অসম, অসমীয়া, অসমবাসী আৰু বাংলাদেশী (আমিনুজ জামান) – সাহিত্য ডট অৰ্গ\nJune 15, 2015 March 10, 2021 kikhobor2Comments\nসদৌ অসমবাসীলৈ এক মুকলি প্রশ্ন:\nবহুসময়ত প্রশ্ন উঠা দেখা যায়, অসমীয়া কোন? হয়, মোৰো সুধিবৰ মন যায় অসমীয়া কোন? অসমত তাহানিৰে পৰা বাস কৰি অহা জাতি ভাষা ধর্ম নির্বিশেষেসকলোৱে অসমীয়া নে? কেবাকুৰি বছৰ আগত বিভিন্ন ঠাইৰ পৰা আহি অসমত থিতাপি লৈ অসমক আকোৱালি লোৱা সকলোৱে অসমীয়া নে? নে ভাৰতীয় আইন মতে অসমভূমিত জন্মগ্ৰহণ কৰা সকলোৱে অসমীয়া? নে নির্দিষ্ট বেশভূষা আৰু শাৰীৰিক গঠনেহে নির্ধাৰনকৰে অসমীয়াৰ সংজ্ঞা? মই অসমীয়া নে? কি কি যোগ্যতা থকা দৰকাৰ এজন অসমীয়া হ’বলৈ? এই বিষয়ে আলোচনা কৰিবলৈয়ে মই ব্যাক্তিগত জীৱনত পোৱা কেইজনমানব্যাক্তিৰ কাহিনী আৰু ঘটনাৰ সহায় ল’ম।\nমই অতি ঘনিষ্ঠভাৱে লগ পোৱা এজন ব্যাক্তি, তেখেতে ১৯৫১ চনত গোৱালপাৰা জিলাৰপশ্চিম অঞ্চলৰ ব্রহ্মপুত্রৰ বুকুৰ নুনখোৱাপাৰা নামৰ চৰ এখনত এক বিশাল আৰুদৰিদ্র পৰিয়ালত জন্মগ্রহন কৰে। ১৮ জনীয়া পৰিয়ালৰ তেখেতৰ বাহিৰে কোনেও এলপি’ৰ দেওনা পাৰ কৰিব নোৱাৰিলে। কাৰণ হল দৰিদ্রতাৰওপৰিও বিদ্যালয়ৰ আৰু শিক্ষকৰ অভাৱ আৰু কিছু অৱহেলা। যিয়ে নহওক সকলো বাধা-বিঘিনি নেওচি তেখেতে প্রত্যেক দিনে কেতিয়াবা নদী সাতুৰি, কেতিয়াবা নাওঁৰে পাৰ হৈ ব্রহ্মপুত্রৰ দক্ষিনপাৰে থকা তেতিয়াৰ একমাত্র হাইস্কুল পর্যায়ৰ বিদ্যালয় ৰাখালডুবি হাইমাদ্রাছালৈ অহা যোৱা কৰি শিক্ষাগ্ৰহণ চলাই ৰাখে। বিভিন্ন সময়ত ঘৰুৱা কামৰ তাগিদাত, খাদ্যৰ অভাৱত, যাতায়তৰ অসুবিধাৰ বাবে পাঠগ্রহণ ব্যাহত হ’ব লগাত পৰিছিল। পিছত যেনিবা ঝুনকাইপাৰাৰ এক সদাশয় ব্যাক্তিৰ ঘৰত থাকি মেট্রিকৰ দেওনা শেষ কৰে। তাৰ পিছত বিলাসীপাৰা কলেজৰ পৰা উচ্চতৰ মাধমিক পাছ কৰে। উচ্চতৰ মাধ্যমিক পঢ়ি থকা সময়ত ইংৰাজীত বৃত্তি পাই চৰকাৰে দিয়া মাননিৰ পইচাৰে তেওঁ প্রথমবাৰৰ বাবে পেন্ট চিলোৱাইছিল। পঢ়াৰ প্রতি আগ্রহ আৰু মেধাথকা সত্যেও অভাৱ আৰু প্রয়োজনৰ তাগিদাত শিক্ষা সাং কৰি ১৯৭১ চনত বীৰসিংপাৰা প্রাথমিক বিদ্যালয় স্থাপন কৰি অসম চৰকাৰৰ অধীনত শিক্ষকতা জীৱন আৰম্ভ কৰে। সুদীর্ঘ ৪০ বছৰ কাল শিক্ষা প্রদানৰ সেৱা আগবঢ়াই ২০১১ চনত তেখতে অৱসৰ গ্ৰহণ কৰে। তেখেতে লিখা কিছুমান কবিতা পুথি আৰু তেখেতৰ অৱদানৰ বাবে ২০১১ চনত তেখেতক ৰাজ্জ্যিকপর্যায়ত এজন আদর্শ শিক্ষক হিচাপে সন্মানিতও কৰা হয়। উল্লেখ্য যে এই সুদীর্ঘ ৪০ বছৰ কালছোৱাত তেখেতে নিজকে চৰ অঞ্চলৰ বিভিন্ন সামাজিক, শৈক্ষিক, বৌদ্ধিক বিকাশৰ প্রচেষ্টাতে নিজকে জড়িত ৰাখিছে। এতিয়া আহো মূল প্রশ্নলৈ, তেওঁ জানো অসমীয়া? কিন্তু তেওঁতো ঘৰত পূর্ববঙ্গীয়মুলৰভাটিৱা ভাষাতহে কথা পাতে, তেখেতৰ ভায়েক ভনীয়েকৰ কোনো এজনেও ভালকৈ অসমীয়া ক’ব নোৱাৰে, অসমীয়া সংস্কৃতি কি তাৰ একো ভু-কে নাপায়। (কিন্তু তেওঁলোকৰ সন্তান-সন্ততি যেতিয়া অসমীয়া ক’ব আৰু লিখিব পৰা হয় তাক লৈ গৌৰব কৰে)। তেখেতে দাড়িও ৰাখে আৰু টুপিও পিন্ধে, দেখাতো বাংলাদেশৰ মানুহৰ লগত মিলে। আৰু এতিয়াও যদি চৰ অঞ্চলৰ কাৰোবাক ডি-ভোটাৰ বনায় চৰকাৰে তেওঁ তেওঁলোকৰ হৈ মাত মাতিব। তেন্তে তেখেতে জানো বাংলাদেশীৰ হৈ ওকালতি নকৰিলে? তেন্তে তেখেতে কেনেকৈ অসমীয়া হ’ব পাৰে? আৰু তেখেত হ’ল মোৰ দেউতা।\n১৯৯৮ চন, তেতিয়ালৈকে ব্রহ্মপুত্রৰ চৰৰ মানুহ খেতি বাতি কৰি এক সচ্চল জীবিকানির্বাহ কৰিব পৰা হৈ গৈছিল। কিন্তু ৯৮ৰ ব্রহ্মপুত্রৰ ভয়ঙ্কৰ তাণ্ডবে উটুৱাই লৈ গল তেওঁলোকৰ খেতি মাতি, ঘৰৰ ভেটি, গৰু ছাগলী, বাচন বর্তন আৰু কিছু দুর্ভগীয়াই নিজৰ আপোনজন। তেওঁলোক যাবনো ক’ত? সর্বস্ব হেৰুৱাই আশে পাশে তেতিয়ালৈকে ডুব নোযোৱা উঠন অংশ বেলেগৰ পৰা আধিয়াৰ লৈ আকৌ জীৱন যুজ আৰম্ভকৰিলে। কিন্তু দুর্দশাই জানো ইমান সহজে লগ এৰে? ২০০২ত আকৌ ভয়ঙ্কৰ বান। এইবাৰ আৰু ৰক্ষা নাই। বেছিভাগেই নিজৰ বস্তু বাহানি লৈ ঢাপলি মেলিলে ব্রহ্মপুত্রৰ উত্তৰ নতুবা দক্ষিন পাৰৰ মাটিৰ সস্তীয়া দৰ থকা অঞ্চল লৈ।এতিয়া আমাৰ জাতিপ্রেমী কোনোবা অসমীয়াই(?) সেই নতুনকৈ বনোৱা ঘৰবোৰ দেখিলে আৰু লাগিল নহয় তেওঁলোকৰ গাত সন্দেহযুক্ত নাগৰিক বা বাংলাদেশীৰ পদবীটো। তাৰে ভিতৰত হয়তো কিছুমানে নথিপত্রৰ জোৰত নিজকে বচাই ৰাখিব পাৰিছে। আৰু যিসকলৰ নথিপত্র ব্রহ্মপুত্রই গিলিলে, তেওঁলোকতো নির্ঘাত বাংলাদেশী। বাংলাদেশত খাবলৈ নাপাই আমাৰ অসমীয়াৰ কাঁহীৰ ভাত কাঢ়ি খাবলৈ আহিছে। তেনেকুৱা বাংলাদেশী আপুনি ইচ্ছা কৰিলে লাখে লাখে দেখা পাব গুৱাহাটী, ডিব্রুগড় চহৰত, নহ’লে আমাৰ জাতীয় বীৰসকলে কাণত ধৰাই আঠুকঢ়াই থোৱা। তেওঁলোকৰ এই অবস্থা কাৰণ তেওঁলোকৰ ওচৰত নাছিল অকনমান সস্তীয়া মাটি আধিয়াৰ লবলৈ বা কিনিবলৈ যথেষ্টসম্বল। সেয়ে তেওঁলোক আহে অসম আৰু অসমীয়া প্রেমত গদগদ হৈ থকা ছাত্র সংগঠনৰলাথি, চৰ ভুকু, অপমান আৰু বাংলাদেশীৰ নামেৰে লাঞ্ছিত হবলৈ চহৰবোৰলৈ, কিজানিকৰিবলৈ কিবা কাম পাই যায়, যাৰ দ্বাৰা দুবেলা দুমুঠিৰ যোগাৰ হয়। কিন্তু কলেকি হব, এওলোকৰ আচলতেই লাজ নাই। নহলে জানো ক্ষুধাৰ তাড়নাত ইমান গঞ্জনাকোনোবাই সহ্য কৰেনে? তাৰ পিছৰ দিনাইৰাতিপুৱাৰ গৰম খবৰ হিচাপে ছবি সহিতেবৰ বৰ ৰঙা হৰফেৰে বাতৰি প্রকাশিত হয় অসমৰ জাতীয় প্রেমিক সকলে অত ডজনবাংলাদেশীধৰিলে বুলি, তাকে দেখি আমি অসমীয়া(?) বিলাকেও বৰ স্ফূর্তি পাও, যা হওক, লক্ষ লক্ষৰ ভিতৰত দুজনমানতো ধৰা পৰিলে। কিন্তু তাৰ পিছদিনা যেতিয়ানথি পত্র পৰীক্ষা কৰি তেওঁলোকক ভাৰতীয় বুলি প্রমানিত কৰি এৰি দিয়া হয়তেতিয়া কিন্তু সেই বাতৰি কাকতৰ পৃষ্ঠাত বিজ্ঞাপনৰ তাণ্ডবত এইবোৰ অদৰকাৰীখবৰে ঠাই নেপায়। আৰু সেই জাতীয় বীৰসকলেও তেওঁলোকৰ লগত কৰা অবিচাৰৰ বাবেএবাৰোঅনুশোচনা বা অনুকম্পা প্রকাশ কৰাৰ আহৰি নাপায়। কাৰণ, প্রশ্ন হয়তেওঁলোক জানো অসমীয়া? প্রশ্ন হয় এইসকল জাতীপ্রেমীয়ে মোৰ দেউতাককো কেতিয়া বাদাঁড়ি, টুপি পিন্ধা দেখা পাই বাংলাদেশী বুলি অপমানিত কৰিব নেকি? সুধিবনেকি আপুনি অসমীয়া হয়নে?\n২০১১ চনৰ ফেব্রুৱাৰী মাহ, দাদাৰ বিয়া সংক্রান্তত নগাঁওৰ পৰা গোৱালপাৰালৈযাত্রা, লগত সমাজৰ কেবাজনো গণ্যমান্য ব্যাক্তি আছে। আমি চাহ একাপৰ জুতি ল’বলৈ ৰাজাপাৰাৰ ধাবা এখনৰ আগত ৰখিলো। দোকানখনৰ আগত পুলিচৰ ভেন এখন ৰখাইথোৱা আছিল, পুলিচকেইজন চাহৰ দোকানত চাহ খাই আছিল। ভেন খনত মধ্যবয়সীয়া এগৰাকী নাৰী মূৰত ওৰনী টানি আমনজিমন কৈ বহি আছিল। উৎসুকতাবশত আমি তেখেতৰ বিষয়ে তেখতক সোধাত আমি গম পালো যে তেখেতৰ ঘৰ ধুবুৰীৰ কোনোবা এক অখ্যাত গাওত। তেখেত এক দৰিদ্র মুছলমান সম্প্রদায়ৰ পৰিয়ালৰ মহিলা। ঘৰত স্বামীৰ ওপৰিও সন্তান সন্ততি আছে। তেখতক ধৰি অনা হৈছে সন্দেহযুক্ত নাগৰিক হিচাপে। কেবাদিন গোৱালপাৰাৰ ডিটেনশ্বন কেম্পত ৰখাৰ পিছত এতিয়া গুৱাহাটীলৈ লৈ যোৱাহৈ আছে। আৰু প্রয়োজনীয় ভাবে এই বিষয়ে তেখেতৰ পৰিয়ালৰ লোক সম্পুর্ন অজ্ঞ। কাৰণ ঘৰত কোনো নথকা সময়তে তাইক ধৰি অনা হৈছিল। আমি মবাইলৰ বিষয়ে সোধাত ঘৰত মোবাইল আছে যদিও তাই নম্বৰ নাজানে বুলি কলে। আমি আৰু তাইৰ বিষয়ে জানিব চেষ্টা কৰিছিলো যদিও ইতিমধ্যেই পুলিচে আহি তাইক আমাৰ পৰা আতৰাই লৈ গল। তাৰপিছত তেখেতৰ লগত কি হল একো গম পোৱা নগল। হয়তো প্রমানপত্রৰ অভাৱত তাইক বাংলাদেশী বুলি বাংলাদেশলৈ খেদি দিয়া হ’ল। মাথো থাকি গল তাইৰ সন্তানসন্ততি, স্বামী, পৰিয়াল, মাক দেউতাক। প্রশ্ন হয় তাই জানো অসমীয়া আছিল? এতিয়া লৈকে হয়তো তাইক বিচাৰ খোচাৰ কৰি থকা অসমত থকা তাইৰ পৰিয়ালৰ মানুহবোৰজানো অসমীয়া?\nনির্বাচন ২০১১, ১৯৯২ চনতেবানৰ ভয়ত আমি চৰৰ পৰা আহি ব্রহ্মপুত্রৰ দক্ষিনপাৰে স্থিতি লৈছিলোহি। নির্বাচনৰ দিনা ভোটদানকেন্দ্রত হঠাৎ হোৱা হুলস্থূল শুনি চাবলৈ গৈ গম পালো যে আমাৰ গাওৰ পঞ্চাশোর্ধ গাঁওবুঢ়াজনৰ নামত সন্দেহজনক নাগৰিকৰ পদবী দিয়া হৈছে। আৰু সেয়ে নির্বাচনী বিষয়াই তেখেতক ভোটদিয়াত বাধা প্রদান কৰি আছে। অথচ তেখেতৰ মাক, ভায়েক, ভনীয়েক, পুত্র, জীয়ৰী আৰু ঘৈনীয়েকৰ নাম ভাৰতীয় হিচাপেই লিপিবদ্ধ আছে। পিছত যেনিবা আমাৰ তাৰ আর্মিকেম্পৰ অধিকাৰীৰ লগত তেখেতৰ ভাল হোৱা হেতুকে সেই অধিকাৰীৰ সহযোগত ভোটটো দিলে। কিন্তু তেখেত ২০১৪ চনৰ ভোট দেখিব নোৱাৰিলে। ২০১৩ চনৰ শেষ ভাগতে তেখেতইহসংসাৰ ত্যাগ কৰিলে। হয়তো তেখেতৰ নাম এতিয়াও সন্দেহযুক্ত হিচাপেই সন্মানিত কৰা হৈ আছে। আমি জনামতে তেখেত আৰু তেখেতৰ পৰিয়াল সেই অঞ্চলৰ অন্যতম পুৰনি বাসিন্দা। সেই অঞ্চলৰ বিদ্যালয়, ৰাজহুৱা কামত মাটি ধনেৰে সহায়কৰা লোক আছিল এওলোক। প্রশ্ন হয় তেখেত জানো সচাকৈ সন্দেহযুক্ত নাগৰিক আছিল? প্রশ্ন হয় তেখেত জানো বাংলাদেশী আছিল? তেখেত জানো বাংলাদেশৰ পৰা আহি বর্তমানৰ ভাৰতীয় পৰিয়ালত আহি থিতাপি লৈছিলহি? ক’তা তেখেতচোন ধুনীয়াকে অসমীয়া ক’ব পাৰিছিল, আনকি কেতিয়াবা কেতিয়াবা ভুপেনদাৰ গান গোৱাও শুনিছিলো তেখেতক। তথাপি প্রশ্ন হয় তেখেত জানো অসমীয়া আছিল?\nমোৰ বয়স, চিন্তা, আৰু মগজুৰে এইবোৰ প্রশ্নৰ উত্তৰ বিচাৰি নাপাও যদিও তথাপিকেতিয়া বা প্রশ্ন কৰো নিজকে মই জানো অসমীয়া? মইচোন ঘৰত ভাটিৱাতহে কথা পাতো, মইচোন বেজাৰ পাও আমাৰ সহজ সৰল মানুহবোৰক এনেকে মিথ্যা অপবাদেৰে হাৰাশাস্তি কৰিলে, মোৰ দেখোন ইচ্ছা যায় এই ভাৰতীয় সন্দেহযুক্ত নাগৰিক সকলৰ হৈ মাত মাতিবলে। তেন্তে কি সচাই মই বাংলাদেশীৰ হৈ দালালি কৰো? তেন্তে মই কি বাংলাদেশী নেকি? মই কি সচাই অসমীয়া নহওঁ? মই দেখোন আকৌ অসমখনক ভাল পাও, অসমীয়া ভাষাক ভাল পাও। অলপ অচৰপ কিবা এটা লিখিলেও সেয়া মই অসমীয়াতে লিখো। আনকি মই অষ্টম মান শ্রেণীত পঢ়ি থকা সময়ত জ্ঞান সম্ভাৰত প্রকাশ পোৱা মোৰ প্রথম গল্পটোও ভাৰত আৰু অসমপ্রেমকে বিষয় কৰি লিখা। অসমৰ কিবা বেয়া খবৰ শুনিলে দুখ পাও, চৰকাৰক গালি দিও, গঁড় হত্যা হ’লে বনমন্ত্ৰীক গালি দিও, অসমখনক কোনোবাই দ্বিখণ্ডিত কৰিব বিচাৰিলে বেয়া পাও , অসমৰ কিবা ভাল খবৰ শুনিলে মনটো নাচি উঠে। অসম এৰাৰ সময়ত মুখেদি নিগৰি আহে ‘চাই লও এবাৰ মুখনি তোমাৰ, হেপাহ মোৰ পলোৱা নাই’। তথাপি মই অসমীয়া নহওনে? আকৌ চোন মোৰ বংশৰ অধিকাংশই অসমীয়া ভালকৈ ক’ব নোৱাৰে। আনকি মোৰ পেহী এজনী ২০১২ৰ বিটিএডি সংঘর্ষত সর্বহাৰা হৈ ধুবুৰীৰ আস্রয় শিবিৰত হাগ্রামা মহিলাৰীৰ দৰে দেশপ্রেমীক সকলে দিয়া বাংলাদেশী অপবাদ লৈয়ে শেষ নিঃশ্বাস ত্যাগ কৰিলে। প্রশ্ন হয় বিটিএডিৰ নিধনযজ্ঞত প্রান হেৰুওৱাৰ অধিকাংশই কি বাংলাদেশী আছিলনেকি? যদি মোৰ পেহী বাংলাদেশী আছিল তেন্তে মইনো কেনেকৈ অসমীয়া? নে আলফা আৰু কিছুসংখ্যক বুদ্ধীজীবিয়ে পোষকতা কৰাৰ দৰে মই অসমবাসীহে, অথচ অসমীয়া নহও। অথবা মই বাংলাদেশী, যিদৰে মোক গুৱাহাটীত পঢ়ি থকা সময়তে মিঞা, বাংলাদেশী বুলি জোকোৱা হৈছিল।\nমই কোন? কি মোৰ পৰিচয়? বিচাৰি নাপাও মই ইয়াৰ সদুত্তৰ। মই অসমত জন্মগ্রহন কৰিছো, বুজা হোৱাৰে পৰা অসমখনক জন্মভূমি তথা আই বুলি জানিছো, অসমৰ বায়ু, পানী, মাটিক আপোন কৰিছো, নিজকে অসমীয়া বুলি পৰিচয় দিব শিকিছো, ভুপেনদা, শঙ্কৰদেৱ, লাচিত বৰফুকন, আহোমসকলৰ বিষয়ে কৈ গৌৰব জাহিৰ কৰো, অসমীয়া ভাষাক প্রান ভৰি ভাল পাও, এয়াই জানো যথেষ্ট নহয় মই অসমীয়াৰ যোগ্যতা অর্জন কৰিবলৈ? এয়া কেৱল মোৰ প্রশ্ন নহয়, অসমৰ সহস্রপূর্ববঙ্গীয় মূলৰ যুৱক, যুৱতী, বৃদ্ধ, আবাল বনিতা যিসকলক সন্দেহৰ চকুৰে চোৱা হয়, তেওঁলোকৰ প্রশ্ন। আশা কৰো অসমৰ অসমীয়া সকলেই আমাক এটা সদুত্তৰ জনাব আমি অসমীয়া নে অসমবাসী নে বাংলাদেশী…\nউত্তৰৰ আশাৰে এজন ভুক্তভোগী\n← এক অভিলাষী আঁচনিৰ বিষয়ে দুআষাৰ (ডা° ভূপেন শইকীয়া)\nঅসমীয়াৰ সংজ্ঞা বিতর্ক (ময়ূৰ চেতিয়া) →\nJanuary 14, 2013 kikhobor 0\nMay 15, 2017 March 10, 2021 kikhobor 0\nFebruary 15, 2019 March 10, 2021 kikhobor 1\n2 thoughts on “অসম, অসমীয়া, অসমবাসী আৰু বাংলাদেশী (আমিনুজ জামান)”\nহৃদয় চুই গল ।\nকথাখিনি গভীৰভাৱে বিশ্লেষণ কৰাৰ প্ৰয়োজন আছে ।


Miss Universe 2021 Harnaaz Sandhu: কেৱল ফুলৰ থোপা আৰু মুকুট নহয় , Miss Universeএ বহু মূল্যৱান পুৰস্কাৰ লাভ কৰে !– News18 assam\nকেৱল ফুলৰ থোপা আৰু মুকুট নহয় , Miss Universeএ বহু মূল্যৱান পুৰস্কাৰ লাভ কৰে ! ৰাতিটোৰ ভিতৰতে কোটিপতি হৈ পৰে তেওঁ ...\nপঞ্জাৱৰ হৰনাজ কৌৰ সান্ধুয়ে (Harnaaz Kaur Sandhu) দেশলৈ গৌৰৱ কঢ়িয়াই আনিছে আৰু মিছ ইউনিভাৰ্ছ (Miss Universe 2021 Harnaaz Sandhu) দখল কৰিছে। আটাইতকৈ ডাঙৰ কথাটো হ'ল যে ২১ বছৰৰ পিছত, ভাৰতে মিছ ইউনিভাৰ্ছ খিতাপ জিকিছে।\nপঞ্জাৱৰ হৰনাজ কৌৰ সান্ধুয়ে (Harnaaz Kaur Sandhu) দেশলৈ গৌৰৱ কঢ়িয়াই আনিছে আৰু মিছ ইউনিভাৰ্ছ (Miss Universe 2021 Harnaaz Sandhu) দখল কৰিছে। আটাইতকৈ ডাঙৰ কথাটো হ'ল যে ২১ বছৰৰ পিছত, ভাৰতে মিছ ইউনিভাৰ্ছ খিতাপ জিকিছে। ইয়াৰ আগতে ২০০০ চনত লাৰা দত্ত (Lara Dutta Miss Universe 2000) মিছ ইউনিভাৰ্ছ হয়, আনহাতে সুস্মিতা সেনে (Sushmita Sen Miss Universe 1994) ১৯৯৪ চনত মিছ ইউনিভাৰ্ছ হৈ দেশক গৌৰৱান্বিত কৰিছিল। বঁটা প্ৰদান অনুষ্ঠানত হৰনাজক এটা অতি মূল্যৱান আৰু ধুনীয়া মুকুট পিন্ধোৱা হৈছিল আৰু ফুলৰ থোপাও দিয়া হৈছিল। কিন্তু আপুনি জানেনে যে বিজয়ীজনে অকলে ইয়াত সন্তুষ্ট হ'ব নালাগে? খিতাপ জয় কৰাৰ পিছত, তেওঁলোকক বহুতো উপহাৰ দিয়া হয় (What Does Miss Universe Actually Win?)।\nপ্ৰথমতে, ইমান ডাঙৰ খিতাপ জয় কৰাৰ পিছত, প্ৰচাৰ আছে যিটো যিকোনো ৰাজহুৱা ব্যক্তিৰ বাবে আটাইতকৈ গুৰুত্বপূৰ্ণ কথা। গোটেই পৃথিৱীয়ে তেওঁলোকক চিনাক্ত কৰিবলৈ আৰম্ভ কৰে আৰু টিভি বিজ্ঞাপনৰ লগতে চলচ্চিত্ৰতো কাম কৰাৰ সুযোগ পায়। সুস্মিতা সেন আৰু লাৰা দত্তইও খিতাপ জয় কৰাৰ পিছতহে সুযোগ পাইছিল।\nকোটি টকা লাভ কৰে\nবহুতো সংবাদ মাধ্যমৰ প্ৰতিবেদনত দাবী কৰা হৈছে যে মিছ ইউনিভাৰ্ছ খিতাপ জয় কৰা প্ৰতিযোগীসকলক কোটি কোটি টকা পৰিশোধ কৰা হয়। এক প্ৰতিবেদন অনুসৰি, হৰনাজে পুৰস্কাৰ হিচাপে ১.৮ কোটি টকালৈকে লাভ কৰিব। অৱশ্যে, পুৰষ্কাৰৰ ধনৰ পৰিমাণত কিমান সত্যতা আছে সেয়া নিশ্চিত কৰা কঠিন। কিন্তু দ্য ইণ্ডিপেণ্ডেণ্ট ৱেবছাইটত দিয়া এক প্ৰতিবেদন অনুসৰি, মিছ ইউনিভাৰ্ছক এবছৰৰ বাবে দৰমহা দিয়া হয়।\nভ্ৰমণৰ বহুতো লাভালাভ আছে\nমিছ ইউনিভাৰ্ছ হোৱাৰ এবছৰৰ বাবে, অৰ্থাৎ, নতুন মিছ ইউনিভাৰ্ছ বাছনি নকৰালৈকে, বিজয়ীক নিউয়ৰ্ক চহৰত বাস কৰিবলৈ এটা ধুনীয়া এপাৰ্টমেণ্ট দিয়া হয় যাৰ বাবে বিজয়ীজনে এটা টকাও খৰচ কৰিব নালাগে। ইয়াৰ মাজতে, মিছ ইউনিভাৰ্ছে খোৱা-বোৱাৰ পৰা ভ্ৰমণলৈকে একো খৰচ কৰিব নালাগে। তেওঁৰ বহুতো মূল্যৱান গহনা কোম্পানীৰ সৈতে চুক্তি আছে আৰু বহুতো মডেলিং অফাৰ লাভ কৰে। মিছ ইউনিভাৰ্ছ হিচাপে, বিজয়ী গৰাকী মিছ ইউনিভাৰ্ছ সংগঠনৰ মুখ্য ৰাষ্ট্ৰদূতো হয়, যাৰ পিছত তেওঁ বিভিন্ন দেশৰ সংবাদ মাধ্যম আৰু কেইবাটাও অনুষ্ঠানত যোগদান কৰিব লগা হয়।\nমূল্যৱান মুকুট লাভ কৰে\nবহুতে প্ৰশ্ন কৰে যে তেওঁলোকৰ মুকুট চিৰদিনৰ বাবে ৰাখিব পাৰে নেকি? নহয়, মিছ ইউনিভাৰ্ছে এবছৰৰ বাবে বা নতুন মিছ ইউনিভাৰ্ছ বাছনি নোহোৱালৈকে তেওঁৰ মুকুট ধৰি ৰাখিব পাৰে। তাৰ পিছত তেওঁলোকে ইয়াক ক্ৰাউন সংগঠনলৈ ঘূৰাই দিব লাগিব। অৱশ্যে, এই মুকুটবোৰ অত্যন্ত মূল্যৱান আৰু সেইবোৰ পিন্ধাটো এটা ডাঙৰ কথা।\nCelebrityHarnaaz SandhuHarnaz SandhulifestyleMiss Universe 2021


lpg-cylinder-offer-get-a-lpg-for-free-till-june-2021-skd– News18 assam\nHome » photogallery » lifestyle »LPG Gas Cylinder: খৰধৰ কৰক, সিমিত সময়ত আকৰ্ষণীয় অফাৰ, ১০ টকাৰো কম দামত ৰন্ধন গেছৰ চিলিণ্ডাৰ!\nLPG Gas Cylinder: খৰধৰ কৰক, সিমিত সময়ত আকৰ্ষণীয় অফাৰ, ১০ টকাৰো কম দামত ৰন্ধন গেছৰ চিলিণ্ডাৰ!\nহাতত মাত্ৰ কেইটামান দিন, আজিয়েই এই অফাৰৰ জৰিয়তে বুকিং কৰক ৰন্ধন গেছৰ চিলিণ্ডাৰ।\n| June 17, 2021, 17:56 IST\nৰন্ধন গেছ বুক কৰিবলৈ সমস্যা হৈছে নেকি? ৩০ জুন ২০২১লৈ ৰন্ধন গেছৰ চিলিণ্ডাৰৰ বুক কৰক একেবাৰে সস্তাত! (প্ৰতীকী ফটো)\nএই মাহৰ অন্তিমটো দিনলৈ লাভ কৰিব এই সুযোগ। Paytm গ্ৰাহকসকলৰ বাবে এই অফাৰ। ৩০ জুনৰ ভিতৰত ৰন্ধন গেছৰ চিলিণ্ডাৰ বুক কৰিলে লাভ কৰিব আকৰ্ষণীয় অফাৰ। (প্ৰতীকী ফটো)\nPaytmৰ ফালৰ পৰা এক খবৰত জানিব পৰা গৈছে যে ভাৰত গেছ, এইচপি আৰু ইণ্ডেন গেছৰ গ্ৰাহকসকলে এই সুবিধা পাব। (প্ৰতীকী ফটো)\nPaytmৰ ইনলাইন এলপিজি গেছ বুকিং সেৱাৰ মাধ্যমেৰে এটা ক্লিকতে চিলিণ্ডাৰ অৰ্ডাৰ কৰিব পাৰিব। (প্ৰতীকী ফটো)\nদিল্লীত ১৪.২ কিলোগ্ৰাম গেছৰ দাম জুন মাহত ৮৯০ টকা হৈছে। Paytm's Online LPG Gas Booking serviceৰ জৰিয়তে অনলাইন বুকিং কৰিলে ৮০০ টকা কেছবেক পোৱা যাব। অৰ্থাৎ প্ৰায় বিনামূল্যে পোৱা যাব ৰন্ধন গেছৰ চিলিণ্ডাৰ। (প্ৰতীকী ফটো)\nসেইসকল গ্ৰাহকেহে এই সুবিধা লাভ কৰিব যিসকলে প্ৰথমবাৰৰ বাবে এই সেৱাৰ জৰিয়তে এলপিজি চিলিণ্ডাৰ বুক কৰিব। এই অফাৰৰ বাবে প্ৰমো কোড FIRSTLPG দিব লাগিব। (প্ৰতীকী ফটো)\nবুকিঙৰ ২৪ ঘণ্টাৰ ভিতৰত কেছবেক স্ক্ৰেচ কাৰ্ড পোৱা যাব যিটো ৭ দিনৰ ভিতৰত ব্যৱহাৰ কৰিব লাগিব। Paytm এপ ব্যৱহাৰ কৰি প্ৰথমবাৰ ৰন্ধন গেছৰ চিলিণ্ডাৰ বুক কৰিলে ৮০০ টকা কেছবেক লাভ কৰিব। এই অফাৰৰ অন্তিম সময় ৩০ জুন ২০২১। (প্ৰতীকী ফটো)


'ৰইছ' মাত্ৰ এটা চেলু\nআশুতোষৰ বিশেষ প্ৰৱন্ধ\nইয়াক কি বুলি কোৱা যায় ? এজন সাম্প্ৰদায়িক নেতাৰ অসাৱধান মন্তব্য নে এজন অবাঞ্চিত মানুহৰ এটা কৌতুক নে এটা আওপুৰণি পন্থাৰ যুদ্ধ ঘোষণা । দুখন চলচিত্ৰৰ তুলনা কোনো নতুন কথা নহয় বৰঞ্চ সমালোচকৰ ক্ষেত্ৰত ই এক সৃজনিশীলতাৰহে পৰিচায়ক । এনে তুলনাই ছবি জগতখনক বুজাত সহায় কৰে আৰু আমাৰ সৃজনিশীলতাক অধিক সক্ৰিয় কৰি তোলে । দুৰ্ভাগ্যজনকভাৱে ডনাল্ড ট্ৰাম্পৰ এই যুগত সৃজনিশীলতা এক অপৰাধ । আমি এটা নতুন যুগত বাস কৰিছো । সেয়েহে কৈলাস বিজয়ৱাৰ্গিয়াৰ অশ্ৰাব্য কথনক লৈ মই অকণো আচৰিত হোৱা নাই । তেওঁ শ্বাহৰুখৰ 'ৰইছ' ছবিখন বৰ্জন কৰি ঋত্বিকৰ 'কাবিল' ছবিখনক গ্ৰহণ কৰিবলৈ সকলোকে আহ্বান জনাইছে ।\nসাধাৰণ ভাৱে চালে ই এক নিৰ্দোষ মন্তব্য । ই তেওঁৰ ৰুচিবোধৰ ওপৰত আধাৰিত যেন ধাৰণা হ'ব পাৰে । কিন্তু কৈলাস বিজয়ৱৰ্গিয়াৰ মন্তব্য ইমান সৰল নহয় । তেওঁ কৈছে - "যি 'ৰইছ' দেশৰ নহয় সি কোনো কামৰ নহয় । আৰু 'কাবিল' দেশভক্তৰ সৈতে আছে আৰু সেয়েহে আমি সকলোৱে ইয়াক চোৱা উচিত ।" এই মন্তব্য কৰা মানুহজন কোনো সাধাৰণ ব্যক্তি নহয় । তেওঁ শাসকীয় ভাৰতীয় জনতা পাৰ্টিৰ এজন ৰাষ্ট্ৰীয় সাধাৰণ সম্পাদক । তেওঁ বিতৰ্ক সৃষ্টি কৰি সংবাদ শিৰোনামত থাকি ভাল পায় আৰু এই কামত তেওঁ দক্ষ । ইয়াৰ বাবে তেওঁ কেইবাবাৰো নিজৰ দলৰ নেতৃত্বৰ ককৰ্থনাৰ সন্মূখিন হৈছে যদিও তেওঁ প্ৰতিবাৰেই এনে কাম কৰে । আৰু প্ৰতিবাৰেই তেওঁৰ মন্তব্য উগ্ৰ, সাম্প্ৰদায়িক, ৰুচিহীন আৰু বিষাক্ত হয় ।\nৰইছ হৈছে এজন মাফিয়া ডনৰ ওপৰত নিৰ্মিত এখন ছবি যিখনৰ কেন্দ্ৰীয় চৰিত্ৰটোত অভিনয় কৰিছে শ্বাহৰুখ খানে । কাবিল হৈছে এখ অন্ধ দম্পতিৰ প্ৰেম আৰু প্ৰতিশোধৰ কাহিনী । দুয়োখন ছবি এখদিনাই মুক্তি পোৱাটোও এটা সংযোগ মাত্ৰ । শ্বাহৰুখ বা ঋত্বিক কোনেও ইজনে সিজনৰ বিষয়ে অথবা ছবিৰ বিষয়ে মন্তব্য কৰা নাছিল । দুয়োজন ব্যক্তিগত জীৱনত ভাল বন্ধু আৰু এই কথা বিশ্বাস কৰিবলৈ টান যে ঋত্বিকে এনে ধৰণ মন্তব্য কৰিবলৈ তেওঁক উচটাব । এয় কৈলাশ বিজৱৰ্বিয়াৰ নিজৰ মন্তব্য ।\nতেওঁৰ ৰাজনৈতিক দৰ্শন স্বাভাৱিকতে সংখ্যালঘূ বিৰোধী । আৰ এছ এছ আৰু বি জে পিৰ সপোন হৈছে এখন হিন্দুৰাষ্ট্ৰ য'ত সংখ্যালঘূসকল দ্বিতীয় শ্ৰেণীৰ নাগৰিক হৈ থাকিব । আনকি তেওঁলোকৰ আগৰ প্ৰজন্মৰ তাত্বিক সকলে সংখ্যালঘূ সকলক নাগৰিক্তবৰ পৰা বঞ্চিত কৰাৰ মন্ত্ৰও আওৰাই থৈ গৈছে । মধ্যযুগৰ সকলো সমস্যাৰ বাবে তেওঁলোকে মুছলমানকে জগৰীয়া কৰে । ছেমুৱোল হান্টিংটনৰ ভাষাত তেওঁলোকৰ বাবে ৰাজনীতি হৈছে সভ্যতাৰ সংঘাত ।\nভাৰতৰ পটভূমিত আৰ এছ এছৰ মতে দক্ষিণ এছিয়াত মুছলমানৰ প্ৰৱেশৰ পৰাই ভাৰতীয় সভ্যতাৰ পতন আৰম্ভ হৈছে । তেওঁলোকৰ বাবে ভাৰতীয় সভ্যতা কেৱল হিন্দুৰ সভ্যতা আৰু মুছলমান আৰু খ্ৰীষ্টিয়ান হৈছে বিদেশী । তেওঁলোকৰ মতে এই দুই সম্প্ৰদায়ৰ পৱিত্ৰ ভূমি ভাৰতৰ বাহিৰত আৰু সেয়েহে এই সম্প্ৰদায়ৰ মানুহৰ বাবে ভাৰত কেতিয়াও আপোন নহয় । ইয়েই হৈছে সংখ্যালঘূৰ প্ৰতি তেওঁলোকৰ ঘৃণাৰ মূল কাৰণ ।\nআধুনিকতা আৰু নগৰীকৰণেও তেওঁলোকৰ মনোভাৱ সলনি কৰিব পৰা নাই আৰু তেওঁলোক এতিয়াও এক প্ৰাচীন সময়ত আৱদ্ধ হৈ আছে । আৰ এছ এছ আৰু বি জে পিৰ নেতা সকলৰ উগ্ৰ মন্তব্যবোৰ এই মনোভাৱৰে পৰিচায়ক । কৈলাশ বিজয়ৱৰ্গীয়াৰ মন্তব্যত একো আচৰিত হ'ব লগীয়া নাই । তেওঁ ছবিখনক আক্ৰমণ কৰা নাই । তেওঁ আক্ৰমণ কৰিছে শ্বাহৰুখ খানক । শ্বাহৰুখৰ ধৰ্মৰ বাবে শ্বহৰুখ তেওঁৰ শত্ৰু ।\nঋত্বিকো তেওঁৰ দৃষ্টিত কোনো অভিনেতা নহয় বৰঞ্চ এদন হিন্দু । এই অশালীনতাই দেশৰ দুজন আগশাৰীৰ অভিনেতাক মাত্ৰ তেওঁলোকৰ সাম্প্ৰদায়িক পৰিচয়লৈ অৱনমিত কৰি পেলাইছে । কৈলাশ বিজয়বৰ্গীয়াৰ দৰে লোকৰ দৃষ্টিত ৰইছ আৰু কাবিল দুখন ছবি নহয় দুটা সভ্যতাৰ সংঘাত মাত্ৰ ।\nভাৰতীয় ছবি জগতখন হৈছে দক্ষিণ এছিয়াৰ আটাইতকৈ উদাৰ সময় মণ্ডল । ইয়াত কেতিয়াও সম্পদায় বা ধৰ্মৰ ভিত্তিত কোনো ধৰণৰ ভেদ-ভাৱ হোৱা নাই । ইয়াত কেৱল প্ৰতিভাৰ কদৰ আছে । ৫০ আৰু ৬০ ৰ দশকত যদি ৰাজ কাপুৰ আৰু দেৱানন্দ আছিল ছুপাৰষ্টাৰ তেনেহলে দিলীপ কুমাৰ ওৰফে য়ুছুফ খান আছিল সেই সময়ৰ মহানায়ক । ৭০-৮০ ৰ দশকত যদি অমিতাভ বচ্চন আছিল মেগাষ্টাৰ তেনেহলে নাছিৰুদ্দিন শ্বাহ আছিল নতুন চিনেমাৰ আগশাৰীৰ তাৰকা আৰু ৰাইজে দুয়োকে আদৰি লৈছিল ।\n৯০ৰ দশকৰ সাম্প্ৰদায়িক ৰাজনীতিৰ উত্থানৰ সময়ছোৱাত ভাৰতীয় ছবি জগতত লিখা হৈছিল ধৰ্মনিৰপেক্ষতাৰ এক নতুন পৃষ্ঠা । ৰাম জন্মভূমি আন্দোলনৰ সময়তে চাৰি খান হৈ পৰিছিল বলীউডৰ ৰজা । আমিৰ, চলমান, শ্বাহৰুখ, ছাইফ আৰু বৰ্তমানৰ ইৰফান খান আৰু নৱাজুদ্দিন ছিদ্দিকি হৈ পৰিছিল মুকুচ বিহীন সম্ৰাট । ঋত্বিক, অক্ষয় কুমাৰ, অমিতাভ বচ্চন, অজয় দেৱগণ আদি তাৰকা তেওঁলোকৰ আগত হৈ পৰিছিল নিস্তেজ । ৫০ বছৰ বয়সতো আমিৰ, চলমান আৰু শ্বাহৰুখক তেওঁলোকৰ অনুৰাগীয়ে ভাল পায় । প্ৰতিজন প্ৰযোজক, পৰিচালক আৰু অভিনেত্ৰীৰ বাবে তেওঁলোকৰ লগত কাম কৰাটো এটা ডাঙৰ সপোন ।\nএসময়ত একাংশ সংবাদ মাধ্যম আৰু সোঁপন্ঠী সংগঠনে ঋত্বিকক তেওঁলোকৰ প্ৰতিদ্বন্দী বুলি উপস্থাপন কৰিবলৈ বিচাৰিছিল। তেওঁলোকৰ প্ৰতিজনেই হিন্দু ছোৱালী বিয়া কৰোৱাৰ বাবে তেওঁলোকৰ বিৰুদ্ধে লাভ জিহাদৰ অভইযোগো উত্থাপন হৈছিল । শ্বাহৰুখৰ মাই নেম ইজ খান আৰু আমিৰৰ পত্নীৰ ভাৰত এৰি যাবলৈ কৰা ইচ্ছাৰ বিষয়ে অথথা হৈ -চৈ কৰি তেওঁলোকক দেশদ্ৰোহী সজোৱা হৈছিল ।\n'ৰইছ' মাত্ৰ এটা চেলু । ই শ্বাহৰুখক দেশেদ্ৰোহী সজোৱাৰ এপাট অস্ত্ৰ । ই এইটো মনোভাৱো প্ৰকাশ কৰে যে সংখ্যাগুৰু সকল কেতিয়াও দেশদ্ৰোহী নহয় । ই এক বিপজ্জনক কথা কিন্তু যোৱা আঢ়ৈ বছৰ ধৰি দেশত এয়াই হৈ আহিছে । ই ৰাষ্ট্ৰ নিৰ্মাণত নহয় ধ্বংসতহে অৰিহণা যোগাব ।\n(লেখক আই বি এন ছেভেনৰ প্ৰাক্তন পৰিচালন সম্পাদক আৰু বৰ্তমান আম আদমী পাৰ্টীৰ মূখপাত্ৰ )\n( EDITORIAL DISCLAIMER- প্ৰকাশিত মতামত লেখকৰ নিজৰ আৰু ইয়াৰ লগত য়'ৰ ষ্ট'ৰীৰ সম্পাদকীয় নীতিৰ কোনো সম্পৰ্ক নাই )\nআপোনাৰ ছাল কিমান ডাঠ?\nস্বামীৰ বিশ্বাসঘাতকতাৰ বাবেই সাধাৰণ গৃহিণীৰ পৰা সফল উদ্যোগী হোৱা এগৰাকী মহিলা


প্ৰমিতি - অসমীয়া ৱিকিপিডিয়া\nপ্ৰমিতি, (বা জোখ, মাপ, জোখমাপ, পৰিমাপ, মিতি আদি) হৈছে বস্তুৰ কোনো ধৰ্ম যেনে দৈৰ্ঘ্য, ওজন, উষ্ণতা আদিৰ তুলনামূলক পৰিমাণ কোনো এককৰ মানত - যেনে মিটাৰ, কিলোগ্ৰাম, চেলচিয়াচ আদি প্ৰকাশ কৰা পদ্ধতি বা কাৰ্য্য। এই বিষয়ৰ অধ্যয়নক ইংৰাজীত মেট্ৰ'লজী বোলে। প্ৰমিতি বুজোৱা ইংৰাজী ভাষাৰ measurement শব্দটো লেটিন ভাষাৰ mēnsūra -ৰ ক্ৰিয়াবাচক metri -ৰ পৰা মধ্যযুগীয় ফৰাচী ভাষাৰ measure শব্দ হৈ ইংৰাজী ভাষালৈ আহিছে.।\n1 জোখমাপৰ একক (Unit of measurement)\n1.1 মৌলিক একক\n2 জোখমাখৰ পদ্ধতি (System of measurement)\n2.1 ইম্পিৰিয়েল একক\n2.2 SI মানক আৰু মেট্ৰিক পদ্ধতি\nজোখমাপৰ একক (Unit of measurement)[সম্পাদনা কৰক]\nযিকোনো জোখমাখ কৰিবলৈ কোনো নিৰ্দিষ্ট আধাৰ লাগে। সেই আধাৰৰ বিশিষ্ট ধৰ্মৰ লগত তুলনা কৰি সেই ধৰ্ম থকা অন্য বস্তুৰ সংশ্লিষ্ট ধৰ্মৰ জোখ প্ৰকাশ কৰা হয়। যেনে "দুই আঙুল" বুলিলে দুটা আঙুলিৰ সমান বহল, এক দিন বুলিলে পৃথিৱীয়ে নিজৰ অক্ষত আৱৰ্তন কৰাৰ সমান সময় আদি। প্ৰসংগ, স্থান বা কাল অনুসৰি বিভিন্ন ক্ষেত্ৰত বিভিন্ন একক ব্যৱহাৰ কৰা হ'ব পাৰে। ব্যাৱহাৰিক ক্ষেত্ৰত জোখমাপৰ এককৰ গুৰুত্ব অসীম। সূক্ষ্ম বৈজ্ঞানীক গৱেষণাৰ পৰা আৰম্ভ কৰি দৈনিক বজাৰলৈকে অনেক ক্ষেত্ৰত জোখমাপৰ বিভিন্ন এককৰ ব্যৱহাৰ হয়। এই ক্ষেত্ৰত হীন-দেৰি হ'লে অনেক ক্ষেত্ৰত বেমেজালিৰ সৃষ্টি হ'ব পাৰে। উদাহৰণ স্বৰূপে, বিভিন্ন দেশত দোকানীয়ে গ্ৰাহকক ওজনত ঠগালে দোকানীৰ বিৰুদ্ধে আইনগত ব্যৱস্থা লোৱাৰ ব্যৱস্থা থাকে।\nমৌলিক একক[সম্পাদনা কৰক]\nজোখমাপৰ এককৰ সীমা সংখ্যা নাথাকিলেও সকলো একককে তিনিটা মৌলিক ধৰ্ম দৈৰ্ঘ্য, ভৰ আৰু সময় -অৰ এককৰ সহায়ত প্ৰকাশ কৰিব পাৰি। যেনে বেগ: কোনো বস্তুৱে এক চেকেণ্ডত অতিক্ৰম কৰা দুৰত্ব (সূত্ৰ: বেগ = দৈৰ্ঘ্য/সময়, একক: মিটাৰ/চেকেণ্ড। ) সেয়ে বিভিন্ন চৰকাৰ বা কোনো সৰ্বমান্য প্ৰতিষ্ঠানে কোনো নিৰ্দিষ্ট নমুনাৰ আধাৰত এই তিনি মৌলিক ধৰ্মৰ একক নিৰ্ধাৰিত কৰি দিয়ে আৰু উক্ত চৰকাৰ বা সংগঠনৰ প্ৰভাৱ থকা ক্ষেত্ৰসমূহত সেই একক ব্যৱহাৰ কৰা হয়। যেনে ভাৰতত (বা যিকোনো দেশতে) তৰ্জুৰ সহায়ত বস্তুৰ ওজন জুখিবলৈ চৰকাৰী মান্যতাপ্ৰাপ্ত ওজন (ডগা) ব্যৱহাৰ কৰা হয়। আন্তৰাষ্ট্ৰীয় ক্ষেত্ৰত Bureau international des poids et mesures (BIPM) নামৰ সন্থাটোৱে International System of Units (SI) অৰ লগত সংগতি ৰাখি একক নিৰ্ধাৰণ কৰে। ডেনমাৰ্কৰ কিলোগ্ৰামৰ মানক হিচাপে সংৰক্ষিত নমুনাটো চিত্ৰত দেখুওৱা হৈছে।\nজোখমাখৰ পদ্ধতি (System of measurement)[সম্পাদনা কৰক]\nযদিও অতীজৰে পৰা মানৱ সমাজত বিভিন্ন প্ৰকাৰৰ পদ্ধতি ব্যৱহাৰ কৰা হৈ আহিছে, যেনে সোণৰ কাৰণে ৰতি, কেৰেট আদি, ওজনৰ বাবে পোৱা, সেৰ আদি। কিন্তু আন্তৰাষ্ট্ৰীয় আদান প্ৰদান বাঢ়ি যোৱাৰ লগে লগে জোখমাখৰ কাৰণে বিভিন্ন মানক পদ্ধতি নিৰ্দ্ধৰণ কৰাৰ প্ৰয়োজন হ'ল।\nইম্পিৰিয়েল একক[সম্পাদনা কৰক]\nআগৰ ইংৰাজী একক(ইং) -ৰ আধাৰত ইম্পিৰিয়েল একক আৰু যুক্তৰাষ্ট্ৰৰ কাষ্টমাৰী একক নিৰ্ধাৰণ কৰা হৈছিল। ব্ৰিটিছ সাম্ৰাজ্য আৰু কমনৱেল্‌থৰ দেশসমূহত এই পদ্ধতি দেশ বা ক্ষেত্ৰবিশেষে এতিয়াও ব্যবহাৰ কৰা হয়। এ‌ই পদ্ধতি মতে দৈৰ্ঘ্য, ওজন আৰু সময়ৰ বাবে যথাক্ৰমে ফুট, পাউণ্ড আৰু চেকেণ্ডত গণনা কৰা হয়। ইয়াৰ অন্য কিছুমান সংশ্লেষিত একক হ'ল গজ, মাইল, আদি। ক্ষেত্ৰবিশেষে এই পদ্ধতিক FPS বা ফুট-পাউণ্ড-চেকেণ্ড -ও বোলা হয়।\nSI মানক আৰু মেট্ৰিক পদ্ধতি[সম্পাদনা কৰক]\n১৭৯১ চনত ফ্ৰান্সত সৃষ্টি কৰা এই পদ্ধতিত একক সমূহ SI মানক মতে দৈৰ্ঘ্য, ওজন আৰু সময়ৰ কাৰণে মিটাৰ, কিলোগ্ৰাম, চেকেণ্ডৰ উপৰিও বিদ্যুৎ প্ৰবাহৰ বাবে এম্পিয়েৰ, উষ্ণতাৰ বাবে কেলভিন, প্ৰকাশ প্ৰাবল্যৰ বাবে কেণ্ডেলা আৰু আণবিক ভাৰৰ বাবে ম'ল - মুঠ ৭টা একক ব্যবহাৰ কৰা হয়। গণনাৰ সুবিধাৰ কাৰণে এই পদ্ধতিত সাংশ্লেষিত এককবোৰ ১০ -অৰ আধাৰত প্ৰকাশ কৰা হয়। বূহৎ সংখ্যাবোৰ ১০ ৰ ঘাতত প্ৰকাশ কৰে।\nyotta Y 10008 1024 1000000000000000000000000 Septillion Quadrillion 1E24 1991\nzetta Z 10007 1021 1000000000000000000000 Sextillion Trilliard 1E21 1991\nexa E 10006 1018 1000000000000000000 Quintillion Trillion 1E18 1975\npeta P 10005 1015 1000000000000000 Quadrillion Billiard 1E15 1975\ntera T 10004 1012 1000000000000 Trillion Billion 1E12 1960\ngiga G 10003 109 1000000000 Billion Milliard 1E9 1960\nmega M 10002 106 1000000 Million 1E6 1960\nkilo k 10001 103 1000 Thousand 1E3 1795\nhecto h 10002/3 102 100 Hundred 1E2 1795\ndeca da 10001/3 101 10 Ten 1E1 1795\n10000 100 1 One – –\ndecid1000−1/3 10−1 0.1 Tenth 1E-1 1795\ncenti c 1000−2/3 10−2 0.01 Hundredth 1E-2 1795\nmilli m 1000−1 10−3 0.001 Thousandth 1E-3 1795\nmicro μ 1000−2 10−6 0.000001 Millionth 1E-6 1960\nnano n 1000−3 10−9 0.000000001 Billionth Milliardth 1E-9 1960\npico p 1000−4 10−12 0.000000000001 Trillionth Billionth 1E-12 1960\nfemtof1000−5 10−15 0.000000000000001 Quadrillionth Billiardth 1E-15 1964\nattoa1000−6 10−18 0.000000000000000001 Quintillionth Trillionth 1E-18 1964\nzepto z 1000−7 10−21 0.000000000000000000001 Sextillionth Trilliardth 1E-21 1991\nyocto y 1000−8 10−24 0.000000000000000000000001 Septillionth Quadrillionth 1E-24 1991\n↑ Despite the prefix, the kilogram is the base unit of mass. The kilogram, not the gram, is used in the definitions of derived units.\n↑ Oxford Dictionary of English, 2nd. Ed., Oxford University Press\n↑ Barry N. Taylor & Ambler Thompson Ed. (2008). The International System of Units (SI). প্ৰকাশক Gaithersburg, MD: National Institute of Standards and Technology. পৃষ্ঠা. 23. http://physics.nist.gov/Pubs/SP330/sp330.pdf। আহৰণ কৰা হৈছে: 18 June 2008.\n↑ Units and Symbols in Physical Chemistry, IUPAC\n"https://as.wikipedia.org/w/index.php?title=প্ৰমিতি&oldid=256294"ৰ পৰা অনা হৈছে


শাওন মাহৰ সোমবাৰৰ ব্ৰত ৰাখিছে নে ? ব্ৰত ৰাখিব লাগে নে? - Dimpu Baruah\nHome HEALTH TIPS শাওন মাহৰ সোমবাৰৰ ব্ৰত ৰাখিছে নে ? ব্ৰত ৰাখিব লাগে নে?\nশাওন মাহৰ সোমবাৰৰ ব্ৰত ৰাখিছে নে ? ব্ৰত ৰাখিব লাগে নে?\nDATA ONE July 23, 2019 HEALTH TIPS,\nৰাইজ শাওন মাহৰ সোমবাৰ ৰ ব্ৰত কোনে কোনে ৰাখিছে আজি ?সকলো ধৰ্মতে বেলেগ বেলেগ ধৰণে ব্ৰত ৰখা হয় । কিন্তু সকলো ধৰ্মৰ উদ্দেশ্য একেটাই । ব্ৰত ৰখাতো বিজ্ঞান সন্মত । কিন্তু ভুলকৈ ব্ৰত ৰাখিলে শৰীৰৰ অপকাৰহে হয় । এতিয়া শাওন মাহ । শাওন মাহটো আমাৰ হিন্দু ধৰ্মৰ মানুহ খিনিৰ কাৰণে বৰ পবিত্ৰ । গতিকে ব্ৰত ৰখা বিষয়ত মই যি অকনমান জানো তাকে আপোনালোকৰ লগত ভাগ বতৰা কৰো বুলি ভাবিলো । কৰ্ম কৰিলেহে ফল পায় , ব্ৰত ৰাখি নহয় । এইটো সকলোৱে জনা কথা ।\nব্ৰত ৰখা আধ্যাত্মিক কাৰণ কেইটা এনেকুৱা বুলি ভাবো\n👉 ব্ৰত ৰখা মানে হৈছে জীৱনত যিখিনি পাইছো তাৰবাবে ঈশ্বৰক ধন্যবাদ দিয়া আৰু মনলৈ অহংকাৰ ভাব আহিব নিদিয়া।\n👉 আমিতো সদায় কিবা কিবি খায়ে থাকো । ব্ৰত ৰখাৰ যোগেদি আমি এদিন অলপ কম কৈ খায় কোনোবা দুখিয়া ব্যক্তিৰ ভোক নিবাৰণ কৰিবলৈ চেষ্টা কৰা ।\n👉ব্ৰত ৰখা মানে ঈশ্বৰৰ পৰা কিবা খোজা বা পাপ খণ্ডন কৰাৰ বাবে প্ৰাৰ্থনা কৰা নহয় । ব্ৰত ৰখা মানে হৈছে আত্মা আৰু শৰীৰৰ শুদ্ধি কৰা।\n👉 যেতিয়া আমি ব্ৰত ৰাখো তেতিয়া মনলৈ ধনাত্মক শক্তি কিছুমান আহে ।\n👉 ব্ৰত ৰাখোতে গ্ৰহণ কৰা লঘু আহাৰৰ আৰু পানীৰ যোগেৰে শৰীৰৰ অংগ প্ৰত্যংগ বোৰৰ শোধন কৰা হয়।\n👉ব্ৰত ৰখাৰ সময়ত মন্দিৰত গৈ পূজা কৰা নকৰাতো সম্পূৰ্ণ নিজৰ কথা । গীতাত লিখা আছে :- শুদ্ধ মনেৰে ধূপ এডাল দিলেও ঈশ্বৰ সন্তষ্ট হয় বুলে ,আকৌ আনক দুখ কষ্ট দি মন্দিৰত গৈ পূজা কৰিলেও ভগৱান সন্তুষ্ট নহয় বুলে ।\n👉হিন্দু ধৰ্ম মতে ব্ৰত ৰাখিলে হবিচ ভাত নাখায় । কাৰণ মৃত ব্যক্তিৰ কাৰণে ব্ৰত ৰাখিলেহে হবিচ ভাত খায় । ঈশ্বৰৰ নামত ব্ৰত ৰাখিলে কম তেল ,মছলা নিদিয়াকৈ নিৰামিষ ভাত খাব পাৰি বেলি দুবাৰ পাছত ।\nব্ৰত ৰাখিলে কি কি খাম, কি কি নাখাম\n🕉আমাৰ শৰীৰ ভিতৰত থকা অংগ প্ৰত্যংগ বোৰক জিৰণি দিবৰ বাবে ব্ৰত ৰখা হয় । আমি সদায় কিবা কিবি খায়ে থাকো , গতিকে শৰীৰৰ ভিৰতৰৰ অংগবোৰে কেতিয়াও জিৰণি নাপায় । ব্ৰত ৰাখিলে আমি পানী, ফলমুল,ওটচ আদি লঘু আহাৰ হে খাও । লঘু আহাৰ হজম হওতে বেছি সময় নালাগে । সেইবাবে সেইদিনা আমাৰ লিভাৰ, কিডনি আদিয়ে অইন দিনতকৈ বহু পৰিমাণে জিৰণি পায় ।\n🕉আমাৰ শৰীৰৰ বাহিৰটো যেনেকৈ লেতেৰা হয় ।শৰীৰৰ ভিতৰ ভাগও লেতেৰা হয় । ব্ৰত ৰাখিলে শৰীৰৰ ভিতৰ ভাগ পৰিস্কাৰ হয় ।\n🕉ব্ৰত ৰখা মানে ভোকত থকা নহয় । অলপ অলপকৈ কেইবা বাৰো লঘু আহাৰ আৰু পানী খাই শৰীৰৰ ভিতৰ ভাগ পৰিস্কাৰ কৰা।\n🕉 ৰুগীয়া শৰীৰে ৰে কেতিয়াও ব্ৰত ৰাখিব নালাগে । গৰ্ভৱতী নাৰী সকলেও ব্ৰত ৰাখিব নালাগে ।\n🕉ব্ৰত ৰখা দিনটোত বেছি কষ্টকৰ কাম, exercise আদি কৰিব নালাগে ।\n🕉ৰাতিপুৱাৰ পৰা সন্ধিয়া আন্ধাৰ নোহোৱালৈ ফল মুল, বুট মগু, ওটচ আৰু যথেষ্ট পৰিমাণে পানী আদি খাব পাৰিলে ভাল । কিন্তু ৰাতিপুৱাৰ পৰা সন্ধিয়ালৈ নিমখ খাব নালাগে । ব্ৰত ৰখাৰ সময়ত নিমখ খাব নাপায় বুলি কয় । ইয়াৰ এটা বৈজ্ঞানিক কাৰণ হৈছে নিমখ খালে শৰীৰে বেছি পানী ধৰি ৰাখে তাৰ ফলত শৰীৰতো ভালদৰে পৰিস্কাৰ নহয়।\n🕉 ব্ৰত ৰখাৰ সময়ত বুট-মগু আদি আহ থকা খাদ্য এই কাৰণে খোৱা হয় , তেতিয়া পেটৰ ভিতৰৰ নাৰী-ভুৰিত থকা দূষিত ক'লন সমুহ ওলায় যোৱাত সহায় হয় ।\n🕉 ব্ৰত ৰখা দিনটোত নহৰু, পিয়াজ, মচুৰ দাইল, মাহৰ দাইল, মাছ, মাংস , কণী , মা মছলা আদি খাদ্য খাব নালাগে । কাৰণ এইবোৰ খাদ্য হজম হওতে বহুত সময় লাগে\n🕉 ব্ৰত ৰাখাৰ সময়ত চাহ,কফি আদি খোৱাতকৈ পানী , ডাবৰ পানী আদি জুলীয়া খাদ্য খোৱাতো হে ভাল ।\n🕉 যদি কোনোবায় কিবা অসুবিধাৰ বাবে ব্ৰত ৰাখিব নিবিচাৰে তেতিয়া পাৰিলে সেই দিনটোত নিৰামিষ আৰু সিদ্ধ খাদ্য খাব পাৰিলে ভাল ।\n🕉 যদি ব্ৰত ৰাখি থাকোতে বেছি গা বেয়া লাগে বা ব্ৰত ৰাখিব কষ্ট পায় আধাতে ব্ৰত ভাঙিব পাৰে । একো কথা নাই । 🕉 বহুতে ব্ৰত ৰাখিলে সেইদিনটোত ভাত নাখায় । কিছুমানে সন্ধিয়া সিদ্ধ ভাত খায় । আমি ভাত খাম নে নাখাম সেইটো আমাৰ নিজৰ কথা। যদি ভাত খাও সন্ধিয়া ৭ বজাৰ আগতে খাব পাৰি । ভাতৰ পৰিমাণতো অলপ কমায় লগত দাইল, চবজি আদি খাব পাৰিলে ভাল । ভাত বহুত বেছি পেট ভৰাই নাখায় আৰু তিনি গৰাহ মান খাব পৰাকৈ পেটত ঠাই থাকিব পৰাকৈ খাব পাৰিলে ভাল ।\n**অতি বেছি ব্ৰত ৰখাও শৰীৰৰ বাবে বেয়া। সপ্তাহত এদিন বা এমাহত দুবাৰমান ৰাখিলে হৈ যায় ।**\nবি.দ্ৰ. : নিয়মিতভাৱে স্বাস্থ সম্পৰ্কীয় টিপছ পাবলৈ লেখিকা প্ৰিয়ংকাৰ ফেচবুক পেজটো লাইক কৰক - Priyanka's healthy life\nলগতে পঢ়ক - পাকিস্থানৰ প্ৰধানমন্ত্ৰী ইমৰাণ খানৰ আমেৰিকাত হ'ল বেইজ্জতী ! পিছে কেনেকৈ পঢ়ক


লটিঘটি: অসীমা এচ দত্ত – ফটাঢোল\n১৯৯৮ চনৰ কোনোবা এটা দেওবাৰৰ দুপৰীয়া..\n: অ’ ফটৌ তোৰ ভাগৰ চেম্পু অকণ দে।\nমোৰ সেই তেতিয়াৰ দিনৰ নীলা, ভাটৌঠোঁটীয়া ক্লিনিক প্লাছটো বৰ মৰমৰ। লুকুৱাই থওঁ সৱৰেপৰা। তেনেকুৱাতে নতুনকৈ আমাৰ ঘৰলে আনিছিল উজ্বালাটো। নীলৰ ঠাইত প্ৰথম উজ্বালা ৰঙটো অলপ মিলে টেমা দুটাৰ, ক্লিনিক প্লাছৰ লগত।\nমায়ে উজ্বালাতো বাহিৰত থৈ দিছিল। কিৰণদাই মোক চেম্পু খুজি নাপাই, সেইটোকে ক্লিনিক প্লাছ বুলি মূৰত সৰহকৈ বাকি, মূৰত পানী ঢালি যিমানে মোহাৰে সিমানে নীলাহে হয়।মুখে গায়ে নীলা গোটেইটো।\n: অ’ দাঙনবৌ চেচ মই। ময়িলোঁ।\nনীলা ৰং দাঁতলৈকে বিয়পিল, কন্দাৰ মহতত।\nতেনেতে আহক গম গতি নোপোৱা দে’তা, কিৰণদাই টিউবেলৰ পাৰতে বহি কান্দি আছিল। দে’তাক দেখি উঠি দিলে, কিবা এটা কৰা।\nদে’তা উভতি দে দৌৰ, কি বুলি এইটো। বাবাদাই ধুৱাই মেলি চফা কৰিলে।\n“উজ্বালাটো ক’ত গাল, গছত লাগিছেনি উজ্বালা”- বুলি দে’তাই কিৰণদাক এমাহ বলকিলে।\nআগৰে বিষ মৰা নাই, কলগেট বুলি আকৌ কিৰণদাই ৰঙা ডিজাইনৰ বিষৰ মলমটো এলেপা আঙুলিত লগাই দাঁত ঘঁহি ঘঁহি ঘূৰি ফুৰিছে ভিতৰত।\nভিক্সৰ গোন্ধ ক’ত কি বুলি দে’তাই শুঙি ফুৰিছে। কিৰণদাই, কলগেটৰ গোন্ধ বুলি দাঁত নিকটাই দেখুৱাই,\n: ভেজাল হ’ল এইটো আগৰটোৰ দৰে নহয় ককাইদেউ।\nগোটেই দাঁতগাল হালধীয়া বিষৰ মলমত পোত গ’ল। দে’তাই অলগদ্ধ, কাৰ মূৰটো লগাইছ, মোৰ বিষৰ মলমটো দাঁতত লগাই চেচ কৰিলে, বুলি মাৰিবলে পীৰা দাঙিছে। তোৰ দাঁতকে সৰুৱাই থওঁ, নেলাগে ঘঁহিব।\nচন ৯৮ :\nবন্ধ বাৰ এটাত..\n: হৌ কিয়ন টিভিতো লগাই দে।\nসদায়ে টিভিৰ পৰা পোন্ধৰ হাত দূৰত বহি, পেপাৰখন মেলি দে’তাই চিঞৰ ধৰে।\nমায়ে কয়, “ঢেঁকী শালৰ বহনী মাৰিডাল দি দে বহি থকাৰপৰাই লগাই ল’ব বেলেষ্টাৰৰ পুতেকে”।\nকিৰণদা সত সতকে আহে হাতত পানী এমগ লৈ, জলকীয়া পুলিত দিবলে ওলাইছিল,\n: ৰ’বা লগাইছোঁ।\nসি লগালে টিভিটো, ডিঙি মেলি চাই ছবি ওলাইছেনে নাই। সম্ভৱ কিবা চিৰিয়েল দি আছিল তেতিয়া। তাত শ্মশানৰ চিনটো দেখুৱাই আছিল, ক্লজআপত দপদপীয়া জুইকুৰা।\nটিভি লগাই, মুখৰ আগত ভমককে জুইকুৰা দেখি, ঘৰে-চৰে চেচ আজি বুলি টিভিটোত পানী মগ ঢালি দিয়ে কিৰণদাই। ককাইদেউ বাহিৰলে দৌৰ।\nদে’তাই কেচতো বুজিব পাৰি, “অ’ পাষণ্ড, তেজখোৱা কা মূৰটো কৰিলি” বুলি তাৰ পিন্ধা লুঙী টানি খুলি, টিভি মচিবলে ধৰে।\nদে’তাই অফ কৰি পুনৰ লগাই টিভি। কিৰণদা দুহাত দূৰত, শ্মশানৰ পিছত ঘৰৰ কন্দা দৃশ্য টিভিত। ক্লজআপত কন্দা চিৰিয়েলৰ হিৰ’টো মুখৰ আগত টিভিত।\n: জুই লাগিছে ক’ৰবাত, গালকে মৰিল।\n: গোটগৰু তই পানী ঢলা তাৰ মূৰতে পৰিল চাগে সেয়ে কান্দিছে। বিয়ালে যাবলে ওলাইছিল চাগে সি।\nমায়ে কাপোৰ এগাল টোপোলা বান্ধে, ঘৰলে যায়গে একেবাৰে, জধামূৰ্খ গালৰ লগত নেথাকে।\n: তই জ্ঞানৰ ভাণ্ডাৰটোৰ মাজলে বৰ যাবলে ওলাইছ যে, ভায়েৰে এজাহাৰ লিখিলেও মৰমৰ অচিদা বুলিহে লিখে।\nসময় সলনি হ’ব পাৰে, আমাৰ ঘৰৰ মানুহ সলনি হ’ব, “য়ে নামুমকিন হ্যেয়”।\n২০২০ ৰ অন্য এদিন……\nআমাৰ মাৰ ঘৰত দুটা বস্তুৰ অভাৱ এতিয়ালৈ এটা টুথপেষ্ট সিটো চেম্পু।\nএদিন দে’তাক সুধিলোঁ মই,\n: কলগেট নানিলো‍ঁ, আপোনালোকৰটোকে দিয়ক।\nদে’তাৰ নগদ উত্তৰ,\n: কোনটোৰ দাঁত আছে আমাৰ ঘঁহিবলে। কলগেট নাই।\nঅলপ পিছত সুধিলোঁ,\n: চেম্পু আছেনে?\n: পকা চুলি চাৰ্ফে ধুলেও কিডাল হানি। চেম্পুৱে ক’লা নকৰেতো! এদিন পেকেট চেম্পু লৈ ওচৰৰ বিললে গ’লোঁ, না চিকুটি এৰুৱাব পাৰিলোঁ, না দাঁত আছে কামুৰি ছিঙিবলৈ। শামুকৰ খোলাৰে যুঁজি এবেলা গ’ল, লাষ্টত নোখোলা পেকেটটোকে মূৰত বগৰাই সানি চুলি ধুই আহিলোঁ। এমাহ গ’ল তেনেকে এটা পেকেট। শেষত চেম্পুও বাদ দিলোঁ।\nহ’ব বুলি ওলালোঁ সত্ৰলৈ। পিউৰ মুগা মেখেলা এখন পিন্ধি। পিন্ধা নহয় বৰকৈ, পিন্ধি লৈ তলফালে মনিপুৰী ডবা ড্ৰেছটোৰ দৰে হৈছে বুলি বুজিছোঁ। তাতে দে’তাই ক’লে,\n: পানীলাওটোৰ দৰে হৈছ, ওপৰলে ক্ষীণ তললে গেৰেলী।\n“এ হ’ব”- বুলি গ’লোঁ। গাড়ীৰ পৰা নামোতেহে গম পালোঁ, আগৰ কোঁচ তিনিটা মেলখাই লুঙীৰ দৰে সমান হৈ, পিনকো পাত্তা দিয়া নাই। গাড়ীৰ আঁৰত কোঁচ দি হাতেৰে চেপি চেপি সমানকে সত্ৰলে গ’লোঁ, খৰক খৰক খোজে প্ৰতি শব্দ। দে’তাই কৈছে,\n: কৰতেৰে কটা শব্দৰ কি পিন্ধিলি এইখন, চেঁচা ইষ্ট্ৰিটো লৈ ফুৰিবি এইখনৰ লগত। য’তে নাম’ গাত পিহি ল’বি ইষ্ট্ৰিটো।\nমাৰ মতে, “শকত আৱত থুলন্তৰজনী হৈছোঁ। ভাল হৈছে”।\nবহিলো‍ঁ সত্ৰত, সেৱা কৰিবলে অলপ পিছত উঠি গৈছোঁ, মেখেলা কোঁচ খাই স্কাৰ্টৰ দৰে ওপৰ পালেহি, মুগা ৰঙৰ পেটিকোটে সেৱা লৈ ফুৰিছে গোটেইখন।\nতাতে আকৌ দে’তাই কৈছে,\n: তই মেখেলীৰ লগত মোৰ মদৰুৱা লুঙী পিন্ধিলিনি। জুইত গলা পিলাষ্টিক হ’লি তলপিনৰ পা।\nনামঘৰত অত মানুহৰ আগত কি মেখেলা টানিম বুলি বহাতে চুঁচৰি দেলিভাৰি ঘঁৰিয়ালজনীৰ দৰে, গামোচাৰে ঢাকি বহিলোঁহি। খঙতে বহাতে টানি টুনি ল’লোঁ। উঠি দিলে আকৌ কোঁচবোৰ তিনিফাল হৈ বাইদৌ ভালনে বহুদিন দেখা নাই বুলি চাইদৰ মানুহলে মূৰ কৰে। সিফালে জ্বলাই আছে দে’তাই।\n: গামাছা মেৰিয়াই ল, তোক ঠগিলে, মুগাত পিলাষ্টিক মিক্স এইখন।\nযাবলে উঠিবলৈ লৈ মাকে দেউতাকে দুকাষে থিয় কৰাই বাট ল’লোঁ।\nমায়ে দে’তাক কৈছে, “পিউৰ মুগা এনে হয় জানো হেৰি”।\n: অ’ মই যে পিউৰ মুগা মেখেলা পিন্ধি বিহু নাচি নাচি তোক পালোঁ, সেয়ে মোকে সুধিছ?\nমেখেলাখন মাক দি দিলোঁ, মায়ে ধুই ইষ্ট্ৰি কৰি বাধ্য কৰি পেলালে। বঢ়িয়া হ’ল। এতিয়া মাক খুজিলেও নিদিয়ে, কিহ’লে দিম বুলি ভেকাহি দিয়ে।\n“মোকো মুগাৰ চোলা এটা দিবি, মাৰক হ’লে দিব পাৰ”।\n« বিহুৰ নতুন ফোন-ধনজিত বৰুৱা\nইঞ্চুৰেন্স-অভিজিত কলিতা »\nমুঠতে কিৰণদা ধামাকা দেই। বৰ ৰস পালোঁ।\nSwapnali phukan singh\nকিৰণ দা চেলিব্ৰিটি । তামাম\nবৰ ভাল লাগিল 😂\nখুবেই ভাল লাগিল। অভিনন্দন\nহাঁহি মৰিছো অ 😂


সৱৰিমালা মন্দিৰত আৰম্ভ পূজা, চাওক VIDEO\nকেৰালাৰ তিৰুৱানন্তপুৰমস্থিত সৱৰিমালা মন্দিৰত দেৱীৰ পূজা অৰ্চনা বুধবাৰে সন্ধিয়া ৫ বজাত ভক্তৰ বাবে মুকলি হ’ল সৱৰিমালা মন্দিৰৰ দ্বাৰ। দেৱী পূজা আৰম্ভ হোৱাৰ পিছতে লানি নিচিগা সোত বৈছে ভক্তৰ। নিশা ১০-৩০ বজালৈ ভক্তৰ বাবে খোলা থাকিব…\nদেশৰ মুখ্য ন্যায়াধীশৰ নামতো ফেক একাউণ্ট! কি হ’ব নেটিজেনৰ ভৱিষ্যত…\n♦ ডি জে ধনন্তৰি চীনৰ শেহতীয়া এটি ঘটনা। য়াং কেইলি। ২০বছৰ বয়সতে সমগ্ৰ চীনত ছ’চিয়েল মিডিয়াৰ জৰিয়তে অৰ্জন কৰিছে বিপুল জনপ্ৰিয়তা। চীনা ছ’চিয়েল মিডিয়া প্লেটফৰ্মত য়াঙৰ আছে ৪কোটিৰ অধিক ফলোৱাৰ। তেনেই কম বয়সতে ছ’চিয়েল মিডিয়াৰ জৰিয়তে নায়িকাত পৰিণত…\n১. নগাঁৱত বাবুল আলী নামৰ এজন আৰক্ষী পৰিদর্শকে কৰ্তব্যৰত গৃহৰক্ষী জোৱানক প্ৰহাৰ কৰা ঘটনাক লৈ প্ৰতিক্ৰিয়া। দিলীপ বৰা নামৰ গৃহৰক্ষী জোৱানজনৰ লগতে গৃহৰক্ষী স্বেচ্ছাসেৱক কল্যাণ সন্থাৰ নগাঁও সদৰ থানাত আৰক্ষী বিষয়াজনৰ বিৰুদ্ধে এজাহাৰ দাখিল। ২.…\nমহাষ্টমীৰ দিনাই মহানগৰীত শোকাৱহ ঘটনা, দ্ৰুতবেগী ট্ৰাকে মহতিয়ালে এজনক\nদুৰ্গা পূজাৰ আনন্দ-উলাহৰ মাজতে মহানগৰীত পথ দুৰ্ঘটনা। বশিষ্ঠ চাৰিআলিত এখন ট্ৰাকে মহতিয়ালে এজন লোকক। দুৰ্ঘটনাত নিহত হয় লোকজন। পথ পাৰ হোৱা সময়তে সংঘটিত হয় এই দুৰ্ঘটনা। ঘটনাস্থলীত উপস্থিত হৈ আৰক্ষীয়ে আটক কৰে ট্ৰাক চালকজনক।…\n#MeToo: বিদেশ ৰাজ্যমন্ত্ৰী এম জে আকবৰৰ পদত্যাগ\nমোদী চৰকাৰৰ বিদেশ ৰাজ্যমন্ত্ৰী এম জে আকবৰৰ পদত্যাগ। #MeTooৰ জৰিয়তে আকবৰৰ বিৰুদ্ধে ১২ গৰাকীৰো অধিক মহিলাই উত্থাপন কৰিছিল যৌন নিৰ্যাতনৰ অভিযোগ। অভিযোগ উত্থাপনৰ পাছৰপৰা আকবৰৰ পদত্যাগৰ দাবী উত্থাপন কৰিছিল বিৰোধীয়ে। মোদী চৰকাৰৰ বিগত…\nঅন্ধ্ৰপ্ৰদেশত পথ দুৰ্ঘটনা, নিহত ৬\nঅন্ধপ্ৰদেশৰ অমৰাৱতীত শোকাৱহ পথ দুৰ্ঘটনা। পথৰ কাষত ৰখাই থোৱা ভেনত খুন্দা ট্ৰাকৰ। দুৰ্ঘটনাত একেটা পৰিয়ালৰে ২ শিশুসহ ৬গৰাকী লোকৰ মৃত্যু। আহত হোৱা ১৫জন লোকক চিকিৎসালয়ত ভৰ্তি।\nদিছপুৰত অসম-বাংলাদেশৰ সম্প্ৰীতি সন্দৰ্ভত বিধায়ক শিলাদিত্যৰ বৈঠক\nঅসম-বাংলাদেশৰ সম্প্ৰীতি সন্দৰ্ভত বাংলাদেশৰ সহকাৰী উচ্চায়ুক্তৰে শিলাদিত্যৰ বৈঠক। সহকাৰী উচ্চায়ুক্ত ডাঃ শ্বাহ মহম্মদ আনচাৰীৰ সৈতে দিছপুৰত বিধায়ক শিলাদিত্যৰ বৈঠক। বিধায়ক শিলাদিত্য দেৱৰ চৰকাৰী আবাসত এই বৈঠক। এই বৈঠকত উপস্থিত…


ভট্টদেৱ - অসমীয়া ৱিকিপিডিয়া\nকামৰূপৰ বিজনকুছি (বৰ্তমানৰ বিচানকুছি)\nপাটবাউসী, ব্যাসকুছি সত্ৰ\nভট্টদেৱ (ইংৰাজী: Bhattadeva, ১৫৫৮ – ১৬৩৮) অসমৰ শঙ্কৰোত্তৰ কালৰ কবিসকলৰ ভিতৰত অন্যতম। ভট্টদেৱে সমসাময়িক সাহিত্যৰ প্ৰচলিত মাধ্যম পৰিহাৰ কৰি নতুন মাধ্যম এটা গ্ৰহণ কৰিবলৈ আগবঢ়াত যথেষ্ট সাহসৰ পৰিচয় দিছিল। সেয়ে এওঁক অসমীয়া গদ্য সাহিত্যৰ জনক আখ্যা দিয়া হয়।\nভট্টদেৱৰ প্ৰকৃত নাম বৈকুণ্ঠ ভাগৱত ভট্টাচাৰ্য বা চমুকৈ বৈকুণ্ঠনাথ ভট্টাচাৰ্য। খ্ৰীষ্টীয় ষোড়শ শতাব্দীৰ মাজভাগত কামৰূপৰ (বৰ্তমান বৰপেটা জিলাৰ বিচানকুছি) অন্তৰ্গত বিজনকুছিত জন্ম হয়। এওঁৰ পিতৃৰ নাম চন্দ্ৰ ভাৰতী। সেই কালৰ মানুহে তেওঁক ব্যাসৰ অৱতাৰ হেন জ্ঞান কৰিছিল। তেওঁ পাটবাউসী সত্ৰৰ বাহিৰেও ব্যাসকুছি সত্ৰ স্থাপন কৰে। ইয়াতেই ১৫৬০ শক ইং ১৬৩৮ খ্ৰীষ্টাব্দত ভট্টদেৱে ইহলীলা সম্বৰণ কৰে।\n1 সাহিত্যিক অৱদান\n2 বিভিন্ন গ্ৰন্থসমূহ\n3 উপাধি, সন্মান\n4 ভট্টদেৱৰ গদ্যৰীতি\nসাহিত্যিক অৱদান[সম্পাদনা কৰক]\nদামোদৰদেৱে পৰীক্ষিতনাৰায়ণৰ ৰাজৰোষত পৰি কামৰূপ ৰাজ্য এৰি কোচবিহাৰলৈ যোৱাৰ সময়ত ভট্টদেৱেক আন আন উপদেশৰ লগতে কথা ৰূপে এখন ভাগৱত ৰচনা কৰিবলৈ কয়। সেইমতেই ভট্টদেৱে টীকাভাষ্য অনুসৰণ কৰি প্ৰথম স্কন্ধ ৰচনা কৰি দামোদৰদেৱক দেখুওৱাত দামোদৰদেৱে বিশদ আৰু ব্যাপক আলোচনাৰে নিলিখি চমু আৰু সৰল কথাৰূপে দিবলৈ কয়। এই মৰ্মে ভট্টদেৱে ভাগৱতৰ সাৰমৰ্ম 'কথা-ভাগৱত' ৰচনা কৰে। ইয়াৰ পিছত ভট্টদেৱে 'কথা গীতা', 'কথা-ৰত্নাৱলী' আদি গ্ৰন্থ ৰচনা কৰে।\nবিভিন্ন গ্ৰন্থসমূহ[সম্পাদনা কৰক]\nভক্তিসাৰ (সংস্কৃত ভাষাত ৰচিত)\nভক্তিবিবেক (সংস্কৃত ভাষাত ৰচিত)\nউপাধি, সন্মান[সম্পাদনা কৰক]\nভট্টদেৱক ভাগৱতত ব্যুত্পত্তি আৰু ব্যাখ্যাত অসাধাৰণ ক্ষমতা দেখি পণ্ডিতসমাজে তেওঁক কবিৰত্ন আৰু ভাগৱত ভট্টাচাৰ্য এই দুটা উপাধিৰে বিভূষিত কৰিছিল।\nভট্টদেৱৰ গদ্যৰীতি[সম্পাদনা কৰক]\nতিনিখন (কথা-ভাগৱত, কথা গীতা, কথা-ৰত্নাৱলী) অতি প্ৰসিদ্ধ আৰু তত্ত্বপ্ৰধান সংস্কৃত শাস্ত্ৰ অসমীয়া গদ্যলৈ ৰূপান্তৰ কৰিলেও ভট্টদেৱে দৈনন্দিন কথ্যভাষাক গ্ৰহণ কৰা নাছিল। কথ্যভাষাৰে এটা সাধু আৰু গম্ভীৰ ৰূপ গ্ৰহণ কৰিছিল। কিন্তু কথা ভাগৱতৰ ঠায়ে ঠায়ে তেওঁৰ ৰীতি ছন্দবন্ধী হৈ পৰিছে। বাক্যবোৰ অন্ত্যনুপ্ৰাসযুক্ত আৰু শব্দাবিন্যাস ৰীতি সমযুক্ত হৈছে। ভট্টদেৱৰ বাক্যত শব্দবিন্যাসৰ প্ৰণালী নিখুঁত আৰু ব্যাকৰণ প্ৰয়োগত বিশুদ্ধ। বাক্যবোৰ চুটি চুটি আৰু সংস্কৃতীয়া প্ৰভাৱৰ পৰা মুক্ত। তত্সম আৰু তদ্ভৱ শব্দ প্ৰয়োগৰ সমতা ৰক্ষা কৰি তেওঁ বাক্যবোৰ ৰচনা কৰিছে।\nঅসমীয়া গদ্যক গধুৰ ভাৱ-প্ৰকাশৰ বাহক ৰূপে ব্যৱহাৰ কৰি ভট্টদেৱে অসমীয়া ভাষাক যি মৰ্যাদা প্ৰদান কৰিলে সেই কাৰণে অসমীয়া সাহিত্যৰ বুৰঞ্জীত ভট্টদেৱৰ বিশেষ স্থান আছে।\nৱিকিউৎসত ভট্টদেৱৰ দ্বাৰা লিখা মূল পাঠ্য আছে।\n↑ 1.0 1.1 1.2 "Bhattadev". vedanti.com. http://www.vedanti.com/Legends/bhattadev.htm। আহৰণ কৰা হৈছে: February 19, 2013.\n↑ 2.0 2.1 2.2 ড॰ সত্যেন্দ্ৰনাথ শৰ্মা (১৯৯৬). অসমীয়া সাহিত্যৰ সমীক্ষাত্মক ইতিবৃত্ত. প্ৰকাশক গুৱাহাটী: প্ৰতিমা দেৱী. পৃষ্ঠা. ১৫৮-১৫৯.\n↑ 3.0 3.1 3.2 3.3 3.4 3.5 Parmita Borah. "Eminent Personalities of Assam". creative.sulekha.com. http://creative.sulekha.com/eminent-personalities-of-assam_467977_blog। আহৰণ কৰা হৈছে: February 18, 2013.\n"https://as.wikipedia.org/w/index.php?title=ভট্টদেৱ&oldid=260256"ৰ পৰা অনা হৈছে\nঅসমৰ পাব্লিক ডমেইনৰ অন্তৰ্ভুক্ত লিখক\nএই পৃষ্ঠাখন ২৭ জানুৱাৰী, ২০২১ তাৰিখে ০১:২০ বজাত অন্তিম সংশোধন কৰা হৈছিল।


নিৰ্বাচিত কথা-বতৰা: কাতি বিহুৰ অনুভৱ - সাহিত্য ডট অৰ্গ\nপংকজ বৰা: কালি কাতি বিহুৰ দিনা অসমত চৰকাৰী বন্ধ নাচিল৷ শুনি কিবা অদ্ভূত লাগিল৷ সংক্ৰান্তিৰ দিনা বা বছেৰেকীয়া বিহুৰ দিনা নামঘৰত শৰাই দিয়া অসমীয়া সমাজৰ নিয়ম৷ মোৰ দেউতা অৱসৰপ্ৰাপ্ত শিক্ষক৷ দেউতাৰ অনুজ শিক্ষক কেইজনমানো কালি আমাৰ গাঁৱৰ নামঘৰৰ কাতি বিহুৰ শৰাইৰ সেৱা ল’বলৈ গৈছিল৷ সৰ্বশিক্ষাৰ ওপৰৰ অফিচাৰৰ পৰা হেনো তেঁওলোকলৈ টেলিফোন যোগে কৈফিয়ৎ তলবৰ হুকুম আহিছে, যে বিহুৰ দিনা বিদ্যালয়ত নাথাকি কিয় নামঘৰলৈ গৈছে৷ শুকুৰবাৰৰ দিনা জুম্মাৰ পৱিত্ৰ নামাজ পঢ়িবলৈ যোৱা ধাৰ্মিক মুছলমান এজনক আমাৰ চৰকাৰে এনেদৰে কৈফিয়ৎ তলব কৰিব পাৰিবনে? খ্ৰিষ্টিযান ধৰ্মৰ উপাসনাৰ উদ্দেশ্যে সৃষ্ট সোম-শুক্ৰবাৰৰ কৰ্ম সপ্তাহৰ ব্যৱস্থা আজিও আমাৰ সমাজত প্ৰচলিত৷ আজিকালি আমদানিকৃত উৎসৱত অসমত চৰকাৰী বন্ধ দিয়া হয়, উদাহৰন ‘চঠ্ পূজা’৷ এনে বহু উৎসৱ চৰকাৰী পৃষ্ঠপোষকতাত উৎযাপন কৰা হয়৷ কিমধিকম্!\nকঙাল অসমীয়া জাতিৰ কঙাল উৎসৱ, কঙাল সমাজ, কঙাল আমাৰ নেতা!\nময়ুৰী দত্ত: আজি কাতি বিহু।যিকোনো উৎসৱ-পাৰ্বনতে মন আজিকালি প্ৰায়ে উৰা মাৰে অতীতলৈ, শৈশৱৰ দিনবোৰলৈ । কাতি বিহুৰ দিনা ৰাতিপুৱাই দেউতা আৰু ভাইটিয়ে তুলসীৰ ভেঁটি বনাইছিল আৰু তুলসীৰ পুলি এটা ৰুইছিল।আমাৰ চোতালত অসংখ্য তুলসীৰ গছ আৰু পুলি আছিল । ওচৰ-চুবুৰীয়া সকলোৱেই আমাৰ ঘৰৰ পৰাই তুলসীৰ পুলি নিছিল ।সন্ধিয়া মায়ে তুলসীৰ তলত শৰাই দিছিল । খেতি পথাৰ নাছিল কিন্তু বাৰীতে য’ত শাক-পাচলিৰ গুটি সিঁচা হয় তাতে চাকি এগছ দিয়া মনত পৰে । ওচৰৰ সমনীয়া ল’ৰা-ছোৱালীক মাতি আনিছিলোঁ । মই আৰু ভাইটিয়ে চাকি জ্বলাওঁ ।তাৰপিছত নাম গোৱা আৰম্ভ হয়—\n“তুলসীৰ তলে মৃগপহু চৰে\nতাকে দেখি ৰামচন্দ্ৰই ধনু শৰ ধৰে”\nআৰু যিমান প্ৰাৰ্থনা জানো গাইছিলো এটাৰ পিচত এটাকৈ । মুখস্থ আছিল বহুকেইটা, স্কুলত গোৱা আৰু ঘৰতো সদায় সন্ধিয়া মাৰ লগত প্ৰাৰ্থনা কৰাৰ অভ্যাস থকাৰ বাবে ।\nশেষত সেৱা কৰি মায়ে ভগাই দিয়া মাহ-প্ৰসাদ খাইছিলোঁ । তাৰপিছত চুবুৰীটোৰ বাকীকেইঘৰতো নাম গাই প্ৰসাদ খাইছিলোঁ, টোপোলা বান্ধি ঘৰলৈ লৈ আনিছিলোঁ । কাৰ ঘৰলৈ প্ৰথমতে যোৱা হ’ব সেই লৈ অলপ তৰ্ক-বিতৰ্কও হৈছিল । অৱশ্যে মই সকলোতকৈ সৰু হোৱাৰ বাবে আমাৰ ঘৰলৈ প্ৰথমতে আহিছিল সকলো ।\nএতিয়াও মোৰ নতুন ঘৰতো তুলসীয়ে লগ এৰা নাই, বিয়াৰ পিছত আঠমঙলা খাই উভটোতে দেউতাই তুলসীৰ পুলি এটা দি পঠিয়াইছিল , ইটাৰে স্থায়ীকৈ ভেঁটি এটা বনাই ৰুই দিছিলোহি ।সেই তুলসীজোপা আজি নাই, কিন্তু এই প্ৰায় আঠ বছৰত চোতালত আৰু বহুতো নতুনকৈ গজিল। মই সদায় ৰাতিপুৱা গা ধুই উঠি গোঁসাই ঘৰত সোমাই ভেঁটিত থকা তুলসী গছৰ গুৰিত পানী ঢালোঁ। কাতি মাহৰ বাহিৰেও প্ৰতি সন্ধিয়া তুলসীৰ তলতে চাকি দিওঁ, দুই সন্তানক আমি গোৱা প্ৰাৰ্থনাবোৰ শিকাবলৈ যত্ন কৰোঁ ।\nপৰম্পৰামতে নাৰীয়ে তুলসীৰ পাত ছিঙিব নেপাই বুলি কয় । ইয়াৰ আঁৰত থকা কাহিনীও জানিছিলোঁ কিন্তু এতিয়া মনত নাই। কিন্তু দেউতাই এই নিয়ম মনা নাছিল । বৈবাহিক সূত্ৰে লাভ কৰা মোৰ নতুন মা-দেউতায়ো মোক ছিঙিবলৈ বাধা দিয়া নাই আজিলৈকে ।আকুল-মিকুলৰ কাহ হলেই তুলসীৰ পাত আনি পিচি মৌ আৰু আদাৰ ৰসৰ লগত খুৱাওঁ।\nচুবুৰীৰ ঘৰে ঘৰে নাম গাই প্ৰসাদ খাই ফুৰাটো আজিৰ ল’ৰা-ছোৱালীৰ বাবে সাধু কথাৰ নিচিনা হৈছেগৈ । আকাশ বন্তিও বুজি নেপায় সৰহসংখ্যকে । তথাপিও আমি বহুতেই সাধ্যানুসাৰে আমাৰ পৰম্পৰা মানি চলিবলৈ চেষ্টা কৰি আহিছোঁ , শ্ৰদ্ধা কৰি আহিছোঁ । অভাৱ-অনাটনেৰে ভৰা এই সময়ছোৱাত মানুহ জুৰুলা হলেও সৃষ্টিৰ সম্ভাৱনা থাকে পথাৰত । এই সম্ভাৱনাই বাস্তৱৰূপ পাবলৈ আমি নেদেখাজনৰ ওচৰত প্ৰাৰ্থনা জনাওঁ, সাজু হওঁ প্ৰাচুৰ্যক আদৰিবলৈ । আমাৰ সংস্কৃতিত কাতি বিহুত পৰস্পৰক শুভেচ্ছা জনোৱাৰ পৰম্পৰা নাই য’দিও সমাগত দূৰ্গাপূজাৰ ৰংৰহইচৰ মাজতো আমাৰ আপোন কাতি বিহুটি অনাড়ম্বৰভাবে পালন কৰি নিজস্ব পৰম্পৰাক জীয়াই ৰখা সকলোকে শুভেচ্ছা জনাইছোঁ ।\nপুষ্পৰাম দলৈ: আমাৰ জাতীয় উত্‍সৱ তিনিটা – ৰঙালী,কঙালী আৰু ভোগালী…এই বিষয়ে কাৰো দ্বিমত নাই |আজি কাতি বিহু…. আশা কৰো, সকলোৱে সুকলমে বিহুটি পালন কৰিলে | এই চেগতে মোৰ ফালৰ পৰাও আটাইলৈ কাতি বিহুৰ শুভেচ্ছা জ্ঞাপন কৰিলো |\nবিহুক লৈ আমি গৌৰৱ কৰো | আজি আমাৰ দ্বিতীয়টো বিহু ….আহিন আৰু কাতি মাহৰ সংক্ৰান্তিত আৰম্ভ হোৱা এই বিহুত ভোগ-প্ৰাচুৰ্য আৰু উলহ-মালহ নাই যদিও ধৰ্মীয় অনুষ্ঠানৰে কাতি বিহুটি আৱিৰ্ভাব হয় | শৰতৰ দৰেই স্নিগ্ধ ৰূপত আৱিৰ্ভাব হোৱা এই বিহুত হয়্তো কিছুমান ঠাইত গোটেই মাহটোৱে নাম-প্ৰসংগ চলে |কিন্তু এনেহেন বিহু এটিত চৰকাৰৰ ফালৰ পৰা এটা দিনো বন্ধ নহোৱাৰ কাৰনটোহে বিচাৰি নাপালো | অথচ ক’ত অনুষ্ঠান-প্ৰ্তিষ্ঠানত হকে-বিহকে চৰকাৰী কাৰ্য্য্লয়,স্কুল-কলেজ বন্ধ দেখিবলৈ পাও |…………….হকে-বিহকে বন্ধ আমিও ভাল নাপাও | কিন্তু জাতীয় স্বাৰ্থৰ নামত এটা দিন বন্ধ পালে হয়তো বেয়া নহব | এই বিষয়ে বিজ্ঞ জনে বা কি কয় |\nকথাখিনি এই বাবেই অনুভৱ কৰিছো, বিহু অসমীয়া জাতিৰ উমৈহতীয়া উত্‍সৱ | জাতি-ধৰ্ম\nনিৰ্বিশেষে অসমীয়া মাত্ৰেই বিহু উত্‍সৱ পালন কৰে | বিহুৰ নাম শুনিলেই অসমীয়াৰ মন-প্ৰাণ নাচি উঠে , হিয়া উলাহে নধৰা হয় | এই জাতীয় উত্‍সৱৰ মাজেৰে জাতিৰ আচাৰ-বিচাৰ , সভ্যতা -সংস্কৃতিৰ প্ৰতিফলন হয় | আমাৰ এই বিহুৰ মাজতো অসমীয়া জাতিৰ আচাৰ-বিচাৰ, বিস্বাস আদি প্ৰ্তিফলন হয় |গতিকে এনে এটা দিনত চৰকাৰী ছুটি এটা পালে হয়তো বেয়া নহব |যাতে আহিব লগা নতুন প্ৰজন্ময়োও ক’ব পাৰে, “অহাকালি কাতি বিহুৰ বাবে স্কুল বন্ধ |”\nদেৱব্ৰত গগৈ: পাৰ হৈ যোৱা জীৱনটোৰ কেইটামান বছৰ আছিল , যিকেইবছৰত আমাৰ বাবে ৰঙালী বা ভোগালী বিহুতকৈও হেপাহৰ আৰু আনন্দৰ বিহু আছিল কাতি বিহু । বয়সটো আছিল এনেধৰণৰ — এই লৰালি এৰো এৰো , কৈশোৰত সোমাও সোমাও , যৌৱনলৈ আৰু দুখোজ মান আছে ।\nএতিয়াৰ বয়সটো হ’ল মাল্টি ফাংচনেল । যেন পেণ্টিয়ামৰ প্ৰচেচৰটোহে । বেপাৰৰ পাওনা আছে বহুত , ঘৰত গেছ নাই , গাড়ীখনে আমনি দি আছে গেৰেজলৈ লৈ যাব লাগে , পোণাকণটোৰ পানীলগা জ্বৰ , ফেচবুকৰ আপডেট বোৰ চাব লাগে ইত্যাদিবোৰ চিন্তা একেলগে মগজুটোৱে লৈ ফুৰিব লগা হয় ।\nকিন্ত ওপৰত কৈ অহা সেই বিশেষ বয়সটোৰ তেনেকুৱা দুৰ্ভাগ্য হোৱা নাছিল । মনত মাথো এটাই চিন্তা , কাইলৈ কাতি বিহু , তুলসীজোপা ৰুব লাগে , সন্ধিয়ালৈ নিজৰ ঘৰখনৰ বাদেও কাষৰ কেইঘৰলৈ গৈ মাহ-চাউল গলিয়াব লাগে ।\nচাও বুলিও চাবলৈ নাপালো , সেইসময়খিনি । গুচিয়েই গ’ল । এতিয়া বিশ্বাস কৰিবলৈকে টান লাগে আৰু সেয়ে নিজকে সোধো — “সচাঁই বাৰু তেনেকুৱা দিন কিছুমানৰ মাজেৰে মই পাৰ হৈ আহিছোনে ?”\nদিনবোৰ আঁতৰি যোৱাৰ দুখ নাই , আকৌ যে নাপাম সেইবাবেই দুখ লাগে ।\nতুলসীৰ তলত গোৱা প্ৰাৰ্থনাবোৰ মনত পৰিলে বুকুখনৰ কোনোবা এডোখৰ মোঁচৰ খাই যোৱা যেন লাগে ।\nসমুদ্ৰ কাজল শ‍ইকীয়া: কাতি বিহু কঙালী; ই ভোগালী বা ৰঙালীৰ দৰে উদযাপনৰ বস্তু নহয়। সেয়েহে কেইবাজনেও ইয়াৰ শুভেচ্ছা জনোৱা প্রথাটোৰ বিৰুধিতা কৰিছে। এটা দিশৰ পৰা এয়া যুক্তিপূর্ণ। কিন্তু মই অন্য ধৰনেৰে কথাটো ভাবিছোঁ। কাতি বিহু কঙালি, কাৰণ ইয়াত ৰঙ ৰহইচ নাই আৰু ভঁৰাল উদং। কিন্তু একেটা সময়তে এইটো কথাহে বেছি গুৰুত্বপূর্ণ যে আশাৰ সঞ্চাৰ হ’বৰ বাবে এয়াই উপযুক্ত সময়। এই সময় আশাৰ আৰু প্রতীক্ষাৰ। শুভৰ আগমণৰ আৰু অশুভক দূৰতে নিপাত কৰাৰ প্রার্থনাৰ সময় এয়া। সেইফালৰ পৰা কাতি বিহুহে আচলতে শুভেচ্ছা বা শুভকামনাৰ সময়। ব’হাগৰ বতৰত শুভেচ্ছা কিহলৈ লাগে, শুভেচ্ছা পালোৱেই বা নাপালোৱেই, কুলিয়ে মাতিবই, কপৌ ফুলিবই আৰু আমি নাচিমেই। ভোগালিতো আমি অগৰি দগৰি খামেই খাম। শুভেচ্ছা নাপালোঁ বুলি হাত সাবটি বহি নাথাকোঁ। আমাক শুভেচ্ছা লাগে এতিয়াহে, কঙালিৰ বতৰত- অনাগত ভবিষ্যতৰ বাবে।\nবানে গৰকা বালিচৰতো আশাৰ সঞ্চাৰ হওক। উদং ভঁৰাল ভৰি উঠক।\nপ্ৰতিম প্ৰতাপ বৰুৱা: কাতিবিহুৰ ওলগেৰে\nআজি কাতিবিহু ।\nদূৰ্গাপূজাৰ আনন্দ-উৎসৱ, বজাৰ-সমাৰৰ ধামখুমীয়াত আমাৰ মৰমৰ কাতিবিহুটো লাহে লাহে হেৰাই যাব খুজিছে নেকি ? “কাতিবিহু কঙালী” বুলি কওতে কওতে বিহুটো এলাগী হৈ পৰা নাইতো ? কাতিবিহুটো বহুতে কাতিপূজা বুলি কোৱা নিজেই শুনিছোঁ ।\nএইখিনি সময়ত পথাৰবোৰ সেউজীয়া হৈ পৰিছে । অলপকৈ কুঁৱলী পৰিবলৈ আৰম্ভ কৰিছে । গেৰ মেলা ধানখিনি চাই চাই আমাৰ খেতিয়কসকলৰ মুখত হাঁহি বিৰিঙিছে । একে সময়তে চহৰৰ ডাঙৰ ডাঙৰ মণ্ডপত দূৰ্গা পূজাৰ আয়োজন হৈছে । বজাৰবোৰ হৈ পৰিছে ৰমকজমক ।\nআজি অসমলৈ অলপ বেছিকৈ মনত পৰিছে । কাতি বিহুৰ দিনা ঘৰৰ চোতালৰ এচুকত ৰাতিপুৱাই সৰুকৈ ঢিপ এটা সাজি তুলসী পুলিটো ৰুৱা হয় । সন্ধিয়া ধাননি পথাৰখনত চাকি এগছি জ্বলাই খেতিয়কজনে নেদেখাজনক উদ্দেশ্যি সেৱা এটি কৰে । তাৰ পিছত তুলসীৰ তলত চাকি এগছি জ্বলাই গায় “তুলসীৰ তলে মৃগ পহু চৰে, তাকে দেখি ৰামচন্দ্ৰই শৰ-ধনু ধৰে …… ।“\nসৰুতে আমাৰ বিশাল পৰিয়ালটোত আৰু লগতে চুবুৰীটোতো আমি কেইটামান মাত্ৰ সৰু সৰু লৰা-ছোৱালী আছিলোঁ । ময়েই আটাইতকৈ ডাঙৰ আছিলোঁ । সকলোৰে ঘৰতে তুলসীৰ তলত দিয়া শৰাইখন ভাঙিবলৈ আমিয়েই গৈছিলোঁ । দুটাই মাত্ৰ প্ৰাৰ্থনা জানিছিলোঁ – “তুমি চিত্ত-বৃত্তি মোৰ প্ৰৱৰ্ত্তক নাৰায়ণ” আৰু “মুক্তিত নিস্পৃহ যিটো সেহি ভকতক নমো” আৰু এটা ভক্তিমূলক গীত জানিছিলোঁ – “কালিন্দীৰ তীৰে তীৰে কানাই ধেনু চাৰে” । হাত চাপৰি বজাই বজাই সেইকেইটাকে সকলোৰে ঘৰত গাইছিলোঁ । তাৰ পিছত সেই সৰু লৰা-ছোৱালীকেইটাৰ আগতে গৃহস্থই তুলসীৰ তলত সেৱা লৈছিল আৰু আমি আশীৰ্বাদ দিছিলোঁ । এবাৰ দদাইদেউহঁতৰ ঘৰত আমি তুলসীৰ তলত নাম লওতে বাৰাণ্ডাত দেউতা বহি আছিল । আশীৰ্বাদ দিবৰ সময়ত মই দেউতাৰ সন্মুখত লাজতে মাতিব নোৱাৰা হ’লোঁ । দেউতাই ক’লে – “দেচোন আশীৰ্বাদটো । মই বাৰু ভিতৰলৈ গৈছোঁ ।“ দেউতা ভিতৰলৈ যোৱাৰ পিছত আশীৰ্বাদ দিছিলোঁ – “নমো নমো নাৰায়ন দেৱ, প্ৰসন্ন হৈয়োক হৰি ….. ভাল বোলে, সেৱকীয়ে যি মনে সেৱা কৰিছে, সেৱাৰ সৎবাঞ্চিত পুৰণ কৰিব লাগে । হৰি সন্তোষৰ অৰ্থে ….. হৈছে আৰু, উঠক ।“ তাৰ পিছত বুটমাহ, কল-নাৰিকলৰ পাতখনত আক্ৰমণ চলাই দিছিলোঁ ।\nদিল্লীত এতিয়াও কাতিবিহুৰ দিনা টাবত ৰোৱা তুলসীৰ তলতে চাকি এগছি জ্বলাই সেৱা এটা কৰোঁ প্ৰত্যেকবছৰে । আজি গধূলিও তাৰ ব্যতিক্ৰম নহ’ব ।\nপ্ৰাৰ্থনা দেৱী: কাতি বিহু, তুলসীজোপা আৰু অলপ আবেগ\nকাতি বিহুৰ দিনা ৰাতিপুৱাই ভাইতিয়ে তুলসীৰ ভেঁটি বনাইছিল আৰু তুলসীৰ পুলি এটা ৰুইছিল।\nসন্ধিয়া মায়ে তুলসীৰ তলত শৰাই দিছিল, মই ডাঙৰ কাৰণে চাকি জ্বলাবলৈ অনুমতি পাওঁ সদায়।\nতাৰপিছত নাম গোৱা আৰম্ভ হয়,\nতাকে দেখি ৰামচন্দ্ৰই ধনু শৰ ধৰে”…\nআৰু যিমান প্ৰাৰ্থনা আছিল চব গাইছিলো, আৰু এটা শ্লোকো গাইছিলো,\n“তুলসী দৰ্শনে পূণ্যম\nস্পৰ্শনে পাপ নাশনম ।\nছায়াঁয়া সৰ্বতীৰ্থানি তুলসীভ্যো নমো নম: ।।”\nশেষত চবেই সেৱা কৰি মায়ে ভগাই দিয়া মাহ-প্ৰসাদ খাইছিলো । এতিয়া আমি তিনিওটা ভাগে ভাগে । ক’ত ঘূৰাই পাম সেই সোণালী শৈশৱ !!!\nএই পৰম্পৰা মুম্বাইত থকালৈকে আছিল (তাত আমি টাবত তুলসী ৰুইছিলো), কিন্তু ছিডনীলৈ অহাৰ পিছত সেইয়া নোহোৱা হৈছে। তুলসীৰ পুলি ক’ত পায় গমেই পোৱা নাই…গতিকে মন উৰা মাৰে আগৰ দিনবোৰলৈ ।\nকাতি বিহুৰ উপৰিও তুলসীজোপাৰ প্ৰয়োজনীয়তা সদায় আমাৰ, ৰাতিপুৱা দেউতাই গোঁসাই ধুৱাওঁতে, ঘৰত কিবা পূজা-পাৰ্বণত তুলসীৰ পাত অপৰিহাৰ্য্য। আমাৰ সমাজত দৰাই কইনা আনিবলৈ যাওঁতেও মূৰত তুলসীৰ মালা পিন্ধি যায় । তুলসীৰ পাত কিন্তু আমাক ছিঙিবলৈ দিয়া নাছিল, সদায় দেউতা বা ভাইতিয়েহে ছিঙিছিল ।\nমই সদায় ৰাতিপুৱা গা ধুই উঠি ভগৱানৰ ওচৰত মূৰ দোঁৱাই তুলসী গছৰ গুৰিত পানী ধালিছিলোঁ । সেই প্ৰথাও চলি আছিল মুম্বাইত থকালৈকে । বিয়াৰ আগতে মই আৰ. আৰ. এল.ত ৰিছাৰ্চ কৰি থাকোতে দুবছৰ যোৰহাটৰ জনপ্ৰিয় গাৰ্লছ হোষ্টেল “ড’নাছ এক’ম’ডেশ্যন”ত আছিলোঁ । আমাৰ গেটৰ ওচৰতে এজোপা ডাঙৰ তুলসী গছ আছিল । সদায় পাতেৰে জাতিষ্কাৰ হৈ থাকে । তাত মই সদায় পানী দিছিলোঁ । তুলসীজোপাৰ সৈতে লাহে লাহে মোৰ এক এৰাব নোৱাৰা সম্বন্ধ গঢ় লৈ উঠিছিল । মোক দেখি হোষ্টেলৰ আন বহুতো ছোৱালীয়ে তাত পানী দিছিল । চবৰে মৰম পাই পাই গছজোপা আৰু ঠন ধৰি উঠিছিল । আমাৰ হোষ্টেলটো আছিল সকলোৰে মৰমৰ মীৰা আণ্টিৰ । আমাৰ তুলসীজোপাৰ প্ৰতি শ্ৰদ্ধা দেখি তেখেতে সদায় সেই ঠাইখিনি পৰিষ্কাৰ কৰি থবলৈ নিৰ্দেশ দিছিল। যেতিয়া মোৰ বিয়া ঠিক হ’ল তেতিয়া আণ্টিয়ে কৈছিল “প্ৰাৰ্থনা তুমি তুলসীত পানী ঢালি ঢালিয়েই সৰোজ (মোৰ স্বামী)ক পালা”…লাজত আৰক্তিম হৈ উঠিছিল মোৰ গাল ! আণ্টিৰ কথা হয়তো সঁচা ।…ক’ব নোৱাৰো এতিয়া আছেনে নাই সেই মৰমৰ তুলসীজোপা আমাৰ…।\nদেৱাঙ্গ পল্লৱ শইকীয়া: শৈশৱ সুৱঁৰি\nশৈশৱত কাতি বিহু কেৱল ৰচনা কিতাপত পোৱাৰ দৰে কঙালী নাছিল আমাৰ বাবে । খাদ্য সামগ্রী উভৈনদি নাছিল সঁচা কিন্তু ৰং ৰহইচ কম নাছিল ।\nমাটিৰে এটা ভেটি বনাই, পানীৰে লেপি তাত এটা তুলসীৰ পুলি ৰুই দিওঁ । সন্ধিয়া পৰত চুবুৰিৰ লগৰ কেইজনমানক মাতি সেই তুলসীৰ ভেটিৰ আগত নাম-প্রসংগ কৰোঁ, জনাই নজনায় । বাদ্য আছিল আমূলৰ পুৰণা খালি টেমা খোল হিচাবে আৰু পুৰণা চাইকেলৰ বে’লেৰে বনাই লোৱা খুতি তাল । ।আমাৰ ঘৰত শেষ হোৱাৰ পাছত বাকি কেইজনৰ ঘৰত সেই একেই কাৰ্যসূচী । সেইদিনা সন্ধিয়া আমাৰ নাম-প্রসংগেৰে চুবুৰিৰ আকাশ বতাহ ৰজনজনাই থাকে।\nচহৰৰ ল’ৰা ছোৱালীয়ে শৈশৱত এই মাদকতা খিনি পাইছিল নে নাই নাজানো কিন্তু আমাৰ দিনত পোৱা সেই আনন্দেৰে ভৰা সময়খিনি মনত পৰিলে মনতো ভৰি উঠে, জন্ম হোৱা ঠাইক লৈ গৌৰৱ হয় । শৈশৱৰ স্মৃতি সুৱঁৰি বৰ্তমানৰ সময়খিনি সুন্দৰ কৰি তুলিবলৈ আমাৰ যে ইমান সমল আছে !!!!\n← সৰিয়হ ফুল – নৱেম্বৰ-ডিচেম্বৰ ২০১২\nমৃত্যু (-স্মৃতিৰেখা ভূঞা) →


চোৰৰ বিলৈ-অৰবিন্দ গোস্বামী – ফটাঢোল\nআন্ধাৰত দুয়োখন পিঠিয়ে খুন্দা মৰাৰ ফলত দুয়ো উচপ খাই উঠিল। দুয়োৱে তৎক্ষণাৎ ঘূৰি চালে। এজনক দেখি আনজনে আকৌ দুজাপকৈ মাৰিলে। ইয়াৰ পিছত এটা ছাঁয়ামূৰ্ত্তিয়ে আনটো ছাঁয়ামূৰ্ত্তিক টানি বাৰীৰ এচুকলৈ লৈ গ’ল।\nপ্ৰথম ছাঁয়ামূৰ্ত্তি : তই কিয় আহিছ ইয়ালৈ?\nদ্বিতীয় ছাঁয়ামূৰ্ত্তি : চা ভাই, মই আজি চোৰ কৰিবলৈ অহা নাই। অনামিকাক এবাৰ চাই যাওঁ বুলি আহিলোঁ।\nপ্ৰথম ছাঁয়ামূৰ্ত্তি : বলিয়া হ’লি নেকি তই? চোৰৰ ছোৱালীৰ লগত কি কথা থাকিব পাৰে?\nদ্বিতীয় ছাঁয়ামূৰ্ত্তি : কি কৰিবি ভাই, প্ৰেমত পৰিছোঁ। এতিয়া মই তেজ মঙহৰ মানুহ অনামিকাকহে চোৰ কৰিম।\nপ্ৰথম ছাঁয়ামূৰ্ত্তি : তেনেকৈ নক’বি। অনামিকা মোৰ। বহুত ভাল পাওঁ তাইক।\nএই কথা শুনি দ্বিতীয় ছাঁয়ামূৰ্ত্তিটোেৱে কাষতে থকা হেন্দালিখনত ওলমি থকা জাতিলাউ এটাতে মূৰটো থেতালি থেতালি চিঞৰি উঠিল –\n: হে ভগৱান! এই শনিটোৱে মোৰ গাত কেতিয়া লম্ভিবলৈ এৰিব!\nএনেতে কোনোবাই ‘চোৰ চোৰ’ বুলি চিঞৰে। দুয়োটা ছাঁয়ামূৰ্ত্তি উধাতু খাই জেওৰাৰ ওপৰেৰে জঁপিয়াই লৰ দিলে। দ্বিতীয় ছাঁয়ামূৰ্ত্তিটোৰ ভৰি জেওৰাখনৰ একেবাৰে ওপৰ অংশত লাগি ৰাতিৰ নিস্তব্ধতা ভেদ কৰি মেৰেককৈ ভাগি থাকিল। হামখুৰি খাই পৰা ছাঁয়ামূৰ্ত্তিটো বাগৰি পৰিও অাকৌ উঠি পুনৰ প্ৰাণেপ্ৰণে দৌৰিবলৈ ধৰিলে।\nছাঁয়ামূৰ্ত্তি দুটা আন কোনো নাছিল, সিহঁত আছিল সেই অঞ্চলৰ দুটা প্ৰখ্যাত চোৰ। প্ৰথম ছাঁয়ামূৰ্ত্তিৰ নাম আছিল হিমু আৰু দ্বিতীয় ছাঁয়ামূৰ্ত্তিৰ নাম দেবু। আচলতে দেবুৰ অনামিকাৰ সৈতে প্ৰেমো হৈছিল আৰু অনামিকাও দেবুৰ সৈতে পলাই যাবলৈ ৰাজী আছিল। পিছে হিমু থাৰ্ড পাৰ্টিহে। হিমুৱে আকৌ মনে মনে অনামিকাক ভাল পাইছিল, যিটো কথা অনামিকাই জনাই নাছিল।\nদুয়োটা চোৰ হ’লেও দুয়োটাৰে এটা গৌৰৱ কৰিবলগা বিষয়ো আছিল। সিহঁতে চোৰ কৰি কেতিয়াও কোনোদিন ক’তো ধৰা পৰা নাছিল।\nএই ঘটনাৰ পিছত এদিন দুয়োৱে দুয়োকে আকৌ দিন দুপৰতে লগ পালে। এইবাৰ দুয়োৰে মাজত তুমুল তৰ্ক চলিল। দেবুৱে অনামিকাই তাক ভাল পোৱাৰ প্ৰমাণ হিচাপে তালৈ বুলি লিখা চিঠি পত্ৰবোৰো দেখুৱালে। পিছে হিমু নাচোৰবান্দা। হিমুৱে নামানে। হিমুৰ মতে চিঠিৰ আখৰবোৰ অনামিকাৰ নহয়েই। চোৰ হ’লেও দুয়োৱে কাম চলাই দিব পৰাকৈ লিখা পঢ়া জানিছিল। সিদিনাৰ তৰ্কৰ শেষত এটাই সিদ্ধান্ত হ’ল। জ’ জিতা ৱহী চিকণ্ডৰ।\nবচ! দুয়ো চোৰৰ বাজী লাগিল যে যি অনামিকাক পতাই পলুৱাই নিব, সিয়েই অনামিকাৰ পতি পৰমেশ্বৰ হ’ব।\nকথা মতেই কাম। পিছে দেবুৰ বাবে কামটো বৰ জটিল নাছিল। হিমুৱেও বুজি পাইছিল যে দেবুৰ কথাত দম আছে। সেয়ে হিমুৱে সেই ৰাতিয়েই অনামিকাক শোৱাপাটীৰপৰাই উঠাই নিয়াৰ পৰিকল্পনা কৰিলে। ইফালে দেবুৱে ভাবিলে যে হিমু তাৰ বাবে যিহেতু শনি, গতিকে শনিৰ প্ৰতিকাৰৰ বাবে সি কৰ্মযজ্ঞ কৰিবই লাগিব আৰু সেই কৰ্মযজ্ঞ হ’ল অনামিকা হৰণ।\nদেবুৱে অনামিকাক সিদিনা ভৰ দুপৰীয়া সিহঁতৰ বাৰীৰ চুকৰ আমজোপাৰ তলতে লগ কৰি গোটেই কথাখিনি ভাঙি ক’লে। লগ কৰোঁতে অৱশ্যে সি সদায় বৰ ভয় খায়। নিজৰ বাবে নহয়, অনামিকাৰ বাবে। তাই দেবুক ভাল পোৱাৰ কথা গম পালে ঘৰৰ মানুহে তাইক নচচা শূলত দিব। দেবু চোৰ বুলি তায়ো জানিছিল। পিছে দেবুৰ যিহে শশী কাপুৰহেন চেহেৰা, প্ৰেমত নপৰি পাৰেনে! শেষত যেনিবা অনামিকাই ক’লে যে তাই ৰাতি ঘৰৰ মানুহে ভাত পানী খাই শোৱাৰ পিছত সিহঁতৰ পিছফালৰ ছাগলীৰ গঁড়ালত লুকাই থাকিব। দেবুৱে গঁড়ালৰ দৰ্জাখন খুলিলেই তাইক লগ পাই যাব।\nসেইদিনা ৰাতি ঘৰৰ সকলো মানুহে নিঃপালি দি শোৱাৰ পিছত অনামিকাই লেপখনকে লাডু বনাই এনেকৈ ৰাখিলে যাতে কোনোবাই দেখিলে তাত তাই শুই আছে বুলিয়েই ভাবে। অৱশ্যে তাই ভয়ো খাইছিল আৰু দেৰি হ’ব বুলি ভাবি কিছু আগতেই ক’লা শাৰী এখন পিন্ধি ছাগলীৰ গঁড়ালত লুকাই থাকিলগৈ।\nইফালে হিমুৱে ভাবিলে সকলো শুইছে যেতিয়া অনামিকাৰ কোঠাত সিন্ধি দিয়াৰহে কথা। চিপৰাঙৰপৰা আদি কৰি জৰুৰী সকলোকেইপদ বস্তু সি যোগাৰ কৰি লৈয়েই আহিছিল। হাতত সাৰে ভৰিত সাৰে সি বঢ়িয়াকৈ সিন্ধি খান্দি অনামিকাৰ কোঠাত সোমাল। প্ৰথমে দুৱাৰখন কোনফালে আছে, উমান লৈ দৰ্জাখন খুলি ল’লে। ভালদৰে উমান লৈ গম পালে যে দৰ্জাৰপৰা ওলাই দৌৰ মাৰিলেই সি নঙলামুখেই পাবগৈ। ভালেই হ’ল। এইবাৰ সি বাহিৰলৈ আহি নঙলাডালো খুলি থৈ আহিল যাতে কোনো স্পীড ব্ৰেকাৰ নোহোৱাকৈ দৌৰিব পাৰে। ঘূৰি আহি হিমুৱে পলম নকৰি একে জাপে অনামিকা বুলি ভাবি অনামিকাই নিজৰ বিচনাত লাডুৰ দৰে সজাই থোৱা লেপখনকে মেকুৰীয়ে নিগনী থপিওৱাদি থপিয়াই কান্ধত লৈ ভিৰাই দৌৰ মাৰি নঙলা পাৰ হৈ গ’ল বিনা স্পীড ব্ৰেকাৰেৰে। চোৰ বিদ্যাত পাকৈত হিমু খালী ভৰিৰে আহিছিল। সেয়ে বিশেষ কোনো শব্দ নহ’ল।\nআনফালে তেতিয়া ক’লা শাৰী পিন্ধি ছাগলীৰ সৈতে শাৰী পূৰাই প্ৰেমিকা অনামিকা ছাগলীৰ গঁড়ালত বহি অাছিল। এনেতে গঁড়ালৰ দৰ্জা খোল খালে। অনামিকাই ৰাজকুমাৰ দেবুদাই তাইক হৰণ কৰিবলৈ অহা বুলি জানি বিশেষ লৰচৰো নকৰিলে। মনতে ভাবিলে ইমান ভাল পায় যদি ছাগলীৰ মাজৰপৰা মোক চিনি নিয়ক। ছাঁয়ামূৰ্ত্তিটোৱেও ভুল নকৰিলে। শেন চৰায়ে চিকাৰ ধৰাৰ দৰে অনামিকাক কান্ধত তুলি ভিৰাই পথাৰৰ দিশে দৌৰিবলৈ লাগিল। অনামিকাৰো নিজকে ঘোঁৰাৰ পিঠিত উঠাৰ নিচিনাই লাগিল। এৰ’প্লেনত উঠিলেও হয়তো ইমান আমেজ নাপালেহেঁতেন। মনতে ভাবিলে আঃ! প্ৰিয়জনৰ কান্ধত উঠি পলাই যোৱাৰ কি আমেজ!\nপিছে এইখিনিতে আচল দুৰ্ঘটনাটো ঘটিল। ক’লা শাৰী পিন্ধিবলৈ দেবুৱেই অনামিকাক বুদ্ধিটো দি গৈছিল। আচলতে অনামিকাক কান্ধত উঠাই নিয়াটো দেবু চোৰ নাছিল। অনামিকাক অন্য কোনোবাই উঠাই লৈ যোৱাৰ পিছতহে দেবু আহি পাইছিল। দেবুৱে গঁড়ালত সোমায়েই গঁড়ালৰ আটাইতকৈ ডাঙৰ ক’লা পাঠা ছাগলীটোকে অনামিকা বুলি ভাবি পিঠিত উঠাই লৈ ভিৰাই দৌৰ মাৰিলে। পিছে অলপ দূৰ যোৱাৰ পিছতে ছাগলীয়ে বে…বে…..কৈ বেবাবলৈ লাগিল।\nইন্সপেক্টৰ কমলা দাসৰ টিমটোৱে সিদিনা গাঁৱত চোপ লৈ আছিল। দুই তিনিখন গাঁৱত সঘনাই চোৰ হোৱাৰ কথা ৰাইজে পুলিচক অৱগত কৰাত পুলিচেও সেইদিনা চোৰ ধৰা পেলাম বুলি নিশা গোপনে জাল তৰিছিলহি। পুলিচ টিমটোৱে তিনিটা ভাগত বিভক্ত হৈ চোপ লৈ আছিল। ছাগলীয়ে বেবোৱা শব্দ শুনি প্ৰথম টিমটোৱে দেবুক খেদি গৈ ধৰি পেলালে। শুভবিবাহৰ এই শুভক্ষণত হঠাৎ ছাগলী আৰু পুলিচৰ পাল্লাত পৰি দেবু চোৰৰ সকলো মান ইজ্জত পানী হৈ গৈছিল। ক’ৰ ছাগলী, ক’ৰ পুলিচ! তাৰ কপালখনত বাৰু বিয়াৰ দিনা এইগালহে লিখা থাকিব লাগে নে! ইতিমধ্যে পুলিচে দেবুক গ্ৰেপ্তাৰ কৰিছিল।\nআন এটা টিমে এক্সপ্ৰেছ ট্ৰেইনৰ বেগত দৌৰি অহা হিমুক আগচি ধৰিলে।\nসন্মুখত ৰিভলভাৰ টোঁৱাই থিয় হ’ল চাব ইন্সপেক্টৰ বন্দিতা জৈন।\nবন্দিতা : ভালে ভালে ক, এই ৰাতিখন ক’ৰপৰা আহিছ তই? নাম কি তোৰ? আৰু কান্ধত কি উঠাই অানিছ?\nহিমুৰ মুখত সন্মুখৰপৰা টৰ্চৰ পোহৰ পৰিল। পিছে হিমুক দেখি চাব ইন্সপেক্টৰ বন্দিতা জৈন আচৰিত হ’ল। ই দেখোন লাজহে কৰাৰ নিচিনা লাগিছে! কি বিপদ! চোৰেও লাজ কৰে!\nবন্দিতা : ক সোনকালে। নহ’লে গুলীয়াই দিম।\nহিমু : না না মেডাম, গুলী নকৰিব। আজি মোৰ বিয়া। এইৰ নাম অনামিকা। মই তাইক ভাল পাওঁ। শোৱাপাটীৰপৰা আলফুলকৈ উঠাই আনিছোঁ। মোৰ সপোন ভাঙি নেপেলাব।\nচাব ইন্সপেক্টৰ বন্দিতা আৰু লগত থকা হাবিলদাৰ তিনিজন আচৰিত হ’ল। চোৰৰ কান্ধত থকা বস্তুটো দেখোন মানুহ যেন লগা নাই। ভালদৰে তালাচী চলাই দেখিলে যে সেইখন দেখোন লেপহে!\nবন্দিতা : তই কি লেপখনক বিয়া কৰাবি নেকি?\nহিমুৰ মুখৰ মাত হৰিল। হিমুক বন্দিতাই হাত কেৰেয়া লগাই পুলিচ জীপখনত উঠাই লক কৰি থ’লে। ইফালে একেখন জীপতে দেবুকো হাতকেৰেয়া লগাই লক কৰি থোৱা হৈছিল। অৱশ্যে কোনেও কাকো মাতবোল নকৰিলে।\nতৃতীয়টো পুলিচ টিমৰ নেতৃত্বত আছিল ইন্সপেক্টৰ কমলা দাস নিজে। আঁতৰৰপৰা পথাৰৰ মাজেৰে কোনোবা এটা দৌৰি অহা যেন গম পাই চাৰিজন সহকৰ্মীৰ সৈতে ইন্সপেক্টৰ কমলা দাসে মানুহটোক অাগচি ধৰিলে।\nকমলা দাস : হেণ্ডচ আপ! কোন তই?\nআন্ধাৰৰপৰা ছাঁয়ামূৰ্ত্তিটোৱে ক’লে –\n: তই কোন?\nইন্সপেক্টৰ : আই আম ইন্সপেক্টৰ কমলা দাস। হেণ্ডচ অাপ।\nছাঁয়ামূৰ্ত্তি : এঃ মেডাম, প্লিজ মাফ কৰি দিয়কনা! মই ছাগলী এটাহে চোৰ কৰি আনিছোঁ! নেতাবোৰে কিমান কৌটি কৌটি সৰকাই অাছে! মোৰ নিচিনা সাধাৰণ ছাগলী চোৰ এটা ধৰি আপুনি একো প্ৰমোচন নাপায়।\nমোক যাবলৈ দিয়ক।\nএনেতে এটা নাৰী কণ্ঠস্বৰ গৰজি উঠিল –\nঐ কোন পাষণ্ড তই? নমা মোক কান্ধৰপৰা। তই মানে মোৰ দেবুদা নহয়! ধূৰ্ত, বদমাছ, চোৰ, ডকাইত, লম্পট নমা মোক তোৰ কান্ধৰপৰা।\nছাঁয়ামূৰ্ত্তিটোৱে হঠাৎ ছাগলীটোৱে এনেদৰে মাইকী মানুহৰ মাত মতা বুলি ভাবি কিবা ভূত লম্ভিল বুলি অনামিকাক কান্ধৰপৰা পেলাই দি…..\n‘আই ঔ এইডাল কি ঔ’ বুলি জাপ মাৰি ইন্সপেক্টৰ কমলা দাসৰ সন্মুখতে হামখুৰি খাই পৰিলহি। ইতিমধ্যে ছাঁয়ামূৰ্ত্তিৰ মুখত টৰ্চৰ পোহৰ পৰিল। কেইবাখনো হাতে ছাঁয়ামূৰ্ত্তিটো জব্দ কৰি পেলালে। টৰ্চৰ পোহৰত কমলা দাসে কিন্তু তাক ঠিকেই চিনি পালে।\nইন্সপেক্টৰ : তই চন্দনপুৰৰ গভাইত চোৰ চনু নহয় জানো।\nচনু : (উৎফুল্লিত হৈ) মানে আপুনি মোক চিনি পাইছে! থেংক গড!\nইন্সপেক্টৰ : চুপ! তোৰ পূৰা নামটো অৰ্চন নহয় জানো?\nঅৰ্চন : ঠিক ধৰিছে বাইদেউ। ভাল মনত ৰাখিছে মোক। মোৰ নাম অৰ্চন শৰ্মা ওৰফে চনু। মই এতিয়া যাওঁনে?\nইন্সপেক্টৰ : (হাবিলদাৰজনলৈ চাই) ইয়াক জীপৰ পিছফালে বান্ধক। ইয়াক আজি হিন্দী চিনেমাৰ ষ্টাইলত জীপৰ পিছফালে বান্ধি চোঁচোৰাই নিম। ছোৱালী চোৰ তই।\nআৰু ছোৱালীজনীকো উঠাই লওক।\nচনু চোৰে চিঞৰিলে – ‘না…না… নহয় বাইদেউ, মই একেবাৰে গ্ৰেডলেচ চোৰ। মোৰ কেৰিয়াৰেই খাৰাব। মই ছাগলীও চোৰ কৰিব নাজানিলোঁ। ছাগলী বুলি ছোৱালীকে উঠাই আনিলোঁ…. প্লিজ মোক এৰি দিয়ক…. প্লিজ…..প্লিজ…..পি….লি…..জ।\nনন্দনপুৰ আৰু চন্দনপুৰ গাঁৱৰ বিখ্যাত ব্যৱসায়ী হেমন্ত কাকতি আৰু অনামিকাৰ মাক দেউতাক পিছদিনা থানাত উপস্থিত হ’ল। তিনিও থানাৰ ভিতৰতে ইন্সপেক্টৰ কমলা দাসৰ সৈতে কথা পাতিলে। দুয়ো গাঁৱৰ দুই এজন গঞাও আহিল। ছোৱালীজনীৰ ভবিষ্যতৰ কথা ভাবি কেচটো ডিচমিচ কৰা হ’ল। অনামিকাক মাক দেউতাকে আৰু তিনিও চোৰক বিখ্যাত ব্যৱসায়ী হেমন্ত কাকতিয়ে জামিনত ল’লে। মিষ্টাৰ কাকতিৰ এটাই কথা, অপৰাধীবোৰকো সংশোধন হ’বলৈ এটা সুবিধা দিয়া উচিত।\nতিনিওকে চোৰ বৃত্তি এৰি হেমন্ত কাকতিৰ সৈতে কাম কৰিবলৈ ইন্সপেক্টৰ কমলা দাসে পৰামৰ্শ দিলে। থানাতেই কেইবাজনো গঞাৰ উপস্থিতিত অনামিকাক দেবু মানে দেৱজিত শৰ্মালৈ ভবিষ্যতে বিয়া দিব বুলি অনামিকাৰ মাক দেউতাকে কথা দিলে। হিমু মানে হিমাংশু ৰাজখোৱাৰ মনটো ভাগিবলৈ লৈছিলেই। পিছে নতুনকৈ পুলিচত জইন কৰা অনামীক দেখি হিমাংশু পুনৰ প্ৰেমত পৰিল। হিমাংশুৱে অৰ্চনক কাণে কাণে ক’লে –\n“ভগৱানে যি কৰে ভালৰ বাবেই কৰে। মই এই ধুনীয়া পুলিচজনীকে বিয়া পাতিম।”\nঅৰ্চন : আপোনালোকৰ বাৰু চেটিং হৈ গ’ল। পিছে মই কাক বিয়া কৰাম?\nএনেতে থানাৰ বাহিৰত ছাগলী এজনীয়ে বেবাই উঠিল – বে…হে…হে…হে…..\nবৰ ধুনীয়া লিখিলে।অৰ্চনলৈহে হেভি দুখ লাগিছে।\nহে হৰি, কি আছিলে এইটো ? ??? হাঁহি হাঁহি পাগল হৈ গৈছো অ দাদা\nধন্যবাদ ৰাজশ্ৰী।মন্তব্যই আনন্দিত কৰিলে।\nএইটো মাজৰাতি পঢ়ি আছিলোঁ । টোপনিত থকা শ্ৰীমানৰ ঢকা এটাও খালো জোৰকৈ হাঁহি দিয়া বাবে\nসেয়াও এক সৌভাগ্য।\nসুন্দৰ মন্তব্য পাই বৰ ভাল লাগিল।\nহে ভগৱান, কমলা দাসে এতিয়াও চাকৰি কৰিয়ে আছে! মই আক’ অৱসৰ পালে বুলি হে ভাবি আছিলোঁ।\nদুই নম্বৰী কৰি চাকৰিত টিকি আছে বোলে।\nমন্তব্যৰ বাবে আন্তৰিক ধন্যবাদ।\nচোৰত মোৰে পালে ৷ ধুনীয়া কল্পনা শক্তি ৷\nএইটো বৰ ভাল লিখিলি…


দন্দুৱা দ্ৰোহ/অষ্টাত্ৰিংশ অধ্যায় - ৱিকিউৎস\nদন্দুৱা দ্ৰোহ/অষ্টাত্ৰিংশ অধ্যায়\n51149দন্দুৱা দ্ৰোহৰজনীকান্ত বৰদলৈ১৯২৮\nএইদৰে হাবিৰ মাজত কাল কটাওঁতে জেঠ মাহ পৰিল। এদিন বৰুৱাণীয়ে জীয়েক আৰু বেটীজনীয়ে সৈতে ওচৰৰ বিললৈ পানী আনিবলৈ গল। পানী লৈ উলটি ঘৰ পাওঁ পাওঁ হঁওতেই কৰ পৰানো ওলাই এটা চকৰি-ফেটী সাপে তেওঁৰ ভৰিতে খোট মাৰি দিলে। তেওঁ উহ্ উহ্ কৰি [ ১৫৪ ] লৰি জুপুৰিৰ ভিতৰত সোমায়ে ঢাল খাই পৰিল। কি হল কি হল বুলি জীয়েক জোঁয়ায়েক বৰুৱাই সাবটি ধৰিলে। বৰুৱাণীয়ে সেহাই সেহাই কলে মোক ফেটী সাপে খুটিলে— মই আৰু নাবাচোঁ। এই কথা শুনা মাত্ৰকে পদ্মকুমাৰীয়ে “আই ঔ! মোৰ মাইৰ কি হল ঔ! বুলি মুচকচ হৈ, পৰিল। মহীৰামে আৰু বেটীজনীয়ে “আমি সাপৰ বিষ জাৰিব পৰা বেজ লৈ আহোঁ গৈ” বুলি গাৱঁলৈ গ’ল। গাৱঁত গৈ বেজ বিচাৰে মানে ইফালে বৰুৱাণীৰ মৃত্যু হল।\nবিপদ হেনো অকলৈ নাহে। এই কথাটো ধ্ৰুব সত্য। বেজ বিচাৰিবলৈ যোৱা গাওঁ খনতে তিনি চাৰিটা শিখ আৰু দহ বাৰটা আহোম ৰণুৱাৰে সৈতে কুমেদান চৰ্দ্দাৰে হৰদত্তক ধৰিবলৈ চুপি আছিল। সিহঁতে এইটো খবৰ পাইছিল যে হৰদত্ত বৰুৱা সন্ধ্যাৰ ঝাৰত লুকাই আছে। আন কলৈকো যাব পৰা নাই। কিন্তু সন্ধ্যাৰ ঝাৰ বোলা ঝাৰনিখন প্ৰকাণ্ড কাঠনি হাবিৰে ভৰা। সেই কাঠনিৰ কোন খিনিত বৰুৱা লুকাই আছে তাৰ উৱাদিহ নাপাই কুমেদানে ধৈৰ্য্য ধৰি চোৰাং চোৱাৰ হতুৱাই সুৰাগ লৈ আছিল। এতিয়া যি মুহূৰ্ত্তেই মহীৰাম আৰু বেটীজনী গাৱলৈ আহিল, সেই মুহূৰ্ত্তেই কুমেদানে তেওঁলোক অহা বাটটো চিনি পাচ ছটা ৰণুৱাৰে সৈতে হাবি সোমাল। পাঁচছটা ৰণুৱাক গাৱঁতে মহীৰাম আৰু বেটীজনীক ধৰিবলৈ আদেশ দিলে। গাৱঁৰ কেইটাই তৎক্ষণাৎ বেটীজনীক ধৰিলে, কিন্তু মহীৰামক [ ১৫৫ ] ধৰিব নোৱাৰিলে। মহীৰ সশস্ত্ৰে পলাই আকৌ ঝাৰণি সোমাল গৈ।\nইফালে কুমেদানে পহে পহে গৈ হৰদত্তৰ পজাটো পালে। হৰদত্তে আত্ম-ৰক্ষা কৰোঁ বোলা হলে সহজেই আত্ম-ৰক্ষা কৰিব পাৰিলেহেঁতেন। তেওঁ তৰোৱালেৰে নিজক আৰু জীয়েকক আগুৰি কুমেদানক এৰাই আকৌ হাবিত সোমাই ৰক্ষা পাব পাৰিলেহেঁতেন। কিন্তু তেওঁ তেওঁৰ ওচৰত পৰি থকা মৃত পত্নীৰ আৰু মুচ্‌কচ্ গৈ পৰি থকা জীয়েকক এৰি পলাবলৈ ইচ্ছা নকৰিলে। তেওঁ জানিলে তেওঁৰ কালপূৰ্ণ হল। কুমেদানৰ লগত যোৱা আহোম ৰণুৱাহঁতে হৰদত্ত বৰুৱাক তৎক্ষণাত হাতে ভৰিয়ে বান্ধি টানি লৈ চেচামুখৰ বাটেদি গ’ল। কুমেদানে ঘৰৰ ভিতৰত সোমাই দেখিলে যে বৰুৱাণী মৃত, পদ্মকুমাৰী মূৰ্চ্চিতা। কুমেদানে বাঁহৰ চুঙাত থকা পানী পদ্মকুমাৰীৰ মূৰত আৰু চকুত ছটিয়াই পদ্ম কুমাৰীৰ চৈতন্য আনিলে। পদ্মকুমাৰীয়ে চেতন লভিয়েই বিনালে—“মাই! তইনো মোক এৰি কলৈ গলি ঔ? পিতি। তই নো কত ঔ? প্ৰাণনাথ! তুমিনো কত? ” চেতনা পাই দেখে যে কুমেদানে অতি আস্তে আস্তে ব্যস্তে সেৱা শুশ্ৰুষা কৰিছে। তেওঁ কুমেদানক চিনিপাই কলে:—কুমেদান চৰ্দ্দাৰ! তুমি ক’ৰ পৰা আহিলা? মোৰ মা আৰু পিতিক ৰক্ষা কৰিব আহিছা নে"? [ ১৫৬ ] কুমেদানে চকু চলচলীয়া কৰি কলে:—“হয়, কিন্তু তোমাৰ পিতি ইয়াৰ পৰা উঠি গৈছে।\nপদ্ম কুমাৰী। —পিতি নো কলৈ গল? মাইক ইয়াতে পেলাই থৈ নো কিয় গল? চৰ্দাৰ কাকা। তুমি কব পাৰানে পিতি কলৈ গল? তুমি মোক পিতিৰ ওচৰলৈ, লৈ যাব পাৰা নে? পিতিয়ে যদি মাইৰ ওপৰত খং কৰিহে গৈছে তেন্তে মাই ইয়াতে শুই থাকক; মই পিতিক হাতে গুৰিয়ে ধৰি লৈ আহোঁগৈ। চৰ্দাৰ! মোক লৈ বলা। ”\nকুমেদান— বাৰু! চলিয়ে। কুমেদানৰ এই কথাত পদ্মকুমাৰী গিৰিস্ কৰি উঠি বহিল। ওচৰতে মাকক দেখি কলে: —অ! মাই দেখোন শুয়ে আছে। বাৰু! মাইক নজগাওঁ। পিতিক লৈ আলি মাইক জগাম। অ, মোৰ স্বামী খৰি কটিবলৈ গৈছে নহয়! বাৰু তেৱোঁ আহক। মই পিতিক আনোঁ গৈ। পিছত এটাই বিলাকে লগ লাগি বিলৰ পৰা পানী মানিম। অ, বিলত অকৌ ফেটী সাপ! বাক থাকক ফেটী সাপ। পানী আনি বাঁহৰ চুঙাত মই ভাত ৰান্ধিম। এটাই বিলাকে দেখা দেখিকৈ খাম। চৰ্দ্দাৰ! বলা, বলা, বেলি হল পিতিক ফিৰাই আনো গৈ। এই বুলি কৈয়েই পদ্মকুমাৰী একে কোবে থিয় হল। থিয় হৈয়ে আকৌ ঢলি পৰিল। কুমেদানে আকৌ থাপ মাৰি ধৰিলে। পদ্ম কুমাৰীয়ে কলে:—“বৰ পিয়াহ লাগিছে। ” কুমেদানে তেতিয়া পানী থকা বাঁহৰ চুঙা এটা দিলে। তেওঁ [ ১৫৭ ] সেই চুঙা পানী তেনেই খাই কলে:—“অ, চৰ্দাৰ! তুমি দিয়া পানী খাই মোৰ জাত নগল নে?\nকুমেদান। —কাঁহে তোৰ জাত যাব। তই কলিতা, মইভি আচল ছেত্ৰি।\nপদ্মকুমাৰী। তেন্তে চৰ্দ্দাৰ বলা। এই বুলি কৈয়ে পদ্মকুমাৰীয়ে চুলি-টুলি মেলি লৰ ধৰিলে। কুমেদানো পিছে পিছে লৰি গল। কিন্তু পদ্মকুমাৰীক কুমেদানে ধৰিব নোৱাৰিলে। পদ্মকুমাৰী উন্মত্তা। তেওঁৰ ভৰিত আৰু গাত এটা শক্তি প্ৰবেশ কৰিছে। আগে আগে লৰি লৰি পদ্মকুমাৰীয়ে চেচামুখৰ বাটেদি গৈ শগুণঠুটিৰ বালি পালে। কুমেদানো তেওঁৰ পিছে পিছে লৰি গৈ শগুণ- ঠুটিৰ বালিত ওলাল।\n"https://as.wikisource.org/w/index.php?title=দন্দুৱা_দ্ৰোহ/অষ্টাত্ৰিংশ_অধ্যায়&oldid=116292"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৪ এপ্ৰিল ২০২১ তাৰিখে ২৩:৩৭ বজাত সলনি কৰা হৈছিল।


Rise of Gandhi and the Freedom Movement of India (Assamese): Class 10\nNotes/solutions/answers (টোকা/সমাধান/উত্তৰ) to the questions of SEBA Class 10 History Chapter2Rise of Gandhi and the Freedom Movement of India (মহাত্মা গান্ধী আৰু ভাৰতৰ স্বাধীনতা সংগ্রাম) for students studying under the Board of Secondary Education, Assam (SEBA) Assamese Medium. অৱশ্যে, এই টোকা/উত্তৰবোৰ কেৱল প্ৰসংগৰ বাবে ব্যৱহাৰ কৰিব লাগে আৰু য’ত সম্ভৱ হয় সংশোধন/পৰিৱৰ্তন কৰিব পাৰি।\nঅতি চমু উত্তৰৰ প্রশ্ন ঃ (Very short/short answers of Rise of Gandhi and the Freedom Movement of India)\n1. মহাত্মা গান্ধীৰ কেতিয়া জন্ম হৈছিল?\nউত্তৰ: মহাত্মা গান্ধীৰ জন্ম ১৮৬৯ চনৰ ২ অক্টোবৰত গুজৰাটৰ পোৰবন্দৰত হৈছিল।\n2. সত্যাগ্রহৰ কৌশল গান্ধীয়ে কোন দেশত পােনপ্ৰথমতে প্রয়ােগ কৰিছিল?\nউত্তৰ: গান্ধীয়ে প্ৰথমে দক্ষিণ আফ্ৰিকাত সত্যাগ্ৰহৰ কৌশল প্ৰয়োগ কৰিছিল।\n3. ৰবীন্দ্রনাথ ঠাকুৰে কিয় ‘নাইট’ উপাধি ত্যাগ কৰিছিল ?\nউত্তৰ: জালিয়ানৱালা বাগ গণহত্যাৰ প্ৰতিবাদত ৰবীন্দ্ৰনাথ ঠাকুৰে ‘নাইট’ উপাধি ত্যাগ কৰিছিল।\n4.কাৰ কাৰ নেতৃত্বত ভাৰতত খিলাফৎ আন্দোলনৰ সূচনা হৈছিল?\nউত্তৰ: মৌলানা শৌকত আলী আৰু মহম্মদ আলীৰ নেতৃত্বত ভাৰতত খিলাফত আন্দোলন আৰম্ভ কৰা হৈছিল।\n5. চেৰীচৌৰাৰ ঘটনা কেতিয়া সংঘটিত হৈছিল?\nউত্তৰ: ১৯২২ চনৰ ৫ ফেব্ৰুৱাৰীত চৌৰী-চৌৰা ঘটনা সংঘটিত হৈছিল।\n11. ১৯৩২ চনত সাম্প্রদায়িক বাটোৱাৰা ঘােষণা কৰা ব্রিটিছ প্রধানমন্ত্রীজনৰ নাম কি আছিল ?\nউত্তৰ: ১৯৩২ চনত সাম্প্রদায়িক বাটোৱাৰা ঘােষণা কৰা ব্রিটিছ প্রধানমন্ত্রীজনৰ নাম ৰামছে মেকডনাল্ড আছিল।\n12. কোনটো আন্দোলনৰ সময়ছােৱাত গান্ধীজীয়ে ‘কৰিম কিম্বা মৰিম’ শ্লোগান দিছিল ?\nউত্তৰ: ভাৰত ত্যাগ আন্দোলনৰ সময়ত গান্ধীয়ে ‘কৰিম কিম্বা মৰিম’ শ্লোগান দিছিল ।\n13. আজাদ হিন্দ ফৌজৰ প্রতিষ্ঠাতা কোন?\nউত্তৰ: আজাদ হিন্দ ফৌজৰ প্ৰতিষ্ঠাপক আছিল ৰাছ বেহাৰী বসু।\n14. মোক তেজ দিয়া, মই তোমালোকক স্বাধীনতা দিম’ এই বিখ্যাত বাণীটো কোন ভাৰতীয় নেতাৰ আছিল?\nউত্তৰ: এই বিখ্যাত বাণীটো নেতাজী সুভাষ চন্দ্ৰ বসুৰ আছিল।\n15. ভাৰত আৰু পাকিস্তানৰ মাজৰ সীমাৰেখাক কি নামেৰে জনা যায়?\nউত্তৰ: ৰেডক্লিফ লাইন হৈছে ভাৰত আৰু পাকিস্তানৰ মাজত আন্তৰ্জাতিক সীমা ৰেখাৰ নাম।\nদীঘল উত্তৰৰ প্ৰশ্ন (Long answers of Rise of Gandhi and the Freedom Movement of India)\n1. সত্যাগ্রহ বুলিলে কি বুজা? যি তিনিটা স্থানীয় বিবাদৰ ক্ষেত্ৰত গান্ধীয়ে সত্যাগ্রহক প্রথমতে প্ৰয়োগ কৰিছিল সেই তিনিটাৰ বিষয়ে সংক্ষিপ্ত ৰূপত লিখা।\nউত্তৰ: সত্যাগ্ৰহ হৈছে সত্য আৰু অগ্ৰহ (অনুপালন, দ্ৰুতভাৱে ধৰি ৰখা) দুটা পৃথক শব্দৰ এক যৌগ। ইয়াৰ মূল অৰ্থ হৈছে ‘সত্যক ধৰি ৰখা’। গান্ধীয়ে ব্যাখ্যা কৰিছিল যে সত্যাগ্ৰহ কেৱল নিষ্ক্ৰিয় প্ৰতিৰোধ নহয়। ইয়াৰ অৰ্থ আছিল বৃহৎ সংখ্যক লোকৰ দ্বাৰা তীব্ৰ ৰাজনৈতিক কাৰ্যকলাপ।\nগান্ধীয়ে প্ৰথমবাৰৰ বাবে ভাৰতত সত্যাগ্ৰহৰ কৌশল প্ৰয়োগ কৰা তিনিটা স্থানীয় বিবাদ আছিল চম্পাৰণ (উত্তৰ বিহাৰ), খেদা (গুজৰাট) আৰু আহমেদাবাদত 1917-18 চনত। চম্পাৰণত, তেওঁ খেদত কৃষকসকলৰ কাৰণ জমিদাৰসকলৰ বিৰুদ্ধে গ্ৰহণ কৰিছিল, খেদাত কৃষকসকলে তেওঁলোকৰ শস্য বিফল হোৱাৰ সময়ত ভূমি ৰাজহ সংগ্ৰহৰ বিপৰীতে, আৰু আহমেদাবাদত মিলৰ মালিকসকলৰ বিৰুদ্ধে মিল শ্ৰমিকসকলৰ কাৰণ গ্ৰহণ কৰিছিল। প্ৰতিটো ক্ষেত্ৰতে, ৰণনীতি আছিল সত্যাগ্ৰহ, আৰু নীতিবোৰ আছিল সত্য আৰু অহিংসা। আৰু প্ৰতিটো ক্ষেত্ৰতে, গান্ধীৰ অধীনত কাম কৰা প্ৰকৃত শক্তি আছিল ‘গণ অংশগ্ৰহণ।’\n2. ভাৰতত খিলাফৎ আন্দোলন কিয় আৰম্ভ হৈছিল?\nউত্তৰ: প্ৰথম বিশ্বযুদ্ধত তুৰ্কীৰ পৰাজয়ৰ ফলস্বৰূপে খলিফাৰ প্ৰভাৱ যথেষ্ট হ্ৰাস পাইছিল। মুছলমানসকলে তুৰস্কৰ চুলতানক তেওঁলোকৰ খলিফা বা আধ্যাত্মিক মুৰব্বী হিচাপে গণ্য কৰিছিল। যেতিয়া তেওঁলোকে দেখিলে যে তেওঁ তেওঁৰ সাম্ৰাজ্যৰ পবিত্ৰ স্থানসমূহৰ ওপৰত কোনো নিয়ন্ত্ৰণ ৰাখিব নোৱাৰে তেতিয়া তেওঁলোক বিচলিত হৈ পৰিছিল। ভাৰতৰ মুছলমানসকলে খলিফাৰ ভৱিষ্যতক লৈ শংকিত হৈ পৰিছিল আৰু মৌলানা শৌকত আলী আৰু মহম্মদ আলীৰ নেতৃত্বত এখন খিলাফত সমিতি গঠন কৰিছিল। ইয়াৰ উদ্দেশ্য আছিল তুৰস্কৰ চুলতানক ইছলামৰ খলিফা হিচাপে পুনৰুদ্ধাৰ কৰা।\n3. ১৯২০-২২ চনত গান্ধীজীয়ে কিয় অসহযাোগ আন্দোলন আৰম্ভ কৰিছিল? ইয়াৰ কাৰ্যসূচী কি আছিল? গান্ধীজীয়ে কিয় এই আন্দোলন বন্ধ কৰিছিল ?\nউত্তৰ: মহাত্মা গান্ধীয়ে নিম্নলিখিত কাৰণবোৰৰ বাবে 1920-22 চনৰ অসহযোগ আন্দোলন আৰম্ভ কৰিছিল:\ni. বিশ্বযুদ্ধক লৈ অসন্তুষ্টি, কিয়নো ই ভাৰতৰ অৰ্থনীতি আৰু মানৱ সম্পদৰ ওপৰত এক ডাঙৰ প্ৰভাৱ পেলাইছিল।\nii. ১৯১৯ চনৰ জালিয়ানৱালা বাগ গণহত্যা।\niii. ১৯১৯ চনৰ ৰত্তলাট আইনৰ দ্বাৰা প্ৰদৰ্শিত ভাৰতীয়সকলৰ ওপৰত বৰ্ধিত ব্ৰিটিছ উৎপীড়ন।\niv. ব্ৰিটিছৰ দ্বাৰা ভাৰতৰ অৰ্থনৈতিক শোষণ।\nv. ভাৰতীয় মুছলমানসকলে অটোমান সাম্ৰাজ্যৰ সুৰক্ষা নিশ্চিত কৰিবলৈ খিলাফত আন্দোলন আৰম্ভ কৰিছিল।\nঅসহযোগ আন্দোলনৰ দুটা দিশ আছিল – ইতিবাচক আৰু নেতিবাচক। আগৰটোত স্বদেশীৰ প্ৰচাৰ, বিশেষকৈ হাত ঘূৰোৱা আৰু বয়নৰ পুনৰুজ্জীৱিতকৰণ অন্তৰ্ভুক্ত আছিল; হিন্দুসকলৰ মাজত অস্পৃশ্যতা আঁতৰোৱা; হিন্দু-মুছলমান ঐক্যৰ প্ৰচাৰ; সুৰাযুক্ত পানীয়ৰ ব্যৱহাৰ নিষিদ্ধ কৰা, আৰু তিলকৰ স্মাৰকৰ বাবে এক কোটি টকা সংগ্ৰহ কৰা।\nনেতিবাচক দিশটোক সাধাৰণতে তিনিবাৰ বৰ্জন বুলি কোৱা হয়; অৰ্থাৎ, চৰকাৰৰ দ্বাৰা ৰক্ষণাবেক্ষণ বা সহায় তত্বাৱধান কৰা বা সহায় কৰা আইনসভা, আদালত আৰু শিক্ষানুষ্ঠানসমূহ বৰ্জন কৰা।\nচৌৰিচৌৰা ঘটনাত মৰ্মাহত হৈ গান্ধীজীয়ে অসহযোগ আন্দোলন বন্ধ ৰখাৰ সিদ্ধান্ত লয় ǀ\n6. ভাৰতীয় জাতীয় সেনা বাহিনীৰ বিষয়ে এটি চমু টোকা লিখা ǀ\nউত্তৰ: ১৯৪১ চনত দুবাৰকৈ ভাৰতীয় জাতীয় কংগ্ৰেছৰ সভাপতি হিচাপে নিৰ্বাচিত হোৱা সুভাষ চন্দ্ৰ বসুক তেওঁৰ ব্ৰিটিছ বিৰোধী কাৰ্যকলাপৰ বাবে কলিকতাত থকা নিজৰ ঘৰত বন্দী কৰি ৰখা হৈছিল। কিন্তু তেওঁ আৰক্ষীৰ সতৰ্কতা আঁতৰাই আফগানিস্তান, ৰাছিয়া, জাৰ্মানী আৰু শেষত বাৰ্মা আৰু মালায়ালৈ গৈছিল। ১৯৪৩ চনত প্ৰবাসী জাতীয়তাবাদী নেতা ৰাছ বেহাৰী বসুৰ সহায়ত ভাৰতীয় জাতীয় সেনা (আইএনএ) বা আজাদ হিন্দ ফৌজ পুনৰুজ্জীৱিত হয়। ভাৰতীয় জাতীয় সেনাৰ ধাৰণাটো প্ৰথমে মালায়াত ব্ৰিটিছ সেনাৰ এজন ভাৰতীয় বিষয়া কেপ্টেইন মোহন সিঙে ধাৰণা কৰিছিল যি দ্বিতীয় বিশ্বযুদ্ধত জাপানীসকলৰ ওচৰত আত্মসমৰ্পণ কৰিব লগা হৈছিল।\nআইএনএৰ শ্লোগান আছিল ‘জয় হিন্দ’। ই বাৰ্মা, ইম্ফল আৰু কোহিমাৰ অভিযানত ব্ৰিটিছ আৰু কমনৱেলথ বাহিনীৰ বিৰুদ্ধে জাপানী সেনাৰ সৈতে যুঁজ দিছিল। অৱশ্যে, জাপানৰ পৰাজয়ৰ ফলত অৱশেষত আইএনএ আত্মসমৰ্পণ হয়\nঅতিৰিক্ত প্ৰশ্ন আৰু উত্তৰ (Extras of Rise of Gandhi and the Freedom Movement of India)\n1. প্ৰথম বিশ্বযুদ্ধ কেতিয়া আৰম্ভ হৈছিল?\nউত্তৰ: প্ৰথম বিশ্বযুদ্ধ ১৯১৪ চনত আৰম্ভ হৈছিল।\n2. কিহে জাতীয়তাবাদীসকলক ব্ৰিটিছসকলৰ ওপৰত বিশ্বাস হেৰুৱালে?\nউত্তৰ: প্ৰথম বিশ্বযুদ্ধৰ সময়ত, জাতীয়তাবাদীসকলে ব্ৰিটিছসকলক যথেষ্ট সহায় কৰিছিল কিয়নো তেওঁলোকে ভাৰতৰ “স্বৰাজ” নিশ্চিত কৰিছিল। তথাপিও, যুদ্ধত তেওঁলোকৰ বিজয় স্বত্বেও, তেওঁলোকে ভাৰতত তেওঁলোকৰ অভিজ্ঞতামূলক শোষণ সমাপ্ত কৰাৰ কোনো প্ৰৱণতা প্ৰদৰ্শন কৰা নাছিল। জাতীয়তাবাদীসকলে তেওঁলোকৰ মনোভাৱৰ ফলস্বৰূপে ব্ৰিটিছসকলৰ ওপৰত বিশ্বাস হেৰুৱাইছিল।\n3. নাটাল ক’ত অৱস্থিত?\nউত্তৰ: নাটাল দক্ষিণ আফ্ৰিকাত অৱস্থিত\n4. গান্ধী দক্ষিণ আফ্ৰিকাৰ পৰা ভাৰতলৈ কেতিয়া ঘূৰি আহিছিল?\nউত্তৰ: গান্ধী ১৯১৫ চনত দক্ষিণ আফ্ৰিকাৰ পৰা ভাৰতলৈ উভতি আহিছিল।\n5. গান্ধীৰ মতে সত্যাগ্ৰহ কি?\nউত্তৰ: গান্ধীৰ মতে, ‘সত্যাগ্ৰহ’ হৈছে এক আধ্যাত্মিক আন্দোলন, শুদ্ধিকৰণৰ প্ৰক্ৰিয়া, বা পাপ আঁতৰোৱা।\n6. জালিয়ানৱালাবাগ গণহত্যাৰ দায়িত্বশীল বিষয়া কোন আছিল?\nউত্তৰ: জেনেৰেল ডায়াৰ জালিয়ানৱালাবাগ গণহত্যাৰ দায়িত্বশীল বিষয়া আছিল।\n7. তুৰ্কীৰ পৰাজয়ৰ ফলস্বৰূপে কি ঘটিল?\nউত্তৰ: প্ৰথম বিশ্বযুদ্ধত তুৰ্কীৰ পৰাজয়ৰ ফলত খলিফাৰ প্ৰভাৱ যথেষ্ট হ্ৰাস পাইছিল। তুৰ্কীৰ চুলতানক মুছলমানসকলে তেওঁলোকৰ খলিফা বা আধ্যাত্মিক নেতা হিচাপে গণ্য কৰিছিল।\n8. খিলাফত সমিতিৰ মূল লক্ষ্য কি আছিল?\nউত্তৰ: খলিফাত সমিতিৰ মূল লক্ষ্য আছিল তুৰ্কীৰ চুলতানক ইছলামৰ খলিফা হিচাপে মৰ্যাদা পুনৰুদ্ধাৰ কৰা।\n9. মহাত্মা গান্ধীয়ে খিলাফত আন্দোলনক কিয় সমৰ্থন আগবঢ়াইছিল?\nউত্তৰ: গান্ধীয়ে খিলাফত আন্দোলনক সমৰ্থন কৰিছিল, ইয়াক মুছলমান আৰু হিন্দুসকলক ৰাষ্ট্ৰীয় পৰ্যায়ত একত্ৰিত কৰাৰ এক সোণালী সুযোগ হিচাপে দেখি।\n10. অসহযোগ আন্দোলনৰ মুখ্য উদ্দেশ্য কি আছিল?\nউত্তৰ: অসহযোগ আন্দোলনৰ মূল লক্ষ্য আছিল ভাৰতীয়সকলৰ মৰ্যাদা আৰু অখণ্ডতা শান্তিপূৰ্ণভাৱে বজাই ৰখা।\n21. কংগ্ৰেছে প্ৰথম ৰাউণ্ড টেবল কনফাৰেন্স কিয় বৰ্জন কৰিছিল?\nউত্তৰ: কংগ্ৰেছে প্ৰথম ৰাউণ্ড টেবল কনফাৰেন্স বৰ্জন কৰিছিল কাৰণ সেই সময়ত এটা আইন অমান্য আন্দোলন চলি আছিল।\n22. দ্বিতীয় ৰাউণ্ড টেবল কনফাৰেন্সত অংশগ্ৰহণ কৰা একমাত্ৰ ভাৰতীয় কোন আছিল?\nউত্তৰ: মহাত্মা গান্ধী আছিল একমাত্ৰ ভাৰতীয় যি দ্বিতীয় ৰাউণ্ড টেবল সন্মিলনত অংশগ্ৰহণ কৰিছিল।\n23. ভাৰত চৰকাৰ আইনে কি প্ৰভাৱ পেলাইছিল?\nউত্তৰ: ১৯৩৫ চনত ব্ৰিটিছ চৰকাৰে ভাৰত চৰকাৰ আইন গৃহীত কৰে, যিয়ে ভাৰতীয় প্ৰদেশসমূহক প্ৰাদেশিক স্বায়ত্তশাসন প্ৰদান কৰে।\n24. কংগ্ৰেছ মন্ত্ৰালয়ৰ পদত্যাগক লৈ মুছলিম লীগৰ প্ৰতিক্ৰিয়া কি আছিল?\nউত্তৰ: মুছলিম লীগে কংগ্ৰেছ মন্ত্ৰালয়ৰ পদত্যাগক “উদ্ধাৰৰ দিন” বুলি অভিহিত কৰিছে।\n25. লাহোৰত মুছলিম লীগৰ অধিৱেশনত কোনে সভাপতিত্ব কৰিছিল?\nউত্তৰ: মহম্মদ আলী জিন্নাই লাহোৰত মুছলিম লীগৰ অধিৱেশনত সভাপতিত্ব কৰিছিল।\n26. কংগ্ৰেছ আৰু মুছলিম লীগ দুয়োটাই ক্ৰিপছ মিছনৰ প্ৰস্তাৱ কিয় প্ৰত্যাখ্যান কৰিছিল?\nউত্তৰ: যিহেতু তাৎক্ষণিকভাৱে ক্ষমতা হস্তান্তৰৰ কোনো প্ৰস্তাৱ নাছিল, কংগ্ৰেছ আৰু মুছলিম লীগ দুয়োটাই ক্ৰিপছ মিছনৰ প্ৰস্তাৱ নাকচ কৰিছিল।\n27. ক্ৰিপছ মিছনৰ বিষয়ে দুখৰ কি কোৱা হৈছিল?\nউত্তৰ: ক্ৰিপছ মিছনৰ বিষয়ে কোৱা দুখৰ বিষয়টো হৈছে “এটা দুৰ্ঘটনাগ্ৰস্ত বেংকৰ ওপৰত এটা তাৰিখৰ পিছত চেক।”\n28. আদালতত গ্ৰেপ্তাৰ হোৱা প্ৰথম সত্যাগ্ৰহী কোন আছিল?\nউত্তৰ: আচাৰ্য বিনোবা ভাবে গ্ৰেপ্তাৰ হোৱা প্ৰথম সত্যাগ্ৰহী আছিল।\n29. ক্ৰিপছ মিছনৰ প্ৰস্তাৱত কি কোৱা হৈছিল?\nউত্তৰ: ক্ৰিপছ মিছনৰ প্ৰস্তাৱত কোৱা হৈছিল যে যুদ্ধৰ পিছতে চৰকাৰে ডমিনিয়ন ৰ মৰ্যাদা থকা এটা ভাৰতীয় সংঘ স্থাপন কৰিব।\n30. কোনটো সংগঠন ভাৰত ত্যাগ আন্দোলনৰ অনুঘটক আছিল?\nউত্তৰ: সৰ্বভাৰতীয় কংগ্ৰেছ সমিতি ভাৰত ত্যাগ আন্দোলনৰ অনুঘটক আছিল।\n41. ভাৰতৰ ওপৰত ব্ৰিটিছ শাসন কেতিয়া শেষ হৈছিল?\nউত্তৰ: ১৯৪৭ চনৰ ১৫ আগষ্টত\n42. পাকিস্তানৰ প্ৰথম গভৰ্ণৰ জেনেৰেল কোন আছিল?\nউত্তৰ: মহম্মদ আলী জিন্না।\n43. বাংলাদেশ কেতিয়া স্বাধীন হৈছিল?\nউত্তৰ: ১৯৭১ চনত\n44. ভাৰত আৰু বাংলাদেশৰ মাজৰ সীমান্তৰ নাম কি?\nউত্তৰ: ৰেড ক্লিফ লাইন।\n45. কমনৱেলথ বাহিনীক সমৰ্থন কৰা তিনিখন দেশৰ নাম উল্লেখ কৰা।\nউত্তৰ: কমনৱেলথ বাহিনীৰ পক্ষত থকা তিনিখন দেশ আছিল ব্ৰিটেইন, আমেৰিকা যুক্তৰাষ্ট্ৰ আৰু ফ্ৰান্স।\n46. গান্ধীয়ে কেতিয়া আৰু ক’ত আইন অধ্যয়ন কৰিছিল?\nউত্তৰ: গান্ধী য়ে ১৮৮৮ চনত আইন অধ্যয়ন কৰিবলৈ লণ্ডনলৈ গৈছিল।\n47. মহাত্মা গান্ধীয়ে আইন প্ৰণয়ন কৰা দুটা ঠাইৰ নাম দিয়ক।\nউত্তৰ: ৰাজকোট আৰু বোম্বাই।\n48. ৰত্তলাট আইন কি আছিল আৰু কেতিয়া আইনত পৰিণত হৈছিল?\nউত্তৰ: 1919 চনত, ৰত্তলাট আইন গৃহীত হৈছিল। এই আইনে চৰকাৰক আইনৰ আদালতত বিচাৰ বা দোষী সাব্যস্ত নোহোৱাকৈ কাৰোবাক কাৰাগাৰত বন্দী কৰাৰ কৰ্তৃত্ব প্ৰদান কৰিছিল।\n49. গান্ধীয়ে কেতিয়া আৰু কিয় সত্যাগ্ৰহ আন্দোলন আৰম্ভ কৰিছিল?\nউত্তৰ: ৰত্তলাট আইনৰ উত্তৰত মহাত্মা গান্ধীয়ে ১৯১৯ চনত সত্যাগ্ৰহ আন্দোলন আৰম্ভ কৰিছিল।\n52. অসহযোগ আন্দোলনৰ সময়ত স্থাপিত দুখন ৰাষ্ট্ৰীয় শিক্ষানুষ্ঠানৰ নাম দিয়া।\nউত্তৰ: কাশী বিদ্যাপীঠ আৰু বেনাৰাশ বিদ্যাপীঠ আছিল অসহযোগ আন্দোলনৰ সময়ত স্থাপিত দুটা ৰাষ্ট্ৰীয় শিক্ষানুষ্ঠান।


সন্তানে জানিব বিচাৰে মহিলা কিদৰে গৰ্ভৱতী হয়! কি কৰিব তেতিয়া? কৈছে বিশেষজ্ঞই tips-for-explaining-pregnancy-and-birth-to-children-swpb– News18 assam\nসন্তানে যদি মহিলা অন্তঃসত্ত্বা হোৱাৰ বিষয়ে প্ৰশ্ন কৰে তেতিয়া এই প্ৰসংগত কিদৰে উত্তৰ দিব? কি কৰিব আপুনি?\nLast Updated : January 14, 2021, 21:45 IST\nতেওঁলোক কেনেকৈ আহিল? মাক-দেউতাকৰ পৰা জানিব বিচাৰে বহু শিশুৱে। তেতিয়া বহু মাক-দেউতাকে কৌশলপূৰ্ণ উত্তৰ দিয়া দেখা যায়।\nএই সন্দৰ্ভত প্ৰশ্ন কৰি এগৰাকী মহিলাই পল্লৱীলৈ চিঠি পঠিয়াইছিল। মহিলাগৰাকীয়ে লিখিছিল যে, সন্তানৰ সৈতে এখন ছবি চাইছিল। ছবিখন চাই থকাৰ সময়তে হঠাত্ সন্তানে প্ৰশ্ন কৰে যে, এই যে নায়ক-নায়িকাই চুম্বন কৰাৰ পিছত নায়িকাক গৰ্ভৱতী দেখুওৱা হ’ল, এয়া কি বাস্তৱতো হয় নেকি? কোনোৱে যদি চুমা খাই, তেন্তে গৰ্ভৱতী হৈ যায় নেকি?\nবিশেষজ্ঞাই সন্তানৰ প্ৰশ্নক অতি গুৰুত্ব সহকাৰে বিবেচনা কৰিবলৈ কৈছে। তেওঁ জনাইছে যে, সকলো মাক-দেউতাকে যৌন সংক্ৰান্তীয় কিছু জ্ঞান সন্তানক দিয়াটো প্ৰয়োজন। তেতিয়া সন্তান সমাজৰ ভুল ধাৰণাৰ প্ৰতি প্ৰভাৱিত নহয়।\nপল্লৱীয়ে কৈছে যে, ডাঙৰ লোকে যৌন সম্পৰ্কক যিদৰে বিচাৰ কৰে, শিশুৰ ক্ষেত্ৰত সেয়া পৃথক দেখা যায়। গতিকে প্ৰাথমিক চেক্স এডুকেশ্যন সন্তানক দিয়াৰ প্ৰয়োজন।\nবিশেষজ্ঞই কৈছে যে, এই ক্ষেত্ৰত সন্তানক নাৰী আৰু পুৰুষৰ শাৰীৰিক গঠনৰ সম্পৰ্কতো জ্ঞান দিয়াটো প্ৰয়োজন।\nFirst published: January 14, 2021, 18:37 IST\nSex LifeSexual Relationship\nকাজিৰঙাৰ মূল প্ৰৱেশদ্বাৰ কঁহৰাত কদৰ্যময় পৰিৱেশ ! নাক কোচাব লগা হৈছে পৰ্যটকে ...


Movadol La in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Movadol La ar byavahar, ppali, parshwakriya, upkaar, kriya-pratikriya aaru satarkatabani\nHalidace (5 प्रकार उपलब्ध) Helinase (4 प्रकार उपलब्ध) Hexidol (1 प्रकार उपलब्ध) Kividol (4 प्रकार उपलब्ध) Nedol (6 प्रकार उपलब्ध) Senorm LA (1 प्रकार उपलब्ध) Serenace (8 प्रकार उपलब्ध) Talendol (3 प्रकार उपलब्ध) Trancodol (4 प्रकार उपलब्ध)\nMovadol La के सारे विकल्प देखें\nMovadol La की जानकारी\nMovadol La ৰ লাভ আৰু ব্যৱহাৰসমূহ- Movadol La Benefits & Uses in Assamese- Movadol La ar laabh aaru byavaharsamuh\nMovadol La ৰ পালি আৰু সেয়া কেনেদৰে ল'ব- Movadol La Dosage & How to Take in Assamese - Movadol La ar paali aaru xeya kenedore lobo\nMovadol La ৰ পাৰ্শ্চক্ৰিয়াসমূহ- Movadol La Side Effects in Assamese- Movadol La ar parshwakriyasamuh\nMovadol La সংক্ৰান্ত সতৰ্কতাবাণীসমূহ- Movadol La Related Warnings in Assamese- Movadol La xonkranta xatarkatabanisamuh\nঅইন দৰৱৰ সৈতে Movadol Laৰ গুৰুতৰ ক্ৰিয়া-প্ৰতিক্ৰিয়া- Severe Interaction of Movadol La with Other Drugs in Assamese- Oinor xoite Movadol La ar gurutor kriya-pratikriya\nMovadol La মতভেদসমূহ- Movadol La Contraindications in Assamese- Movadol La nishedhsamuh\nMovadol La ৰ বিষয়ে সততে সোধা প্ৰশ্নসমূহ- Frequently asked Questions about Movadol La in Assamese- Movadol La ar bikhoye satate xodha prashnasamuh\nখাদ্য আৰু মদৰ সৈতে Movadol La ক্ৰিয়া-প্ৰতিক্ৰিয়া- Movadol La Interactions with Food and Alcohol in Assamese- khadya aaru modor xoite Movadol La kriya-pratikriya\nMovadol La ৰ লাভ আৰু ব্যৱহাৰসমূহ - Movadol La Benefits & Uses in Assamese - Movadol La ar laabh aaru byavaharsamuh\nMovadol La তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMovadol La ৰ পালি আৰু সেয়া কেনেদৰে ল'ব - Movadol La Dosage & How to Take in Assamese - Movadol La ar paali aaru xeya kenedore lobo\nMovadol La-ৰ উপাদানসমূহ - Movadol La Active Ingredients in Assamese - Movadol La-ar upadaansamuh\nMovadol La ৰ পাৰ্শ্চক্ৰিয়াসমূহ - Movadol La Side Effects in Assamese - Movadol La ar parshwakriyasamuh\nগৱেষণাৰ ভিত্তিত, Movadol La ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMovadol La সংক্ৰান্ত সতৰ্কতাবাণীসমূহ - Movadol La Related Warnings in Assamese - Movadol La xonkranta xatarkatabanisamuh\nMovadol La-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Movadol Laএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Movadol La পুনৰাই গ্ৰহণ নকৰিব।\nMovadol La-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMovadol La গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Movadol La কি প্ৰভাৱ দেখা গৈছে?\nMovadol Laৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Movadol La কি প্ৰভাৱ দেখা গৈছে?\nMovadol Laৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Movadol La ৰ কি প্ৰভাৱ দেখা গৈছে?\nMovadol Laৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Movadol Laৰ গুৰুতৰ ক্ৰিয়া-প্ৰতিক্ৰিয়া - Severe Interaction of Movadol La with Other Drugs in Assamese - Oinor xoite Movadol La ar gurutor kriya-pratikriya\nMovadol La তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMovadol La মতভেদসমূহ - Movadol La Contraindications in Assamese - Movadol La nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Movadol La লোৱা অনুচিত যাতে -\nMovadol La ৰ বিষয়ে সততে সোধা প্ৰশ্নসমূহ - Frequently asked Questions about Movadol La in Assamese - Movadol La ar bikhoye satate xodha prashnasamuh\nএই Movadol La-এ অভ্য়াস বা নিচাৰ সৃষ্টি কৰে নেকি?\nনহয়, Movadol Laয়ে অভ্যাসৰ সৃষ্টি নকৰে।\nনহয়, Movadol La লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Movadol La লওক।\nহয়, Movadol La লৈ মানসিক বিসংগতিৰ চিকিত্সা কৰিব পাৰি।\nখাদ্য আৰু মদৰ সৈতে Movadol La ক্ৰিয়া-প্ৰতিক্ৰিয়া - Movadol La Interactions with Food and Alcohol in Assamese - khadya aaru modor xoite Movadol La kriya-pratikriya\nখাদ্য আৰু Movadol Laৰ ক্ৰিয়া-প্ৰতিক্ৰিয়া\nখাদ্যৰ সৈতে Movadol La লোৱাটো স্বাভাৱিক।\nমদ আৰু Movadol Laৰ মাজৰ প্ৰতিক্ৰিয়া\nমদ আৰু Movadol La একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nMovadol La ৰ অনুকল্প - Substitutes for Movadol La in Assamese\nMovadol La के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Movadol La লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Movadol La ব্যৱহাৰ কৰিছিল নেকি?\nআপুনি কিমান পৰিমাণে Movadol La সেৱন কৰিছিল?\nআপুনি Movadol La ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Movadol La সেৱন কৰে?


অষ্ট্ৰেলিয়াৰ বিৰুদ্ধে চিৰিজ জয়ৰ অন্যতম নায়ক ঋষভ পন্টৰ অভিলেখ! - Olympia Sports\nHomeNewsঅষ্ট্ৰেলিয়াৰ বিৰুদ্ধে চিৰিজ জয়ৰ অন্যতম নায়ক ঋষভ পন্টৰ অভিলেখ!\nগাব্বাত অষ্ট্ৰেলিয়াৰ দৰ্প চূৰ্ণ কৰি ভাৰতীয় দলৰ ঐতিহাসিক বিজয়ৰ আঁৰত আছিল বহুকেইগৰাকী নৱাগতৰ উল্লেখনীয় অৱদান। ভাৰতৰ বিজয়ৰ এজন অন্যতম নায়ক ঋষভ পন্টে ব্ৰিছবেন টেষ্টত গঢ়িলে এক বিশেষ অভিলেখ।\nব্ৰিছবেন টেষ্টৰ দ্বিতীয় ইনিংছত ১ ৰান সংগ্ৰহ কৰাৰ লগে লগে কেৰিয়াৰৰ এক বিশেষ মাইলৰ খুটি স্পৰ্শ কৰে উইকেটকীপাৰ বেটছমেনজনে। ভাৰতীয় উইকেটকীপাৰ বেটছমেনসকলৰ ভিতৰত দ্ৰুততম ১ হাজাৰ ৰানৰ অভিলেখ গঢ়ে যুৱ ক্ৰিকেটাৰগৰাকীয়ে।\nকেৰিয়াৰৰ ১৬ খন টেষ্টৰ ২৭ সংখ্যক ইনিংছত ১০০০ ৰান সম্পূৰ্ণ কৰি ঋষভে এই অভিলেখ গঢ়ে। এই বাটত তেওঁ ধোনিৰ অভিলেখ ভংগ কৰে। ধোনিয়ে ৩২ টা ইনিংছত সম্পূৰ্ণ কৰিছিল ১ হাজাৰ ৰান। ইয়াৰ পূৰ্বে উইকেটকীপাৰ বেটছমেন হিচাপে ফাৰুক ইঞ্জিনিয়াৰে ৩৬টা ইনিংছত ১হাজাৰ ৰাণ সম্পূৰ্ণ কৰিছিল। সেইদৰে ঋদ্বিমান সাহাই ৩৭টা ইনিংছ খেলি সম্পূৰ্ণ কৰিছিল এহাজাৰ ৰাণ।\nPrevious articleৰাজ্যৰ ক্ৰীড়াৰ উন্নয়নৰ বাবে কাম কৰিব ড্ৰীম ইলেভেনে\nNext articleফেব্ৰুৱাৰীত GSAৰ আম্পায়াৰৰ পৰীক্ষা\nপল্লব ৰাভা সোঁৱৰণী দেহশ্ৰী প্ৰতিযোগিতাত ৰাঞ্জন দাসৰ খিতাপ দখল


১. ফঁটা বাঁহো জোৰা লাগে ৰাজনীতিত বুলি মন্তব্য কৰিলে ৰসাল গগৈয়েঃ অসাধ্য সাধিত হোৱাৰ বাবেই তেওঁ ৰাজনীতি ভাল পায় আৰু তেনেকুৱা ফঁটা বাঁহে দিল্লীত বাহৰ পতা শুনিয়েই তেখেতো দিল্লীলৈ দৌৰ মৰা বুলি কইনাধৰা প্ৰশাসনৰ সূত্ৰত প্ৰকাশ পাইছে।\n২. শিক্ষা বিভাগৰ উপ সঞ্চালক হৰিণ হাজৰিকাই চাকৰি দিম বুলি এগৰাকী যুৱতীক যৌন নিৰ্যাতন চলাই আৰু ৬ লাখ টকা উতকোচ গ্ৰহণ কৰি এই নিলম্বন লাভ কৰিবলৈ সক্ষম হয়। একেধৰণৰ কথাৰ বাবে জাষ্টিচ গাংগুলীক নিলম্বন কৰিব নোৱাৰা বাবে হৰিণ হাজৰিকা ক্ষোভিত হৈ থকা বুলি জানিব পৰা গৈছে। লগতে কেচটো ফাদিল কৰা টিভি চেনেলৰ সাংবাদিকে সঠিক দৰদাম নকৰাৰো অভিযোগ তুলিছে।\n৩. পৃথিৱীত দ্বায়িত্ব নলওতেই প্ৰতিকৃতি দাহ হোৱাৰ গৌৰৱ কঢ়িয়ালে অৰবিন্দ কেজৰিৱালেঃ কংগ্ৰেছে উপযাচি দিয়া সমৰ্থনৰ প্ৰতিবাদত দিক-বিদিক হেৰুৱা ভেৰোনীয়া প্ৰতিবাদীয়ে কাৰ বিপক্ষে ক্ষোভ উজাৰিব কব নোৱাৰি অৰবিন্দ কেজৰিৱালৰে প্ৰতিমূৰ্তি দাহ কৰি এই গৌৰৱৰ অধিকাৰী কৰি তোলাৰ হাস্যকৰ খবৰ।\n৪. গুৱাহাটী মেডিকেল কলেজৰ পৰা এজন কয়দীৰ সফলতাৰ বাতৰি আমালৈ আহিছে। বিপ্লৱ নামৰ কয়দীজনে সফলতা পূৰ্বক ভাৱে আৰক্ষীক গাফিলতি কৰিবৰ বাবে মেনেজ কৰিবলৈ সক্ষম হয় আৰু তাৰ পৰা পলায়ন কৰে। বিপ্লৱক আৰক্ষী মেনেজমেণ্ট বিষয়ক আলোচনাচক্ৰৰ বাবে গুৱাহাটীস্থ খাৰখোৱা মেনেজমেণ্ট প্ৰতিষ্ঠানে আমন্ত্ৰণ জনাব বিচাৰিছে আৰু তেখেত সকলৰ সৈতে যোগাযোগ কৰিবলৈ তেখেতেক এই সংবাদ মাধ্যমযোগে কাতৰ আহ্বান জনাইছে।\n৫. একে-৪৭ ৰ স্ৰষ্টা কালাছনিক'ভলৈ শ্ৰদ্ধাঞ্জলি জ্ঞাপন কৰিলে সদৌ অসম অপহৰণকাৰী বাহিনী, সংযুক্ত দাবী ধমকি বাহিনী আৰু সদৌ ডিমাছা লুটমাৰ বাহিনীয়েঃ তেখেতৰ সৃষ্টিয়ে এই সংস্থাসমূহলৈ যথেষ্ট আৰ্থিক বৰঙনি কঢ়িয়াই অনাৰ কথা স্বীকাৰ কৰি একেসুৰে তেখেতলৈ সংগঠন কেইটিয়ে শ্ৰদ্ধাঞ্জলি জ্ঞাপন কৰাৰ প্ৰেছ বিজ্ঞপ্তি আমাৰ হাতত পৰিছে।\nবিকশিত অসম ৰকিঙ.....\n৬. বিকশিত অসমৰ পৰা বিকশিত নাৰী ৰপ্তানিৰ ক্ষেত্ৰত অসমে অচিৰেই অভিলেখ গঢ়িব বুলি জানিব পৰা গৈছেঃ প্ৰাপ্ত তথ্য মতে ১০হাজাৰ টকাত বিক্ৰী কৰা জাগীৰোডৰ যুৱতীক দিল্লীত কালি উদ্ধাৰ কৰিছে আৰু ইমান সস্তাদৰত নাৰীৰ চালান কোনো ৰাজ্যই নকৰে বুলি নাৰীদেহ ব্যৱসায়ী সংস্থাই জানিবলৈ দিছে। গীনিজ বুকত নাম লিখিবৰ বাবে আৰু বেছি দিন ৰব নালাগে বুলিও গৃহ দপ্তৰৰ দ্বায়িত্বত থাকি হাঁহি থকা মানুহজনক সংস্থাই আগতীয়া অভিনন্দন জনাইছে।\n৭. জালিয়াতিৰে ৩০০ মাদ্ৰাছাক গোপনে স্বীকৃতি দি সঞ্চালকালয়ৰ প্ৰধান এতিয়া শাসক হাতোৰা পাৰ্টিৰ নয়নৰ মণি হৈ পৰা বুলি জানিব পৰা গৈছেঃ এতিয়া এই কৰ্মৰ শ্ৰেয় হাতোৰা পাৰ্টিৰ পৰা অগৰুদ্দিনৰ দলে আত্মসাত কৰিব বুলিহে শংকা হোৱাৰ বাবে কথাটো মেনেজ কৰিবলৈ বিশেষ বৈঠক বহাৰো খবৰ আহিছে।\n৮. নৱবৰ্ষৰ প্ৰাকক্ষণত বৰদিন উপলক্ষে কাজিৰঙা চোৰাং চিকাৰী সন্থাৰ তৰফৰ পৰা এটি গঁড় চিকাৰ কৰাৰ সফলতাৰ বাতৰি আমালৈ আহিছেঃ মানৱ বিহীন ড্ৰোন যান, সুৰক্ষা কৰ্মীক অত্যাধুনিক হাথিয়াৰ, দেশৰ আটাইতকৈ ভালকৈ মেনেজ কৰা ৰাষ্ট্ৰীয় উদ্যানত এইদৰে মেনেজ কৰি গঁড় চিকাৰ কৰিব পৰাটো অসমবাসীৰ বাবেই গৌৰৱৰ কথা নহয় জানো বুলিও চিকাৰী সন্থাই প্ৰশ্ন উত্থাপন কৰিছে।\n৯. অপহৰণৰ ৪৮ঘণ্টাৰ পাছতো ধন দাবীৰ কোনো ফোন নহাত চিৰাঙৰ পৰা অপহৃত অভিযন্তাৰ পৰিয়াল চিন্তিতত বুলি প্ৰকাশ কৰিছেঃ ৰাজ্যত এই ব্যৱসায়ত জড়িত সকলো পক্ষ, সুবিধা কৰি দিয়া আৰক্ষী, প্ৰশাসন সকলোকে কত কেনেকৈ ধন জমা দি মানুহ জন মোকোলাবাব পাৰি তাৰ কাঢ়া নিৰ্দেশনা গোপনে জনাবলৈ কাতৰ আহ্বান জনাইছে। মানৱীয়তাৰ খাতিৰতে সোনকালে ধন গ্ৰহণ কৰিবলৈ ও প্ৰাৰ্থনা কৰা বুলি জানিব পৰা গৈছে।\n১০. দেশৰ বৰ্ষশ্ৰেষ্ঠ পিতা-পুত্ৰৰ সন্মান লাভ কৰিছে আশাৰাম আৰু তেওঁৰ পুত্ৰ নাৰায়ণ ছাইয়েঃ দুয়োজনকে কাৰাগাৰৰ পৰাই সংসদলৈ ৰাষ্ট্ৰপতিয়ে মনোনীত কৰিব লাগে বুলি মন্তব্য কৰিছে ভণ্ডবাবা.কম নামৰ বেৱ-পৰ্টেল যোগে তেখেতসকলৰ অনুৰাগী সংঘই।


পুনৰ সমকামীৰ বিবাহ! বিবাহপাশত আৱদ্ধ হ’ল দুই আন্তঃৰাষ্ট্ৰীয় মহিলা ক্ৰিকেটাৰ | Asom Live 24\nপুনৰ সমকামীৰ বিবাহ! বিবাহপাশত আৱদ্ধ হ’ল দুই আন্তঃৰাষ্ট্ৰীয় মহিলা ক্ৰিকেটাৰ\nএমি ছাথাৰৱেট-লিয়া টাহুহু আৰু মেৰিগেন কাপ-ডেন ভেন নিকেৰ্কৰ পদাংক অনুসৰণ কৰি পুনৰ বিশ্ব মহিলা ক্ৰিকেটত অন্য এক সমকামী বিবাহ সম্পন্ন হৈছে।\nপ্ৰায় পাঁচ বছৰ ধৰি সম্পৰ্কত থকাৰ পিছত দেওবাৰে (২৯ মে’) ইংলেণ্ডৰ ক্ৰিকেটাৰ নেট স্কাইভাৰ আৰু কেথেৰিন ব্ৰাণ্টে বিবাহপাশত আবদ্ধ হয়। ‘হোম অৱ ক্ৰিকেট’ লৰ্ডছত ২০১৭ চনৰ ইংলেণ্ড মহিলা বিশ্বকাপ বিজয়ী দলৰ অংশ আছিল এই যুটি।\nইংলেণ্ডৰ প্ৰাক্তন ক্ৰিকেটাৰ ইছা গুহাই তেওঁৰ ইনষ্টাগ্ৰাম পেজৰ জৰিয়তে দুয়োগৰাকী ক্ৰিকেটাৰৰ বিবাহৰ কথা ঘোষণা কৰিছে।\nলগতে পঢ়ক ভিন্সিৰ মনালিছাক আক্ৰমণ! কোনে সানিলে মনালিছাৰ গালত কেক?\nঅৱশ্যে স্কাইভাৰ আৰু ব্ৰাণ্ট প্ৰথম সমলিংগ ক্ৰিকেট দম্পতী নহয়, যিয়ে প্ৰথম বিবাহপাশত আবদ্ধ বা এংগেজমেণ্ট কৰিছে। যোৱা অক্টোবৰ মাহত সতীৰ্থ নিউজিলেণ্ডবাসী লিয়া টাহুহুৰ সৈতে এমি চেটাৰথৱেইটে বিবাহপাশত আবদ্ধ হোৱাৰ বিপৰীতে দক্ষিণ আফ্ৰিকাৰ যুটি মাৰিজান কেপ আৰু ডেন ভেন নিকেৰ্কৰ বিবাহসম্পন্ন গৈ হৈছে। অৰ্থাৎ ক্ৰিকেটাৰ নেট স্কাইভাৰ আৰু কেথেৰিন ব্ৰাণ্টে হৈছে আন্তঃৰাষ্ট্ৰীয় মহিলা ক্ৰিকেটৰ তৃতীয় সমলিংগ দম্পতী৷\nবিয়াৰ পূৰ্বে দুই ইংলিছ মহিলা ক্ৰিকেটাৰে প্ৰায় চাৰি বছৰো অধিক দিন ধৰি ডেটিং কৰি আছিল৷ একেলগে থকাৰ পিছত তেওঁলোক দুয়োৱে ইতিমধ্যে বিয়াৰ কথা ভাবি আছিল বুলি পূৰ্বতে প্ৰকাশ কৰি আহিছিল৷\nলগতে পঢ়ক ইনষ্টাগ্ৰামৰ ট্ৰেণ্ডত মালাইকা আৰোৱা! কিয় ট্ৰেণ্ড আছে বলিউদৰ তাৰকাগৰাকী?\n২০১৯ চনৰ অক্টোবৰ মাহত নেটে কেথেৰিনক বিয়া কৰাব বুলি ঘোষণা কৰিছিল। তেওঁলোকৰ প্ৰাৰম্ভিক পৰিকল্পনা অনুসৰি ২০২০ চনৰ ছেপ্টেম্বৰ মাহত বিয়াখন অনুষ্ঠিত হোৱাৰ কথা আছিল যদিও ক’ভিড-১৯ মহামাৰী আৰু পৰৱৰ্তী সময়ৰ কোৱাৰেণ্টাইনৰ বাবে তেওঁলোকৰ বিবাহ স্থগিত ৰখা হৈছিল।\nকেথেৰিন ব্ৰাণ্ট আৰু নেট স্কাইভাৰে দীৰ্ঘদিন ধৰি ইংলেণ্ডৰ হৈ খেলি আহিছে আৰু তেওঁলোক দুয়ো ইংলেণ্ডৰ জাতীয় দলৰ হৈ দমনীয় প্ৰদৰ্শন কৰি আহিছে। তেওঁলোক দুয়ো ২০২২ চনৰ মহিলা ক্ৰিকেট বিশ্বকাপৰ ইংলেণ্ডৰ চেম্পিয়ন দলটোৰ সদস্য আছিল৷\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest Portal in AssamKatherine BruntNat Sciversame-sex marriagesex cricketer got married\n‘কভী চ’তন কভী চেহেলী’, প্ৰাক্তন স্বামীৰ প্ৰেমিকাৰ প্ৰশংসাত পঞ্চমুখ কোন প্ৰাক্তন পত্নী?\nশেষ পৰাজয়ো আসন্ন, বিজয়ৰ পথ আহিবনে?


মাজুলী কমলাবাৰী সত্ৰৰ প্ৰয়াত সত্ৰাধিকাৰ নাৰায়ণ চন্দ্ৰ গোস্বামীৰ স্মৃতিচাৰণ অনুষ্ঠানত মুখ্য মন্ত্ৰী সোণোৱাল\nগুৱাহাটী , August 21, 2020 9:05 pm\nমাজুলী কমলাবাৰী সত্ৰৰ প্ৰয়াত সত্ৰাধিকাৰ, যশস্বী পণ্ডিত ড০ নাৰায়ন চন্দ্ৰ গোস্বামীৰ স্মৃতিচাৰণ উপলক্ষে মাজুলী জিলা প্ৰশাসনৰ উদ্যোগত কমলাবাৰীস্থিত মাজুলী মহাবিদ্যালয়ৰ কেশৱৰাম বৰা প্ৰেক্ষাগৃহত আয়োজন কৰা ‘একাঁজলী শ্ৰদ্ধাঞ্জলি’ অনুষ্ঠানত অংশগ্ৰহণ কৰে মুখ্য মন্ত্ৰী সৰ্বানন্দ সোণোৱালে।\nঅনুষ্ঠানত ভাষণ প্ৰদান কৰি মুখ্য মন্ত্ৰীয়ে কয় যে ড০ নাৰায়ন চন্দ্ৰ গোস্বামীৰ সাহিত্য, আধ্যাত্মিক, সাংস্কৃতিক সৃষ্টিৰাজি ৰাজ্য চৰকাৰে সংৰক্ষণ কৰিব।\nএইগৰাকী বিশিষ্ট সাহিত্যিকৰ জীৱন দৰ্শন গভীৰভাৱে অধ্যয়ন আৰু গৱেষণাৰ প্ৰয়োজন আছে বুলিও সোণোৱালে লগতে কয়।\nমুখ্য মন্ত্ৰীয়ে লগতে কয় যে,প্ৰয়াত গোস্বামীয়ে আমাৰ সাহিত্য আৰু আধ্যাত্মিক জীৱনধাৰালৈ যি উল্লেখযোগ্য অৱদান আগবঢ়াই গ’ল, সেই আদৰ্শৰে সকলোৱে নিজ নিজ কৰ্মক্ষেত্ৰত দৃঢ়তাৰে প্ৰতিফলিত কৰি নতুন প্ৰজন্মক উৎসাহ উদ্দীপনা যোগাব লাগিব।\nপ্ৰয়াত সত্ৰাধিকাৰ, যশস্বী পণ্ডিত ড০ নাৰায়ন চন্দ্ৰ গোস্বামী আছিল অসমৰ আধ্যাত্মিক, সামাজিক, বৌদ্ধিকভাৱে সৱল কৰি জাতীয় জীৱনক মহীয়ান কৰি যোৱা এগৰাকী মহান ব্যক্তিত্ব।\nএইগৰাকী সত্ৰাধিকাৰে দেখুৱাই থৈ যোৱা আধ্যাত্মিক, সাংস্কৃতিক, বৌদ্ধিক পথেৰে আমাৰ নৱপ্ৰজন্মই আগবাঢ়ি জাতিটোক অতি শক্তিশালী কৰাৰ দিশত আত্মনিয়োগ কৰিব লাগিব বুলিও মুখ্য মন্ত্ৰী গৰাকীয়ে লগতে কয়।\nআজৱ! কৰোণাভাইৰাচৰ জীয়াই থকাৰ অধিকাৰক লৈ সৰৱ হ’ল এগৰাকী বিজেপি নেতা, কোন?\nতিনিচুকীয়াৰ টিংৰাই বজাৰত গ্ৰেনেড বিস্ফোৰণ, এজন নিহত, আলফা স্বাধীনক সন্দেহ\nকদৰ্য! দেউতাকৰ বাবে অক্সিজেন চিলিণ্ডাৰ বিচাৰি যৌনপ্ৰস্তাৱ লাভ কৰিলে এগৰাকী যুৱতীয়ে, ক’ত?\nমন্ত্ৰী অতুল বৰাৰ উপস্থিতিত গোলাঘাট কুশল কোঁৱৰ অসামৰিক চিকিৎসালয়ত ক’ভিডৰ পৰ্যালোচনা


সঁচাকৈয়ে আজমলক ৰুধিবলৈ ধুবুৰী পাবগৈ নেকি ৰকিবুল? -\nHomeআঞ্চলিকসঁচাকৈয়ে আজমলক ৰুধিবলৈ ধুবুৰী পাবগৈ নেকি ৰকিবুল?\nসঁচাকৈয়ে আজমলক ৰুধিবলৈ ধুবুৰী পাবগৈ নেকি ৰকিবুল?\nডিজিটেল ডেস্কঃ বিগত বিধানসভা নিৰ্বাচনত এ আই ইউ ডি এফৰে কৰা মিত্ৰতাই কংগ্ৰেছৰ বিস্তৰ ক্ষতিসাধন কৰা বুলি বিভিন্ন মহলে দাবী কৰি আহিছিল।তৰুণ গগৈয়ে “ হু ইজ বদৰুদ্দিন” বুলি কোৱাৰ পৰা ৰিপুণ বৰাই বদৰুদ্দিন আজমলৰ হাতত ধৰালৈকে মাজৰ এই সময়চোৱাত দুই দলৰ সম্পৰ্ক বৰ বেছি মধুৰ মুঠেও নাছিল। তথাপি বাধ্যত পৰি বিগত বিধানসভা নিৰ্বাচনত দুই দলৰ নেতৃত্বই মহাজোঁটৰ বেনাৰত একেখন মঞ্চত থিয় হৈছিল।\nকিন্তু ইয়াৰ ফলত উজনি অসমৰ মানুহে কংগ্ৰেছক অতি নিষ্ঠুৰভাৱে প্ৰত্যাখ্যান কৰিলে। ৰাইজৰ দল আৰু অসম জাতীয় পৰিষদক যিমানেই দোষাৰোপ নকৰক কিয় এই কথা নিশ্চয় কংগ্ৰেছ নেতৃত্বইও পোনচাটে অস্বীকাৰ নকৰে।হয়তো সেইবাবেই অতি সোনকালে এ আই ইউ ডিএফ আৰু কংগ্ৰেছৰ মধুচন্দ্ৰিকাৰ আনুষ্ঠনিকভাৱে সমপ্তি ঘটিব বুলি ওলোৱা খবৰৰ সত্যতা নুই কৰিব নোৱাৰি।\nযি নহওঁক, এনে সময়তে অন্য এটি খবৰো ওলাইছে। খবৰ এয়াই যে চামগুৰি সমষ্টিৰ কংগ্ৰেছ বিধায়ক ৰকিবুল হুছেইনে ২০২৪ ৰ লোকসভা নিৰ্বাচনত ধুবুৰী সমষ্টিৰ পৰা প্ৰতিদ্বণ্ডিতা কৰিব! তেওঁৰ প্ৰতিদ্বণ্ডী হ’ব এ আই ইউ ডি এফ প্ৰধান মৌলানা বদৰুদ্দিন আজমল!আজমলক ৰুধিবলৈ চামগুৰিৰ পৰা ধুবুৰী পাবগৈ ৰকিবুল! আৰু যদিহে সঁচাকৈ সেয়াই হয় তেন্তে সংখ্যালঘুপ্ৰধান ধুবুৰী লোকসভা সমষ্টিৰ নিৰ্বাচনী যুঁজ অতিকে আকৰ্ষণীয় হ’ব। নক’লেও চলে, জঁৰা-ফুকাৰ ৰাজনীতিৰে ধুবুৰী সমষ্টিৰ ভোটাৰৰ মাজত সোমাই পৰা মৌলানা বদৰুদ্দিন আজমলক ৰুধিবলৈ ৰকিবুল হুছেইন আৰু কংগ্ৰেছ দলে ল’ব লাগিব বিস্তৰ পৰিকল্পনা। যি নহওঁক, সকলোবোৰ চৰ্চা হৈ থকা ধৰণেৰেই ঘটি গ’লে ২০২৪ ৰ অন্যতম নিৰ্বাচনী আকৰ্ষণ যে ধুবুৰীয়েই হ’বগৈ সেয়া নিশ্চিত।\nPrevious articleবিধানসভাত নামাজৰ বাবে আছুতীয়া কোঠা ! ক্ষুদ্ধ বিৰোধী\nNext articleৰাজ্যত ভয়ংকৰ পথদুৰ্ঘটনা: মৃত্যু ৫জনৰ


৹৹দুচকুতে৹৹ (-ৰূপাংকৰ চৌধুৰী) - সাহিত্য ডট অৰ্গ\n৹৹দুচকুতে৹৹ (-ৰূপাংকৰ চৌধুৰী)\n-তুমি এতিয়াও সপোন দেখা?\n– হয় জীয়া!\nবহুত বেয়া স্বভাৱৰ মাজত এইটো এটা পলাশৰ। ৰূমত প্ৰায়েই সি কথা পাতে, ফোনটো লাউড স্পীকাৰ অন কৰি। মোৰ কোনো হেঁপাহ নাই তাৰ একান্ত ব্যক্তিগত কথাবোৰ শুনিবলৈ। কিন্তু সঁচা কথা ক’বলৈ হ’লে, ফোনৰ সিমুৰত জীয়া থকা বুলি শুনি উৎসাহ জাগি উঠিছিল। কিয়নো যোৱা ৰাতি দুপৰলৈ পলাশ আৰু মই কথা পাতি আছিলোঁ- পলাশ, জীয়া আৰু! পলাশে এতিয়াও সেই কলেজীয়া ধেমালিবোৰ কৰি আনন্দ পাই। লাগিলে সেয়া ৰাস্তাৰে গৈ থাকিলে ধুনীয়া ছোৱালী দেখিলে ৰ লাগি চাই থকাই হওক বা শনিবৰীয়া আড্ডাত দুপৰলৈ ডিঙিলৈকে গিলি গীটাৰ বজাই বেসুৰা গান গোৱাই নহওক কিয়! নাই।\nপলাশক লগ পাবলৈ মোৰ বেছিদিন হোৱা নাই। মই নতুনকৈ জইন কৰা কোম্পানীটোৰে সিয়ো মাৰ্কেটিং মেনেজাৰ। সমবয়সীয়া আমি। নতুনকৈ অহা ঠাইখনত ভাড়াঘৰ পাম নে বুলি তাক সুধিছিলোঁ। সি নিজেই ক’লে তাৰ ঘৰটোত থাকিব পাৰিম বুলি। ভাড়া আধা-আধা দিলেই হ’ল দুয়ো।\nমই কেবল বদনামে নকৰো পলাশৰ। বহুত ভাল গুণৰো অধিকাৰী পলাশ। তাৰ স্কুলীয়া বন্ধু আকাশৰ মাকৰ যোৱা-থোৱা অৱস্থা। উচ্চ মানবিশিষ্ট হস্পিটালত চিকিৎসাৰ বাবে পইচাৰ অভাৱ। নিজৰ ভনীয়েকৰ বিয়াৰ বাবে সাঁচি থোৱা দুইলাখ টকা দি দিছিল আকাশক। আকাশৰ মাক এতিয়া সুস্থ কিন্তু পলাশৰ ভনীয়েক এতিয়াও অবিবাহিত। অবিবাহিত পলাশ নিজেও! জীয়া ও অবিবাহিত! আৰু বাকীসকল! বাকী খিনি পলাশে কালি ৰাতি দিয়া বৰ্ণনাখিনিকেই হুবহু দাঙি ধৰিলোঁ ৹৹৹৹\nবৰ্ষাসিক্ত ব’হাগী দুপৰীয়াৰ মাদকতাৰ আনন্দ লৈ আছিলোঁ হোষ্টেলৰ চাঁদত থিয় হৈ। ঠিক তেতিয়াই আহিছিল জীয়াৰ ফোন! সময়ৰ যে কি তাল-মিল! যিখিনি সময়ত যাক অনুভৱ কৰিবলৈ মন যায় একান্ত ভাৱে ঠিক সেই সময়তে যদি সেই বিশেষ ব্যক্তি গৰাকীৰ মিঠা মাত এষাৰ পোৱা যাই- ‘জীৱনৰ সৰু সৰু এনেকুৱা সুখানুভূতিয়ে জানোঁ যোগান নধৰে জীয়াই থকাৰ বাবে প্ৰয়োজনীয় ইন্ধন!’ এৰা, জীয়া মোৰ বাবে জীয়াই থকাৰ ইন্ধন ! যিখিনি সময়ত জীৱনৰ প্ৰতি মোৰ ঘৃণা জন্মিছিল, যিখিনি সময়ত জীয়াই থকাৰ কোনো যুক্তিয়েই কাম কৰা নাছিল, যি সময়ত মোৰ অন্তৰ আত্মা কঁপি উঠিছিল প্ৰতি ক্ষণে, ঠিক সেই সময়ত মোৰ কাষত সুখৰ দৰৱৰ দৰে ঠিয় হৈছিল জীয়া! মোৰ প্ৰতিটো চিন্তাৰ ফচলত জীয়াৰ অবদান যথেষ্ট। কিয়নো সেই সময়ত মই পাহৰিব বিচাৰিছিলোঁ আন এক সত্যক। মনৰ পৰা আঁতৰাব চেষ্টা কৰি আছিলোঁ অতীতৰ এক দাগী সত্যক- ৰাগিনীৰ সত্যক!\nজীয়াৰ আগৰ অধ্যায়ত ৰাগিনী মোৰ বাবে আছিল প্ৰধান আৰু একমাত্ৰ সত্য। কলেজ পাৰ কৰি বিশ্ববিদ্যালয়ত সোমোৱাৰ দিনাৰে পৰা মোৰ সমগ্ৰ চেতনাত মাথোঁ ৰাগিনী আছিল। ৰাগিনীৰ নামটো মোহিনী হ’ব লাগিছিল মোৰ বাবে! কেনেদৰে মোক মোহাচ্ছন্ন কৰি ৰাখিছিল! বেলেগ বেলেগ কলেজৰ পৰা আহি বিশ্ববিদ্যালয়ৰ একেটা বিভাগত আছিলোঁ আমি। এডমিচনৰ দিনাই চকু পৰিছিল বিশ্ববিদ্যালয়ৰ ৰূম নম্বৰ চাৰিত। তাৰ পিচত আমাৰ বিভাগৰ হেডৰ ৰূমত। তাৰ পিছত বেংকত চালান কাটিব যাওতে। মই যেন সেইদিনা এদমিচনৰ কাৰণে যোৱা নাছিলোঁ, যেন মই এযোৰ মোহিনী চকুৰ সন্ধানতহে যেন গৈছিলোঁ। এনেকুৱা লাগিছিল যেন মই বিচাৰি পালোঁ বিশ্ববিদ্যালয়ত পঢ়িবলৈ যোৱাৰ সাৰ্থকতা! সেইদিনা সকলো কাম শেষ কৰি আৰ্টচ কেন্টিনত পৰঠা খাই ঘৰমুৱা হৈছিলোঁ আনন্দমনে! বিচাৰি পাইছিলোঁ সেইদিনা জীৱনত আগুৱাই যোৱাৰ কাৰণ- ৰাগিনীৰ দুচকুতে!\nসহজ নাছিল। ৰাগিনীৰ দুচকুত সপোনবোৰক বাট দেখুওৱা সহজ নাছিল। মইয়েই কিজানি অত্যুৎসাহী হৈ পৰিছিলোঁ! ৰাগিনীৰ লগত বন্ধুত্বপূৰ্ণ সম্পৰ্ক গঢ় লোৱাত বেছিদিন নালাগিল। কিন্তু মোৰ উদ্দেশ্য মাথোঁ বন্ধুত্ব নাছিল। সপোন দেখিছিলোঁ- সুখৰ এখন ঘৰ সাজিম ৰাগিনীৰ লগত! প্ৰেমৰ বান্ধোনত দুয়ো আগুৱাই যাম আৰু বহুত কিবা-কিবি। কিন্তু মাত্ৰাধিক বন্ধুত্বই কেতিয়াবা মনৰ কথা কোৱাত বাধাৰ প্ৰাচীৰ ৰূপে থিয় দিয়ে। প্ৰেমক বাদ দি সকলো কথাই আলোচনা কৰিছিলোঁ ৰাগিনীৰ লগত- বিভাগৰ আভ্যন্তৰীণ কথা, বিকেবিত হৈ যোৱা ‘নবাগত আদৰণি সভা’ৰ কথা, ‘ভাৰ্ছিটী উইক’ৰ বাবে চলোৱা আয়োজনৰ কথা, মোৰ ভন্টিৰ পঢ়া-শুনাৰ কথা, তাইৰ ভায়েকৰ ইঞ্জিনিয়াৰিং পঢ়িবলৈ লোৱা কোচ্চিংৰ কথা। আদি কিমান কি যে কথা পাতিছিলোঁ! তাৰ মাজতে একোবাৰ সুধিব খোজো- ‘ভাল পোৱা নেকি বাৰু মোক?’! নোৱাৰো। মানে নিবিচাৰো ৰাগিনীৰ নিবিড় সান্নিধ্য হেৰোৱাৰ ভয়ত! কিজানি সেই এষাৰি কথা সোধাৰ বাবে হেৰুৱাব লগা হয় কিজানি মই ৰাগিনীৰ বন্ধুত্ব! এনেদৰেই প্ৰায় দিনটো পাৰ হয় ৰাগিনীৰ লগত।\nতেতিয়াৰ সেই নিশাবোৰো পাৰ হয় ৰাগিনীৰ নামত। দিনটোৰ সান্নিধ্যৰ কথাবোৰ জুকিয়াই চাই এক মানসিক প্ৰশান্তি লাভ কৰোঁ। উৎসাহিত হওঁ দুগুণ কষ্টৰে পঢ়িবলৈ। ভালকৈ পঢ়িব লাগিব। ভাল কিবা এটা কৰিব লাগিব। নিজকে সান্ত্বনা দিও- বহুত সময় আছে। বন্ধুত্বৰ বান্ধোন মজবুত হ’লে ৰাগিনীক নিশ্চয় সঠিক সময়ত মোৰ মনৰ কথাবোৰ ক’ব পাৰিম! বহুতেই গম পাই আমাৰ বন্ধুত্বৰ কথা- ৰাগিনী আৰু পলাশ বুলি ক’লে বহুতেই চিনি পোৱা হৈছে। কোনোবাই কোনোবাই বেয়াকৈ মন্তব্য নিদিয়াকৈ নাথাকে! নকৰো সেইবোৰলৈ ভ্ৰূক্ষেপ। আমাৰ সম্পৰ্কৰ পবিত্ৰতা বৰ্তাই ৰাখিবলৈ যৎপৰোনাস্তি চেষ্টা কৰোঁ। স্বাভাবিকতেই কেতিয়াবা মই দুৰ্বল হৈ যাওঁ। দুবাহুৰ মাজত সুমুৱাই লব খোজো ৰাগিনীক। আঁকি দিবলৈ মন যাই চুমা দুগালতে।\nসময়ৰ গতিত পাৰ হৈ গৈছিল বিশ্ববিদ্যালয়ৰ দিনবোৰ। মোৰ আৰু আৰু ৰাগিনীৰ সম্পৰ্ক কিন্তু বন্ধুত্বতে থমকি ৰৈছিল। বহুত বাৰ ইচ্ছা কৰিও ব্যক্ত কৰিব পৰা নাছিলোঁ মনৰ কথা ৰাগিনীক। দিনবোৰ পৰা হোৱাৰ লগে লগে ৰাগিনীৰ লগত ঘনিষ্ঠ বাঢ়ি গৈছিল কিন্তু প্ৰেম প্ৰস্তাৱ দিবলৈ বাৰে বাৰে সাজু হোৱা মনৰ আহ্বানক লেকাম লগাই বিবেকে। সেই সময়ত জীয়াও আছিল বিশ্ববিদ্যালয়ত। চকুৰ চিনাকি। বেলেগ বিভাগৰ ছাত্ৰী।\nচতুৰ্থ ষাণ্মাসিকত আমি তেতিয়া। মবাইলৰ ৰিংটোন বাজি উঠিল। অচিনাকি নম্বৰ।\n– হয়। আপুনি?\n– জীয়া। জীয়া বৰুৱা। তুমি বুলিয়েই সম্বোধন কৰিবা মোক।\n– আচ্চা। কোৱাচোন কিয় ফোন কৰিলা?\n– পলাশ। তুমি ৰাগিনীৰ জীৱনৰ পৰা আঁতৰি থাকিবা। পিছত কষ্ট পাবা তুমি।\n– মোক উপদেশ দিবলৈ তুমি কোন? চোৱা জীয়া। ৰাগিনী মোৰ ভাল বন্ধু।\n– মই হ’লো তোমাৰ শুভাকাংক্ষী। তোমাৰ লগত অন্যায় হোৱাটো মই নিবিচাৰো।\n– তুমি যাক ভাল বন্ধু বুলি ভাবা সেই ৰাগিনীয়ে তোমাক কোৱা নাই জানোঁ এতিয়াও- বিকাশ বৰুৱাৰ যে তেখেত বাগদত্তা?\n– বিকাশ বৰুৱা মোৰ দাদা। অধ্যাপক তেখেত।\n– ভাঙি নপৰিবা পলাশ। কথাবোৰ যাতে বেছি আগুৱাই নাযায় তাৰ বাবেই মই তোমাক জনালোঁ।\nভাঙি নপৰিম? কেনেকৈ? যাৰ কথা ভাবি প্ৰতিটো দিন পাৰ কৰি আছোঁ তেখেত যে ইতিমধ্যে আনৰ সেই কথা জানি কেনেকৈ ভাঙি নপৰাকৈ থাকোঁ। যাৰ দুচকুত বিচাৰি পাওঁ জীয়াই থকাৰ আনন্দ কেনেকৈ পাহৰি যাম- সেই দুচকু! কিন্তু ইয়াত ৰাগিনীৰ গাত একো দোষ নাই। মইতো তেওঁক কোনো দিনে সোধাই নাই সেইবোৰ কথা। মইহে নিজাকে কিছুমান ধাৰণাৰ সৃষ্টি কৰি আবেগিক হৈ পৰোঁ। ইমান দিনে বুকুত কঢ়িয়াই ফুৰা হেঁপাহৰ ঘৰখন যেন মুহূৰ্তৰ ভিতৰতে চূৰমাৰ হৈ গ’ল। কিন্তু মোৰ লগত সকলোবোৰ কথাই খোলাখুলিকৈ চৰ্চা কৰা ৰাগিনীয়ে তেওঁৰ জীৱনৰ এই কথাটো কিয় লুকুৱাই ৰাখিছিল? নে জীয়াই কোৱাৰ দৰে বন্ধুত্বৰ বান্ধোন মোৰ পিনৰ পৰা একপক্ষীয়ভাৱে চলি গৈ আছিল? একপক্ষীয় প্ৰেমৰ বহুত উদাহৰণ দেখিছোঁ বা শুনিছোঁ। কিন্তু একপক্ষীয় বন্ধুত্বৰ যেন মই প্ৰথম চিকাৰ হ’লোঁ!\nস্বাভিমান মোৰো আছে। বহুত কষ্ট কৰি নিজৰ আবেগবোৰ লুকুৱাই ৰাখি স্বাভাবিক হৈ আছিলোঁ ৰাগিনীৰ সমুখত। ধৰা পৰিব দিয়া নাছিলোঁ নিজকে। একপ্ৰকাৰ জেদ বাহ লৈছিল মোৰ মনত। সেই জেদতেই কিজানি জীয়াৰ লগত বন্ধুত্ব আগুৱাই লৈ গৈছিলোঁ, কাৰণ সেই সময়ত জীয়াই আছিল মোৰ মনৰ বতৰা বুজি পোৱা ব্যক্তি। ৰাগিনীৰ কাষতে থাকি মনৰ পৰা আঁতৰ কৰা প্ৰক্ৰিয়া সহজ নাছিল। কিন্তু সেয়া সম্ভৱ হৈছিল জীয়াৰ বাবে। ৰাগিনীৰ বাহিৰেও যে পৃথিৱীত আন কাৰোবাৰ অস্তিত্ব থাকিব পাৰে সেয়া বুজি পালোঁ জীয়াক লগ পাই। বুজি পালোঁ মোৰ বন্ধুত্ব একপক্ষীয়ই আছিল। মোহভংগ হ’বলৈ ধৰিছিল লাহে লাহে। কিন্তু মই একেটাই ভুল জীয়াৰ লগত কৰিব বিচৰা নাছিলোঁ। কৈ দিব খুজিছিলোঁ জীয়াক- ‘জীয়াই থকাৰ প্ৰেৰণা বিচাৰি পাওঁ তোমাৰ দুচকুতে’।৹৹৹\nবৰ্ষাসিক্ত ব’হাগী দুপৰীয়াৰ মাদকতাৰ আনন্দ লৈ হোষ্টেলৰ চাঁদত জীয়াৰ কথা ভাবি থাকোতেই আহিছিল জীয়াৰ ফোন। কঢ়িয়াই আনিছিল এক বতৰা। সেয়া জীয়াৰ বান্ধবী, ৰূমমেট তুলিকাৰ কন্ঠ-\n– পলাশ এক বেয়া খবৰ আছে! জীয়া আই৹চি৹ইউ ত ভৰ্তি হৈছে।\n– পথ পাৰ হ’ব লওঁতেই তীব্ৰ গতিত আহি থকা এখন ট্ৰাকে খুন্দিয়াই পেলাই থৈ গৈছিল। তোমালোকৰ হোষ্টেললৈ গৈ আছিল জীয়াই। চাৰপ্ৰাইজ দিব বিচাৰিছিল তোমাক সেয়ে ফোন কৰা নাছিল।\nকামাখ্যা গেটৰ প্ৰাইভেট হোষ্টেলত থাকিছিল জীয়া। মোৰ মগজুই কাম নকৰা হৈ গৈছিল খবৰটো শুনি। দৌৰ দিছিলোঁ জীয়াক ভৰ্তি কৰোৱা হস্পিটাল অভিমুখে। তাত ৰৈ আছিল আন এক বিষাদ বাৰ্তাই। জীয়াৰ চকুজুৰি নষ্ট হৈ গৈছিল! জীয়াৰ ধুনীয়া দুচকু! অপাৰেচন সফল কিন্তু জীয়া এতিয়া অন্ধ। মই প্ৰায় বলিয়া হৈ পৰিছিলোঁ। প্ৰস্তুত হৈছিলোঁ নিজৰ দুচকু দিবলৈ জীয়াক। কিন্তু চিকিৎসকে সেয়া অসম্ভৱ বুলিয়েই ক’লে। চকুৰ গভীৰ আঘাতৰ বাবে সেয়া অসম্ভৱ।\nদিন যোৱাৰ লগে লগে জীয়া সুস্থহৈ উঠিছিল। মোৰ ইতিমধ্যে জীয়াৰ লগত ঘনিষ্ঠতা বাঢ়ি আহিছিল। ঘনিষ্ঠতা বাঢ়ি আহিছিল জীয়াৰ ঘৰৰ আন সদস্য সকলৰ লগতো। বিকাশ বৰুৱাৰ লগতো। স্বাভাৱিকভাৱে, ৰাগিনীয়ে খবৰ পাইছিল জীয়া আৰু তাইৰ ঘৰ আন সদস্যসকলৰ লগত বাঢ়ি অহা ঘনিষ্ঠতাৰ। মই চাকৰিত সোমালোঁ। সময় সুবিধা মিলাই জীয়াৰ ঘৰলৈ অন্তত সপ্তাহত এপাক যাওঁ। দিন বাগৰিল। ৰাগিনী আৰু বিকাশ বৰুৱাৰ বিয়া হৈ গ’ল। ধেমালিৰ সুৰতে ৰাগিনীয়ে মোক বিয়াৰ কথা কয়। মই গুৰুত্ত্ব নিদিওঁ। মই সেইখন ঘৰত যাওঁ মাথোঁ জীয়াৰ বাবে- কাৰণ মোৰ জীয়াৰ লগত সময়বোৰ পাৰ কৰি ভাল লাগে। জীয়াক কোনো সান্ত্বনা দিয়াৰ উদ্দ্যেশ্য নাই। কিয়নো জীয়াই আগতেই কৈ থৈছে- ‘মোৰ অন্ধতাক লৈ কোনেও পুতৌ নকৰে যেন।’ সেই তেতিয়াৰে পৰা মনৰ ভিতৰত থুপ খাই থকা প্ৰেমভৰা কথাবোৰ ক’বলৈ ইতস্ততঃ মই। কিজানিবা বেয়াই পাই। তেনেতে এদিন বৰ্ষাসিক্ত ব’হাগী দুপৰীয়া এটাতে সুধিলোঁ জীয়াক-\n– দুৰ্ঘটনাৰ দিনা তুমি হেনোঁ মোক কিবা চাৰপ্ৰাইজ দিবলৈ আমাৰ হোষ্টললৈ আহি আছিলা?\n– সেইবোৰ পুৰণি কথা বাদ দিয়া। এতিয়া তুমি এজনী ধুনীয়া ছোৱালী বিচাৰি বিয়াখন পাতি লোৱা।\n– না। তুমি ক’ব লাগিব।\n– লাভ নাই ও পলাশ। সকলো শেষ এতিয়া।\n– আৰম্ভণি হে এয়া। কোৱা না কি আছিল কথা?\n– পলাশ! সপোন দেখিব বিচৰা নে মোৰ দুচকুতে?\nস্বাধীনতাৰ ভিন্ন সংলাপ – মেঘালী দিহিঙীয়া\nলোকেল মাছ (ডা. হেমন্ত কুমাৰ গগৈ)